ޖިސްމީ މައުޖޫދު – Esfiya\nކުރުވާހަކަ އެހެނިހެން January 16, 2019\nއެއީ އެހެންވެސް އާންމު ރޭތައް ފަދައިންނެވެ. ފޭސްބުކް ހުޅުވައިގެން ޓެރެންޑުތައް ބެލުމުގައެވެ. ދަންނަ މީހުންނާއި ނުދަންނަ މީހުންގެ ޕޯސްޓުތައް ކޮނެއުމުގައެވެ. ވާނުވާ އާއި ކަންކަން ވާންވީގޮތްތައް ދެނެގަނެ ހޯދުމަގައެވެ. އަބަދުވެސް ވިސްނުން ގެއްލިފައި އޮންނަނީ އެހެން މީހުންގެ އަމަލުތަކަށެވެ. އާންމުކަމެއްނަމަ އެކަމެއް ބަލައިގަނެވޭގޮތް ވެއެވެ. އާނއެކެވެ. އެހެންމީހުންގެ ރުހުން ހޯދުމުގައެވެ. ނުރުހެވޭ ސަމާލުކަމަކުން ދުރުވެގަނެއުމަށެވެ. ނޫނީ އެކަހެރިވެދާނެތީ އެވެ. މީހުންގެ ފުރައްސާރަތަކާއި މަލާމާތްތައް ލިބިދާނެތީ އެވެ. އަމިއްލަ ނަފުސު ނިކަމެތިކުރެވިދާނެ ކަމަށްޓަކައެވެ.\nމިއީ އިސްކޫލުދައުރުން ފެށިގެންވެސް ހަރުލާފައިވި ވިސްނުންތަކެވެ. ހުރިހާވެސް ބަޔަކީ ރައްޓެހިންނެވެ. އަދި އެބަޔެއްގެ ތެރޭގައިވުމުން މުޖުތަމައުން ދައްކުވައިދޭ ބަލައިގަތުމެވެ. އެކުވެރިން ގަޔާވާ ކަންކަމަށް ހިތްޖެެއްސުމެވެ. ހެދުންއަޅާގޮތަށް ހެދުން އެޅުމެވެ. ދަތުރުކުރާ ތަންތަނަށް ދެވުމެވެ. އެކުވެރިން ރުހުން އެދޭނެ ކޮންމެކަމަކަށް އާންއެކޭ ބުނެވުމެވެ. އަމިއްލަ ނަފުސެއް ނެތްފަދަ އެވެ. ރޫހު ޖިސްމުން ބޭރުވެ އެހެން ހަށިތަކުގައި ވަށާލެވިފައެވެ. އިޚުތިޔާރެއް ނެތްފަދަ އެވެ. ވިސްނުމުގެ ބާރު ފިލާގޮސް އެހެންބައެއްގެ ކޮންޓުރޯލުގެ ދަށުވެއެވެ. އަބަދުވެސް އޮޅުމެއްގެ ތެރޭގައެވެ. ހިތްއަވަސް ވުމެއްގައެވެ. ބާކީވެވިދާނެ ކަމުގެ ބިރުވެރިކަމަކުން ފުރިފަ އެވެ.\nމިފަދަ ޖަޖުބާޒުގަކެއްގެ ނަތީޖާ މިއަދު ވަރަށް ރަނގަޅަށް ވެސް އެބަ ފާޅުވެ ހުއްޓެވެ. އަހުރެން މިހާރު ކިޔަވަމުން މި ދަނީ ނަރުސްކަމުގެ ޑިޕުލޮމާ އެވެ. މި އީ އިސްކޫލު ދައުރުގައި އަހުރެން ޚިޔާލުކޮށްފައިވި ދާއިރާ އެއް ނޫނެވެ. އަހުރެންގެ ހިތުތެރޭގައި އޮތީ ނޫސްވެރިކަމުގެ ދާއިރާއިން ކުރިއަށް ދިއުމަށެވެ. އެކުވެރިން ވެސް ގެންގުޅުނީ އެ ދާއިރާއާ ގުޅުންހުރި ފިކުރުތަކެކެވެ. އިންސާނީ ހައްޤުތަކާ ގުޅުންހުރި ކަމެއްގަ އެވެ. مُحَامِيَةކަމެވެ. ނޫނީ ސިޔާސީ يُمَثِّلކަށެވެ. ޞިއްހީ ދާއިރާއާ ދުރު ނަންތަކެވެ.\nއާނއެކެވެ. އަހަރެންގެ އިޚުތިޔާރުގެ ސަބަބަކަށްވީ މިފަހަރު އާއިލާ އެވެ. މައިންބަފައިންގެ ޕުރެޝަރެވެ. އާމުދަނީ ހޯދުމުގެ ދާއިރާ އެއް ނިންމުމުގައި އެކުވެރިންނަށް ވުރެ އާއިލާގެ ބާރު ޔަގީނުން ވެސް ގަދަވާނެ އެވެ. ދެބައި މީހުންނަކަށް އާނއެކޭ ބުނެވޭކަށް ނޯންނާނެ އެވެ. އެއްބަޔަކު ހަޔާތުން ބެހިގަތީ އެވެ. އެކަމަކު އެއީ އެކަން އޮންނަންޖެހޭނެ ގޮތުގެ އުސޫލެެއްބާއެވެ.\nއެންމެ ހަމަނުޖެހޭ ބަޔަކީ އަމިއްލަ ނަފުސަށް އާންއެކޭ ނުބުނެވުމެވެ. އަމިއްލަ ނަފުސެއް ނެތުމެވެ. އަބަދުވެސް އާއިލާ އާއި, އެކުވެރިންނާއި މުޖުތަމައުއެވެ. އަމިއްލަ ނަފުސު އެދުނީ ކޮންކޮން ކަންކަމަކަށް ބާވައެވެ. ހިތަށް ލުއިކަން ގެނުވަދީ ޚިޔާލުތައް ގެންބުވީ ކޮންފަދަ އުޖާލީ ފިކުރުތަކެއްގެތެރޭ ބާވައެވެ. ސަހުޝިއްޔަތު ލޯބިކުރުވީ ކޮންފަދަ ސިފަތަކަކަށް ބާވައެވެ. މިއިން އެއް ވެސް ކަމެއް ނުދަނެ ހުއްޓެވެ. ނަފުސުގެ ތަބީއަތެއް ހޯދިފަ އެއް ނުވެއެވެ. ހޯދުމަށް އެދެވި މަސައްކަތް ކުރެވިފައެއް ވެސް ނުވެ އެވެ. އެފަދަ ހިއްސުވެރިކަމެއް އެއިރު ނެތުމުންނެވެ.\nނަމަވެސް, މާޝާﷲ, މިއަދުގެ ހާލަތު ތަފާތެވެ. އަމިއްލަ ނަފުސިއްޔާތާމެދު އޮތް ޝައުގެވެރިކަން އެހެން ކަންކަމަށް ވުރެން މުހިންމުވެެެެެއްޖެ އެެެެވެ. ރަނގަޅެވެ. އަހަރެން ކިޔަވަމުން މިދާ ދާއިރާ ދެނެއް ބަދަލު ކުރެވޭކަށެއް ނެތެވެ. މިހާރު މާ ލަސްވެއްޖެ އެވެ. ގިނަ ވަގުތުތަކެއް މިކަމުގެ ތެރޭ ހޭދަ ކުރެވިއްޖެއެވެ. އަމަލުތަކަށް ހަށިގަނޑާއި ސިކުނޑި ހޭނުވިއްޖެ އެވެ. ހިތުގައި ކިލަނބު ކަމެއް ނެތެވެ.\nއެއީ ތެދެކެވެ. ބައެއް މަސައްކަތްތައް ކުރާހިތްނެތި ފެށިނަމަވެސް އާޚިރުގައި އެ ނިންމުމާމެދު ހިތްހަމަޖެހެވެއެވެ. އެ މީހާގެ ތަހައްމަލުކުރުމުގެ މިންވަރު ހުރި ފެންވަރަކުންނެވެ. ނަމަވެސް ކުރީބައި އަމިއްލަ ހުވަފެންތައް ދެނެގަނެ އެ ނިންމުންތަކުގެ މަތީ ދެމިހުރެވުނު ނަމަ އެއީ އަމިއްލަ ނަފުސަށް ލިބޭނެ ބޮޑު ބާރުވެރިކަމެއްގެ ގޮތުގައި މިހާރު އަހަރެންނަށް ފަހުމުވެދެއެވެ.\nWhat you’ve written makes perfect sense! Go ahead.\nއެހެނިހެން ދީނީ ލޯބި June 29, 2018\nހިތާމަ އެހެނިހެން March 24, 2018\nކުރުވާހަކަ މުބާރާތް ދީނީ June 26, 2017\nދިރިއުޅުން އަލިކޮށްދިން 9\nހިތާމަ އެހެނިހެން މަޖާ ދީނީ ލޯބި September 20, 2020\nވޭންތަކުން ދިން ހިތި މާޒީ(3)\nހިތާމަ އެހެނިހެން ލޯބި October 26, 2017\nހިތާމަ އެހެނިހެން ލޯބި September 9, 2020\nހިތާމަ އެހެނިހެން November 12, 2017


Flying school hingan 13 kunfunin shauguverivey\nއައްޑޫ ފްލައިން ސުކޫލުގެ ބޯޓުތަކެއް. ފްލައިން ސުކޫލު ހިންގަން 13 ކުންފުންޏަކުން ވަނީ ޝައުގުވެރިކަން ފާޅުކޮށްފައި\nރާއްޖޭގައި ފްލައިން ސްކޫލް ހިންގުމަށް ހުޅުވާލުމުން 13 ފަރާތަކުން ޝައުގުވެރިކަން ފާޅުކޮށްފި އެވެ.\nފްލައިން ސުކޫލެއް ހިންގުމަށް ޝައުގުވެރިވާ ފަރާތްތަކަށް ފުރުސަތު ހުޅުވާލީ މިމަހުގެ އެއްވަނަ ދުވަހު އެވެ.\nއައިލެންޑް އޭވިއޭޝަންގެ އޮފިޝަލަކު ވިދާޅުވީ ފްލައިން ސުކޫލް ހިންގުމަށް ޝައުގުވެރިކަން ފާޅުކުރި ކުންފުނިތަކުގެ ތެރޭގައި މެދުއިރުމަތި، ޔޫރަޕް، އެމެރިކާގެ އިތުރުން ރާއްޖޭގެ ކުންފުންޏެއް ވެސް ހިމެނޭ ކަމަށެވެ.\nޝައުގުވެރިކަން ފާޅުކުރި ގިނަ ކުންފުނިތަކަކީ ފްލައިން ސުކޫލް ހިންގުމުގެ ތަޖުރިބާ ވެސް ބޮޑު ކުންފުނިތަކެއް ކަން އޮފިޝަލް ވަނީ ފާހަގަކުރައްވާފަ އެވެ.\nއައިލެންޑް އޭވިއޭޝަނުން މިހާރު ގެންދަނީ ޝައުގުވެރިކަން ފާޅުކުރި 13 ކުންފުނީގެ ޕްރޮޕޯސަލް އިވެލުއޭޓް ކުރަމުންނެވެ.\nއައިލެންޑް އޭވިއޭޝަނުން ފްލައިން ސުކޫލް ހިންގަން ނިންމާފައިވަނީ އެކަމަށް ހާއްސަ ސަބްސިޑަރީ ކުންފުންޏެއް އުފައްދައިގެންނެވެ. ފްލައިން ސުކޫލް ހިންގާނެ ވަކި އެއާޕޯޓެއް އެކުންފުނިން އަދި ކަނޑައަޅާފައެއް ނުވެ އެވެ.\nފްލައިން ސުކޫލެއް ހިންގާނެ ފަރާތެއް ހޯދަން އިއުލާން ކުރީ އައްޑޫ ފްލައިން ސުކޫލްގެ ހިންގުން ދޯދިޔާވެ ދަރިވަރުންގެ ކިޔެވުން ނުނިމި ދިގުލައިގެންދާ މައްސަލަތައް ބޮޑުވުމުންނެވެ. ހާއްސަކޮށް ގިނަ ދަރިވަރުން ލޯން ނަގައިގެން ކިޔަވަމުން ދާތީ އެ ދަރިވަރުންގެ ޝަކުވާ ވަރަށް ބޮޑެވެ. އަދި ދަރިވަރުންގެ ކިޔެވުން ކޮންމެވެސް އެހެން ގޮތަކުން ހަމަޖައްސައި ދިނުމަށް ކެނޑިނޭޅި ދަރިވަރުން ދަނީ އެދެމުންނެވެ.\nއައްޑޫ ފްލައިން ސުކޫލުގައި މިވަގުތު ބޭނުން ކުރެވޭ އެއްވެސް ބޯޓެއް ނެތް ކަމަށްވެސް ދަރިވަރުން ވަނީ ބުނެފަ އެވެ.\nއޭއޭއޭގެ ދަރިވަރުންނަށް ދިމާވެފައިވާ މައްސަލަތަކާއި ގުޅިގެން ރައްޔިތުންގެ މަޖިލީހުގެ ގައުމީ ތަރައްގީއާ ތަރިކައާ ބެހޭ ކޮމިޓީއަށް މިނިސްޓަރު އައިޝަތު ނަހުލާ އާއި މިނިސްޓަރު ޑރ. އިބްރާހިމް ހަސަން މީގެކުރިން ހާޒިރުކޮށް ސުވާލުވެސް ކޮށްފައިވެ އެވެ.\nމޯޑިވްސް ސިވިލް އޭވިއޭޝަން އޮތޯރިޓީ އައިއޭއެސް އައްޑޫ ފްލައިން ސްކޫލް + އައިލެންޑް އޭވިއޭޝަން


ފުވައްމުލަކު ސިޓީ ކައުންސިލަށް ބޭނުންވާ ވެހިކަލް ހޯދުމާއިބެހޭ\nފުވައްމުލަކު ސިޓީ ކައުންސިލްގެ އިދާރާއަށް ބޭނުންވާ ބައެއް ވެހިކަލްތައް ސަޕްލައިކޮށްދޭނެ ފަރާތެއް ހޯދުމަށް ކުރެވުނު ނަމްބަރު IUL)468-U01/468/2019/239) އިޢުލާނަށް އެއްވެސް ފަރާތަކުން އަންދާސީ ހިސާބު ހުށަހަޅާފައިނުވާތީ އެ އިޢުލާން ބާޠިލްކޮށް އަލުން އިޢުލާން ކުރަމެވެ. ވީމާ، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލަމެވެ.\n2015 ގެ ފަހުގެ ވެހިކަލް އެއް\nބިޑު ކާމިޔާބުވާ ދުވަހުން ފެށިގެން 20 (ވިހި) ދުވަހުގެ ތެރޭގައި ވެހިކަލް ކައުންސިލަށް ސަޕްލައިކޮށްދޭން ވާނެއެވެ.\n- އަންދާސީ ހިސާބު ހުށަހެޅޭނީ އިޢުލާނުގައި ހިމަނާފައިވާ އައިޓަމަށް އެއް އަންދާސީ ހިސާބެވެ.\n- އަންދާސީ ހިސާބު ހުށަހަޅުއްވާއިރު ތަކެތި ސަޕްލައިކޮށްދެވޭނެ މުއްދަތު ހިމަނަންވާނެއެވެ.\n- އަންދާސީ ހިސާބު ހުށަހަޅުއްވާއިރު، ޖީ.އެސް.ޓީ އަށް ރަޖިސްޓްރީ ކުރަންޖެހޭ ފަރާތްތަކުން ޖީއެސްޓީއަށްވާ ޢަދަދު ވަކިން އެގޭނެހެން ހުށަހެޅުއްވުން.\n(ބ) ރަޖިސްޓްރީ ނަންބަރ\n(ޅ) ކުރަމުންދާ ވިޔަފާރީގެ ޚުލާސާ :\n(ކ) ފަންނީގޮތުން ކުރިއަރާފައިވާ މިންވަރު:\n(އ) ކުރަމުންދާ މައިގަނޑު މަސައްކަތާއި ، ދާއިރާއިން ލިބިފައިވާ ތަޖްރިބާ\n(ވ) ކުރަމުންދާ ވިޔަފާރި ޖީއެސްޓީ އަށް ރަޖިސްޓްރީ ކޮށްފައިވާނަމަ ޖީއެސްޓީ ރަޖިސްޓްރީ ނަންބަރ\nވީމާ މިތަކެތި ސަޕްލައިކުރުމަށް ޝަޢުޤުވެރިވާ ފަރާތްތަކުން 12 އޯގަސްޓް 2020 ވާ ބުދަ ދުވަހުގެ 10:30 އަށް މިއިދާރާއަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ހުށަހަޅާނީ ބަންދުކޮށްފައިވާ ސިޓީއުރައެއްގައި، ސިޓީއުރައިގެ ބޭރުގައި އިޢުލާން ނަންބަރ އާއި ހުށަހަޅާފަރާތުގެ ނަން އަދި " ތަކެތި ވިއްކުމަށް އެދި " ލިޔެ ތިރީގައި މިވާ ގޮތަށް އެޑްރެސް ފުރިހަމަކޮށްފައެވެ.\nސުންގަޑި: 12 އޮގަސްޓް 2020 1030


Benzema ge2landun Real ah2vana ah\nބެންޒެމާގެ ދެ ލަނޑުން ރެއާލްއަށް ދެވަނަ\nރެއާލް މެޑްރިޑްގައި އެޑެން ހަޒާޑް ކުޅުނު ފުރަތަމަ މެޗުގައި، ލެވަންޓޭގެ މައްޗަށް 3-1 ގެ ނަތީޖާއަކުން ކާމިޔާބު ހޯދައި ރެއާލް މެޑްރިޑުން ތާވަލުގެ ދެ ވަނައަށް ޖެހިލައިފި އެވެ.\nހަޒާޑް ކުޅެން ނުކުތީ ބަދަލު ކުޅުންތެރިޔެއްގެ ގޮތުގަ އެވެ. ރެއާލް މޮޅު ކޮށްދިނުމުގައި އެންމެ މުހިންމު ދައުރެއް އަދާ ކުރީ ކަރީމް ބެންޒެމާ އެވެ. ރެއާލްގެ ތިން ލަނޑުގެ ތެރެއިން ދެ ލަނޑު ކާމިޔާބު ކުރީ އޭނާ އެވެ.\nފުރަތަމަ ހާފުގައި ރެއާލްގެ ޓީމުގެ ފަރާތުން ރަނގަޅު ކުޅުމެއް ފެނިގެން ދިޔަ އެވެ. މެޗުގައި ރެއާލްގެ ފުރަތަމަ ލަނޑު ބެންޒެމާ ކާމިޔާބު ކުރީ ޑެނީ ކާވަހާލް ނަގައިދިން ހިތްގައިމު ހުރަހަކުންނެވެ. ކަވާހާލް ނަގައިދިން ހުރަސް ބެންޒެމާ ވަނީ ބޮލުން ގޯލްގެ ތެރެއަށް ވައްދާލަފަ އެވެ.\nމެޗުގައި، ހަމޭސް ރޮޑްރިގޭޒްގެ ފަރާތުން ވަނީ މޮޅު ކުޅުމެއް ދައްކާފަ އެވެ. ރެއާލްގެ ހަމަލާތައް އުފެއްދުމުގައި އޭނާ މުހިންމު ދައުރެއް އަދާ ކުރި އެވެ. ރެއާލްގެ ދެ ވަނަ ލަނޑު ބެންޒެމާ ކާމިޔާބު ކުރީ ހަމޭސް ދިން ހިތްގައިމު ޕާހަކުންނެވެ.\nފުރަތަމަ ހާފު ނިމުމުގެ ކުރިން ރެއާލްގެ ތިން ވަނަ ލަނޑު ކާމިޔާބު ކުރީ ކާލޯސް ކަސެމީރޯ އެވެ. ވިނީސިއުސް ޖޫނިއާ ނަގައިދިން ހުރަސް ފޮނުވާލަން ކަސެމީރޯ އޭރިއާ ތެރެއަށް އެރިއިރު އޭނާ އޮތީ ހުސްކޮށެވެ.\nދެ ވަނަ ހާފުގައި، ލެވަންޓޭއިން ވަނީ ވަރުގަދައަށް ޕްރެސް ކޮށްލައިގެން ކުޅެން މަސައްކަތް ކޮށްފަ އެވެ. ނަތީޖާއަކީ ރެއާލްގެ ފަހަތަށް ބާރު ބޮޑު ވެގެން ދިއުމެވެ. ލެވަންޓޭގެ ފުރަތަމަ ލަނޑު ބޮރަހާ މޮޔޮރޯލް ކާމިޔާބު ކުރީ ފުރަތަމަ ހާފު ފެށިގެން ހަތަރު ވަނަ މިނެޓްގަ އެވެ.\nހަޒާޑް ކުޅެން ނުކުތީ ކެސެމީރޯގެ ބަދަލުގަ އެވެ. ކެސެމީރޯ ކުޅެމުން ދިޔަ ޑިފެންސިވް މިޑްފީލްޑަރުގެ ރޯލަށް ޓޯނީ ކްރޫޒް ބަދަލު ކުރި އެވެ. ހަޒާޑަށް ލިބުނު ބޯޅަތަކުގައި އޭނާ ވަނީ ލެވަންޓޭގެ ފަހަތަށް ނުރައްކާ ކުރަން މަސައްކަތް ކޮށްފަ އެވެ. ނަމަވެސް ކެސެމީރޯ ނެތުމުން ރެއާލްގެ ފަހަތަށް އިތުރަށް ބާރު ބޮޑުވި އެވެ. ލެވަންޓޭގެ ދެ ވަނަ ލަނޑު ގޮންޒާލޯ މެލޭރޯ ކާމިޔާބު ކުރި މެޗުގެ 75 ވަނަ މިނެޓްގަ އެވެ.\nމެޗުގެ ފަހު ކޮޅުގައި ލެވަންޓޭއިން ވަނީ ނަތީޖާ ހަމަހަމަ ކުރުމާ ވަރަށް ގާތަށް ޖެހިލާފަ އެވެ. ހިލޭ ޖެހުމަކުން އެ ޓީމުން ތަނަވަސް ކުރި ހަމަލާއިން ރެއާލްގެ ގޯލް ސަލާމަތްވީ ކީޕަރު ކޯޓްއާ ހުށިޔާރު ކަމާއެކު ދިފާއު ކުރުމުންނެވެ.\nއެޑެން ހަޒާޑް ރެއާލް މެޑްރިޑް ޒައިނުއްދީން ޒިދާން


Surukhee Reethinamaves, Nafrathuge Bilah Islaamee Gaumakah Amalu Nukureveyne: Raees Maumoon ސުރުޚީ ރީތި ނަމަވެސް، ނަފްރަތުގެ ބިލަށް އިސްލާމީ ޤައުމަކަށް އަމަލު ނުކުރެވޭނެ- ރައީސް މައުމޫނު – Huvadhoo News Surukhee Reethinamaves, Nafrathuge Bilah Islaamee Gaumakah Amalu Nukureveyne: Raees Maumoon Huvadhoo News\nސުރުޚީ ރީތި ނަމަވެސް، ނަފްރަތުގެ ބިލަށް އިސްލާމީ ޤައުމަކަށް އަމަލު ނުކުރެވޭނެ- ރައީސް މައުމޫނު\nނަފުރަތުގެ ބިލުގެ ސުރުޚީ ކިތަންމެ ރީތި ނަމަވެސް، އެބިލަކީ ދިވެހިރާއްޖެ ފަދަ އިސްލާމީ ގައުމެއްގައި އަމަލުރުމަށް އެންމެ އެކަށީގެންވާ މާއްދާތަކެއް ހުރި ބިލެއް ނޫންކަމުގައި ކުރީގެ ރައީސް މައުމޫން އަބްދުލް ގައްޔޫމް ވިދާޅުވެއްޖެއެވެ.\nރާއްޖެޓީވީގެ “ފަށާއިރު” ޕްރޮގްރާމްގައި ވާހަކަ ދައްކަވަމުން ރައީސް މައުމޫން ވިދާޅޫވީ، ގާނޫނުލް އުގޫބާތަށް ހުށަހަޅާފައިވާ އިސްލާހު ނުވަތަ ނަފްރަތުގެ ބިލަކީ، އޭގެ ސުރުހީ ރީތި ބިލެއްކަމަށާއި އެންމެ ފުރަތަމަ ބަލާލާއިރު ވަރަށް ހަމަޖެހޭ ބިލެއްގެ ގޮތުގައި ސިފަވެގެން ދާނެ ބިލެއްކަމަށެވެ. ނަމަވެސް އެބިލުގައި އެކުލަވާލެވިފައިވާ މާއްދާތަކަކީ ދިވެހިރާއްޖެ ފަދަ އިސްލާމީ ގައުމެއްގައި އަމަލުކުރުމަށް އެންމެ އެކަށީގެންވާ މާއްދާތަކެއް ހުރި ބިލެއް ނޫންކަމަށެވެ.\nމިސާލަކަށް މީހަކު ރާބޯތަން ފެނުނީމަ ތިއީ ދީނާ ޚިލާފު ކަމެކޭ ބުނެވެން ޖެހޭނެ. އެ ބިލުގައިވާ ގޮތުން އެހެން ބުނާ މީހާ އެ ކުރަނީ ޖިނާއީ ކުށެއް. އެހެންވީމަ އެކަން ދެކޮޅެއް ނުޖެހޭ: ރައީސް މައުމޫނު\nސަބަބަކީ ހެޔޮ ކަންކަމަށް ގޮވާލުމާއި ނުބައިކަންކަން މަނާކުރުމަކީ އިސްލާމް ދީނުގައި މުހިއްމު ކަމެއް ކަމަށާއި، މިހާރު ބިލު އޮތްގޮތަށް ފާސްކޮށްފިނަމަ އެކަމަށް ހުރަސްއެޅިގެން ދާނެ ކަމަށެވެ. ރައީސް މައުމޫން ވިދާޅުވީ އެ ބިލުގައިވާ ގޮތުން މީހަކު ގޯސްކަމެއް ކުރާނަމަ އެކަން މަނާކޮށް އެއީ ދީނާ ޚީލާފު ކަމެއް ކަމަށް ނުބުނެވޭނެ ކަމަށެވެ. ނަމަވެސް މީހަކު އެފަދަ ކަމެއް ކުރާނަމަ ދީނުގެ ހުކުމްތައް ބުނެދެވެން ޖެހޭނެ ކަމަށް ރައީސް މައުމޫން ވިދާޅުވިއެވެ.\nއާންމު ތަންތަނުގައި މުސްލިމަކު ކާފަރެއްގެ ގޮތުގައި ސިފަކުރުމަކީ ކުށެއްކަމަށް ކަނޑައެޅުމަށް ގާނޫނުލް އުގޫބާތަށް ހުށަހަޅާފައިވާ ބިލު ރައްޔިތުންގެ މަޖިލީހުން އަލުން އަނބުރާ ކޮމިޓީއަށް ފޮނުވާފައެވެ.\nތުޅާދޫ ދާއިރާގެ މެމްބަރު ހިސާން ހުސައިން ހުށަހެޅުއްވި އިސްލަހަށް ރާއްޖޭގެ ދީނީ އިލްމުވެރިންނާއި އާންމުން ވަނީ މިބިލާ ދެކޮޅަށް ވާހަަކަދައްކަވާފައެވެ.


Raees Akah Hunna Meehaku Heyo Kameh Kohdhenya Kohdheyn Jeheynee Amilla Jeebun - Qasim - Vaguthu\nކޮވިޑް-19: މާލެ އަދަދުތަކުން އުއްމީދު! -5ގަޑިއިރު ކުރިން\nރައީސް ހެޔޮ ކަމެއް ކޮށްދެންޏާ އެކަމެއް ކޮށްދޭންޖެހޭނީ އަމިއްލަ ޖީބުން – ޤާސިމް\n2 އަހަރު ކުރިން ( އޮކްޓޯބަރ 6, 2018 )\nޖުމްހޫރީ ޕާޓީގެ ލީޑަރ ގާސިމް އިބްރާހިމް މާލެ ވަޑައިގަތުން - ވަގުތު އިމޭޖްސް: އަމީން ފަހުމީ\nވެރިޔަކު ހެޔޮ ކަމެއް ކޮށްދޭނަމަ އެކަމެއް ކޮށްދޭންޖެހޭނީ ދައުލަތުގެ މާލިއްޔާއިން ބޭރުން، އަމިއްލަ ޖީބުން ކަމަށް މަޝްހޫރު ވިޔަފާރިވެރިޔާ، ވިލާ ކުންފުނީގެ ޗެއަރމަން އަދި ޖުމްހޫރީ ޕާޓީގެ ލީޑަރ އޮނަރަބަލް ޤާސިމް އިބްރާހީމް ވިދާޅުވެއްޖެއެވެ.\nއަހަރަކަށްވުރެ ގިނަ ދުވަހު ޖަރުމަނުވިލާތުގެ ސިޔާސީ ހިމާޔަތުގައި އުޅުއްވުމަށްފަހު ރާއްޖެ ވަޑައިގެން ސަޕޯޓަރުންނާ ބައްދަލުކޮށް ވާހަކަފުޅު ދައްކަވަމުން ޤާސިމް އިބްރާހީމް ވިދާޅުވީ، ދިވެހިރާއްޖޭގެ ރައީސުލްޖުމްހޫރިއްޔާގެ ހުރިހާ ޚަރަދަކާއި، އަނބިދަރިންގެ ހުރިހާ ޚަރަދެއްވެސް ބަލަހައްޓާނީ ދިވެހި ދައުލަތުން ކަމަށާއި، ވެރިން ކުރާ ކަންކަމަށް މިހާރު ވާހަކަ ދެކެވޭ ބީދައިން "ކްރެޑިޓް" ނުދެވޭނެ ކަމަށެވެ.\n"އޭނާގެ ހުރިހާ ޚަރަދު ބަރަދަކާއި، އަނބިދަރިންނަށް ދާންދެން ހުރިހާއެއްޗެއް ބަލަހައްޓާ ހުރިހާ ކަމެއް ކޯށްދީފައޭ އެކަން ކުރަނީ، އެހެންވީމަ ކޮންމެހެން މިވެނި މީހަކު ކޮށްދިނީ މިވެނި ކަމެކޭ، މިވެނި މީހަކު ކޮށްދިނީ އެވެނި ކަމެކޭ، އެވެނި މީހަކު އެވެނިކަމެއް ކޮށްދިނޭ އެހެނެއް ނޫން އެއްގޮތަކަށްވެސް އެ ކްރެޑިޓް ދޭނީ." ޤާސިމް އިބްރާހީމް ވިދާޅުވިއެވެ.\nޤާސިމް އިބްރާހީމް ވިދާޅުވީ، ވެރިކަމަށް އައުމުގެ ކުރިން ނުވަތަ ވެރިކަމުގައި އަދި ވެރިކަމުން ފައިބައިވަޑައިގެންނެވުމަށް ފަހުގައިވެސް ހެޔޮ ކަންތައްތައް ކޮށްދެވިދާނެ ކަމަށާއި، ނަމަވެސް އެ ކަންކަން ވާންޖެހޭނީ އަމިއްލަ ޖީބުން ކުރާ ޚަރަދުތަކަކަށް ކަމަށެވެ.\n"މީހަކު ރަނގަޅަށް ކަން ކުރާކަމަށްވަންޏާ އެމީހާ ވެރިކަމުގައި، އެމީހަކު ވެރިކަމަށް އައުމުގެ ކުރިން ނުވަތަ ފައިބައިގެން ދިޔަފަހުން ނުވަތަ ވެރިކަމުގައި ހުރެގެންވެސް އޭނާގެ އަމިއްލަ ޖީބުން އޭނާ މަސައްކަތެއް ކޮށްދީފިއްޔާ އެއޮތީ ރަނގަޅު ކަމެއް ކޮށްދީފަ. އަޅުގަނޑު ކޮންމެހެން އެވާހަކަ ކުރިއަށް ގެންދާކަށް ނެތިން." ޤާސިމް އިބްރާހީމް ވިދާޅުވިއެވެ.\nއިތުރަށް ޤާސިމް ވިދާޅުވީ، ވެރިކަމުގައި ހުންނަ މީހުން ރައްޔިތުންނަށް ކަންތައްތައް ކޮށްދެއްވަނީ ވެރިޔާގެ ހެޔޮފުޅުކަމުން ނޫން ކަމަށާއި، ވެރިޔަކު ހޮވަނީ ރައްޔިތުންނަށް ޚިދުމަތް ކުރުމަށް ކަމަށެވެ.\n"ވެރިޔަކަށް ހުންނަ މީހަކު ރައްޔިތުންނަށް ކަންތައް ކޮށްދިނުމަކީ އޭނާގެ ހެޔޮފުޅުކަމުން، އޭނާއަށް ދަރަނިވެރިވާކަމެއް ނޫނޭ ރައްޔިތުން. އެކަންތައްތައް ކުރުމަށްޓަކައޭ ވެރިޔަކު މި ހޮވަނީ، ވެރިޔަކު މި ގެންނަނީ. އިޙްލާސްތެރިކަމާއި، އަމާނާތާއި، ޚިޔާނާތެއް ނެތި އެމީހަކަށް ކުރެވުނު ހުރިހާ މަސައްކަތެއް އެންމެ ފުރިހަމަ ގޮތުގައި ކޮށްދިނުމަށް ރައްޔިތުން ވެރިޔަކު ހޮވަނީ." ޤާސިމް ވިދާޅުވިއެވެ.\nގިނަ ދުވަސްތަކަކަށްފަހު ޤާސިމް އިބްރާހީމް އެނބުރި ރާއްޖެ ވަޑައިގެން ސިޔާސީ މަޝްރަހަށް އެނބުރި އައިސްފައިވާއިރު، އެމަނިކުފާނަކީ މީގެ ކުރިން ވެރިކަމަށް ކުރިމަތިލައި ވަރުގަދަ ކެމްޕޭންތަކެއް ކުރައްވައި ނާކާމިޔާބީއާ ކުރިމަތިވެވަޑައިގެންނެވި ބޭފުޅެކެވެ. ޤާސިމް އިބްރާހީމް އަދި ޖުމްހޫރީ ޕާޓީން ކެމްޕޭންތަކާ ދިމާކޮށް ރާއްޖޭގެ ރަށްތަކަށް އަގުބޮޑެތި އެތައް މުދަލެއް ހަދިޔާކޮށް ވަރުގަދަ ކެމްޕޭންތަކެއް ކޮށްފައިވާކަން ފާހަގަކޮށްލެވެއެވެ.\nބިލަށް ޚިޔާލު ހޯދަން ވާނީ މަޖިލީހަށް އާންމުން ގެންގޮސްގެން: އަލީ ހުސައިން\n"އިނބިލީހަކީ" ގާސިމް ކަމަށް ވިދާޅުވެ ބޮންޑެ ފާޑު ވިދާޅުވެއްޖެ\nވޯޓު ދިނީ ބިލަށް ތާއީދު ކުރާތީއެއް ނޫން: ނާޒިމް\nއޮކްޓޯބަރ 6, 2018 10:46\nވެރިކަމަށް އައުމުގެ ކުރިން ވައުދު ވާ ކަން ކުރުމުގައި ހުރި ތެދުވެރި ކަމަށް ބަލާ ފަ ކުރެޑިޓް ދޭން ޖެހޭ ....\nއޮކްޓޯބަރ 6, 2018 11:06\nތެދެއް ފަނޑިޔާރުންނަށް ރިސްވަތު ދިނީވެސް ގާސިމު ވަތްގަނޑުން ވިއްޔަ ދޯ.\nތިޔަ ހެޔޮ އެދޭ ވާހަކަ ދައްކާ މީހާގެ ހާލަތު އަހަރެމެން މިތިބީ ދެކެފަޔޭ.. ވެރިކަމަށް އަރާހިތުން އިންތިޙާބު ކައިރިވާއިރަށް ރަށްތަކުގަ ކިތައް މަސްރޫޢު ފަށާފަ ވޯޓެއް ނުލިބޭ އިރަށް އެކަންތަށް ނުނިންމާ ފައިބައިގެން ގޮސްފަހުރީ؟ ކަލެޔަށް އިބޫގެ ވެރިކަމުންވެސް ލިބެން ރަނގަޅީ ޖަލުން ގޮޅިއެއް.. ކަލޭ 1 އަހަރު ނުވަނީސް އިބޫގެ ވެރިކަން ވައްޓަން އެއުޅޭ ރީލޯޑު މުނާފިގު އިލްޔާސް ލައްވާ ދުޢާ ކުރަމަުން ނިކުންނާނެ.. ތީ މިޤައުމަށް ޖެހިފަވާ ބޮޑު މުސީބާތެއް..\nއޮކްޓޯބަރ 6, 2018 11:13\nމާގިނަދުވަހެއް ނުވަނީސް ކަލަގޮވަން ފަށާނެ. އެއިރު ހުންނާނީ މޮޔަފުޅުވެފައި\nއޮކްޓޯބަރ 6, 2018 11:24\nސޭޓު މޮޔަފުޅުވެގެން ނޫޅޭ މަޖްލިސް 12 މެމްބަރުންނަށް 2މިލިޔަން ރުފިޔާ ސޭޓުޖީބުން ނުދެމޭބުނަން ކެރޭނެތް މިމީހާހުރެގެން މިގައުމު ރަގަޅެއްނުވާނެ\nއޮކްޓޯބަރ 6, 2018 11:27\nހެޔޮމަކަށްވާނީ އަމިއްލަ ޖީބުން ޚަރަދުކޮށްފަ ކަލަނުގޮވާނަމަ. އަދި އެފައިސާ ހޯދީ ރައްޔިތުންގެ މުދާ ނަހަމަގޮތުގައި ވަގަށް ނަގައިގެނ ްމުއްސަނދި ނުވެހުރިނަމަ. އަނގައޮތިއްޔާ ވާހަކަ ދެއްކިދަނެ.\nއޮކްޓޯބަރ 6, 2018 11:28\nހެހެހެ ކޮށްފައިވާ ހުކުމަކުން ސަލާމަތް ވުމަށް ޖަރުމަނުގެ ހިމާޔަތް ހޯދައިގެން ހުރުމަށްފަހު މި ރީތި ދިވެހިރާއްޖެ އަށް އައިސް ފޭބިއިރު މި ލޮބުވެތި ރާއްޖެއަށް ޚިދުމަތް ކޮށް ދޭން ރައްޔަތުން ހޮވާފަހުރި ވެރިމީހާ ކޮށްދީފަ ހުރި ޚިދުމަތް ފެނިފަ ދައްކާނެ ނުދައްކާނެ ވާހަކައެއް ނެތުނީތޯ؟ އަމިއްލަ ޖީބުން ކިހާވަރެއްތޯ ތި ދެއްވީ ހެޔޮ ކަމެއް ކޮށް ދޭން ވެގެން. ދެއްކޭ ނުދެއްކޭ ވާހަކައެއް އެބަ އެގޭތޯ؟ ބަލަ ޤައުމުގެ ވެރިން ރައްޔިތުންނަށް ކޮށްދޭ ހެޔޮކަމަކީ މީހުންގެ ޖީބަށްލާދޭ ލާރިކޮޅެއްނޫނޭ. މުޅި މުޖުތަމައުގެ ލާބަޔާ ފައިދާއަށް ދައުލަތަށް ލިބޭ އާންދަނީ އެންމެ ހެޔޮގޮތުގައި ބޭނުން ކުރުމަކީ ކޮންދެވޭ ހެޔޮކަންތައް. މުވައްޒަފުންނަށް މުސާރަ ނުދެވިގެން މުސާރަ ކުޑަކުރުމަކީ ވެރިމީހާ ކޮށް ދެއްވާ ހެޔޮ ކަންކަމަށް ވާނަމަ ތި ކޯލިސަނަށް ވުރެ ހެޔޮބައެއް ނުތިބޭނެ. ދެން ވަރަށް ސަލާމް.\nއޮކްޓޯބަރ 6, 2018 11:41\nމަނިކުފާނު އެހީގެ ލާރި ބައްސަވަނީ އަމިއްލަ މުސާރައިން ތަ؟....ކެމްޕޭން ދުވަސްވަރު ކިތައް މުއައްޒަފުންނަށް މުސާރަ ނުދީގެން ކިތައް ޢާއިލާ ގަނަތެޅުނީ. މިއަދުނެއްދޯ އެއވެސްކަމެއް ހަނދާނެއް.\nއޮކްޓޯބަރ 6, 2018 11:47\nއެހެންމީހަކުވިއްޔާ ރިސްވަތު ލާރިންދޯ\nޢޭ ލާރިގިނަ ގާސިމޫ ފުރަތަމަކަމަކައް ކަލޭގެ މުވައްޒަފުންްނަށް މުސާރަދީ ކިހިނެއް ވެގެންތި ބޮޑާވަނީ\nއޮކްޓޯބަރ 6, 2018 11:48\nއޮކްޓޯބަރ 6, 2018 12:12\nދެބޯ ބުރާންތި ކަަލަގޮވަން ފެށީ ދޯ. ކޮންމެ މީހަކަށް ޤައުމެއްގެ ރައްޔިތުން އެދޭ ހުރިހާކަމެއް ކިހިނެތް ކޮށްދޭނި މުޅިޤައުމު މޯގޭޖް ކޮށްފަ ލޯނު ނަގައިގެން ހުރި މީހަކު ބަވާނެ ވަރަކަށް ބަވާފަ އެހީއެއް ދިނަސް......\nއޮކްޓޯބަރ 6, 2018 12:20\nދިވެހިރާއްޖޭގެ ރައްޔިތުންގެ ނަމުގައި ބޭރުގައުމަކުން މީނައަށް މައުމޫނު ނަގާދެއްވި ލޯން ވާނެތަ ހެޔޮފުޅުކަމުން ޖީބުން ދެއްވި ލޯނަކަށް\nއޮކްޓޯބަރ 6, 2018 12:41\nތިޔައިންވެސް އެންގެނީ ކާސިންބެއަކީ ސިޔާސީ ދާއިރާއަށް ކުފޫ ހަމަވާ ބޭފުޅެއްނޫންކަން. ޚޮންމެ ބޭފުޅަކުވެސް ކެމްޕެއިން ކުރައްވާއިރު ،ކްރެޑިޓްހޯއްދެވުމަށްޓަކައި ތިމަންނައަށް ލިބިއްޖެނަމަ އެވެނިކަމެއް ކޮށްދޭނަން، މިވެނިކަމެއް ކޮށްދޭނަން. މިހެން މިހެން އެ ގޮވަނީ ކޮންއެއްޗެއްހޯއްދަވަންތޯ؟\nއަމިއްލަ ޖީބުން ޚަރަދު ކުރައްވަންތޯ؟ ތިޔަބެފުޅާއަށް އަދިވެސް ޙައްޤުވެގެންވަނީ ޖަލުން ގޮޅިއެއް. ރައްޔިތުންގެ ރައްތަކަކީ އަމިއްލަ މިލްކު ކަމަށް ހަދައިގެން ޒަކާތެއްނުދައްކާ، ޖީއެސްޓީ އެއްވެސްނުދައްކާ.\nއޮކްޓޯބަރ 6, 2018 12:52\nނުޖެހޭނެ ބާރުތައް ބަދަލު ކުރަން އެއްބާރުލުން ދޭންވެސް ސަބަބަކީ ތަމެން ތިޔާ ތިބީ ވޯޓް ގައި އޮޅުވާލާ މަކަރާއި ހީލަތް ހަދާފައި ކަން މަމެންނަށް ރަނގަޅަށް އިނގެއޭ އެކަން ސާފުވުމުން މަމެން އެއްބާރު ލުން ދޭނީ މިހާރު އީސީގެ4މެމްބަރުން ފިލައިގެން ލަންކާ އަށް އެދިޔައީ އެއީ ޔަގީނޭ މީގައި ވަރަށް ބޮޑު މަކަރާއި ހީލަތެއް އުޅެނީ ކަމަށް ރިޔާސީ އިންތިޚާބުގެ ނަތީޖާ އާއި މެދު މަމެންނަށް ޔަގީންވެ ކަށަވަރު މިކަން.\nއޮކްޓޯބަރ 6, 2018 12:58\nWe don't care about ުުu\nއޮކްޓޯބަރ 6, 2018 13:26\nބަލަ މިހިރަ ބޯގަމާރާ. މީގެކުރިން ހަމަ ތިޔަބުނާ ޢިނާޔަތްތައް ދައުލަތުން ދީފަހުރިމީހަކު3އަހަރު ދުވަހު މިގައުމުގަ ވެރިކަންކުރި އެކަމަކު ދިވެހި ރައްޔިތުންނަށް ޓަކައި، ގައުމަށްޓަކައި، އިސްލާމް ދީނަށްޓަކައި އެއްވެސް ކަމެއް ކޮށްދީފައެއްނެތް އެކަމަކު ދައުލަތުގެ މާލިއްޔާ އޮތީހުސްވެފައި. އެހެންވީމާ ބަޔަކު ދަވާލާ ހަފުސް އަރުވާލާފައިވާ ތަނެއް އަލުން ބަލުން އިންތިޒާމުކޮށް ހަމަމަގަށް އަޅުވާ، ހައިރާންވާ ވަރުގެ ގިނަގުނަ ހެޔޮބަދަލު ގެނެސް ހަލުވި ތަރައްގީގެ ފިޔަވަޅުތަކެއް އަޅާ އޭގެ ރަގަޅު ނަތީޖާ ފެނިގެން ދިޔައިމާ އެކަންކޮށްދިން މީހާއަށް ތަޢުރީފް ކޮށް އެއީ މާތްﷲގެ ވާގިފުޅާއެކު އޭނާކޮށްދިން ކަންކަން ކަމުގައި ގަބޫލުކޮށް އެކަން ބަލައި ގަންނަން ޖެހެއެވެ.\nއޮކްޓޯބަރ 6, 2018 13:43\nޔާމިން ކޮއްދިން މަސައްކަތް ތިހުރިހާ އަމިއްލައެދުމުގެ ވެރިން އެއްވެގެންވެސް ނުކުރެވޭނެ. މުދަލާ ހިފަންތިބޭ\nއޮކްޓޯބަރ 6, 2018 15:32\nކީކޭ ކިޔާ މީހެއް؟ ބަލަ ވެރިން އެބަތިއްބޭ ވެރިކަމަށް އަރާފައި ރައްޔިތުންނަށް އެއްވެސް ކަމެއް ނުކޮށްދޭ މީހުންވެސް! ވެރިކަމަށް އަރާފައި ނިކަން ހެވިދިލިފައި ދައުރު ހަމަވަންދެން ހަމަ ހުރެވިދާނެއޭ އެއްކަމެއް ނުކޮށްވެސް! އެހެންވީމާ ޚިދްމަތްތެރި ވެރިންނަށް ޝުކުރުވެރި ވާންޖެހެނީ!!\nއޮކްޓޯބަރ 6, 2018 15:43\nހެޔޮ ފުޅުޥާނީ ޖީބުން ހަރަދުކޮށްގެން ނޫން .އަދި ރައީސް ކަމަކަށް އަންނީވެސް އަމިއްލަ ޖީބުން ހަރަދު ކުރާކަށްނޫން.ދައުލަތާ ހަވާލުވަނީ ރައްޔިތުންނަށް ބޭނުންޖެހިފައި ހުންނަނީ ކޮންކަންތަކެއްތޯ ދަނެގަނެ އެކަންކަން ކުޮށްދޫން.އެހެންވި އިރުން ކަންކަން ނުކޮށްދެވުނީމާވެސް ގޮވާކަށް ނުގެޖޭނެ ނުން.\nއޮކްޓޯބަރ 6, 2018 17:13\nމިވީގޮތުން ގާސިމް އަށް ނޫނީ ރައްޔިތުންނަށް މާބޮޑު ކަމެއް ނުކޮެްދެވޭނެތާ\nއޮކްޓޯބަރ 6, 2018 20:25


SunOnline: Ahmed mohamed aai Jamsheed ge thuhumathu: Vazeefa in vaki vaan minister Imran majubooru kuruvi\nއަހްމަދު މުހައްމަދާއި ޖަމްޝީދުގެ ތުހުމަތު: ވަޒީފާއިން ވަކި ވާން މިނިސްޓަރު އިމްރާން މަޖުބޫރުކުރުވި\nއައިޝަތު ނުޒުހާ 16 Oct 2021, 11:44\nއޭސީޕީ މުހައްމަދު ޖަމްޝީދާއި (ކ) އޭސީޕީ އަހްމަދު މުހައްމަދު (ވ)\nފުލުހުންގެ ވަޒީފާއިން ވަކިކޮށްފައިވާ ކުރީގެ އެސިސްޓެންޓު ޕޮލިސް ކޮމިޝަނަރު މުހައްމަދު ޖަމްޝީދާއި އަހްމަދު މުހައްމަދު، ވަޒީފާއިން ވަކި ވުމަށް ހޯމް މިނިސްޓަރު އިމްރާން އަބްދުﷲ މަޖުބޫރުކުރުވި ކަމަށް އެ ދެ ބޭފުޅުން ތުހުމަތު ކުރައްވައިފިއެވެ.\nއެއާއެކު ފުލުހުންގެ އިސް ދެ އޮފިސަރުންކަމަށްވާ އެސިސްޓަންޓް ކޮމިޝަނާ އޮފް ޕޮލިސް (އޭސީޕީ) އަހުމަދު މުހައްމަދާއި އޭސީޕީ މުހައްމަދު ޖަމްޝީދު ފުލުުހުންގެ ވަޒީފާއިން ވަކިކޮށްފައިވަނީ މި މަހުގެ ދިހަ ވަނަ ދުވަހެވެ.\nދެ ބޭފުޅުން ވަޒީފާއިން ވަކި ކުރި މައްސަލަ ޝަރީއަތް ކޯޓުގައި ކުރިއަށްދާއިރު، ޖަމްޝީދު "ސަން"އަށް ވިދާޅުވީ ވަޒީފާއިން ވަކި ކުރި އޮފިސަރުން ވަޒީފާއިން ވަކި ކުރުމަށް ޕޮލިސް ބޯޑު އެކުލަވާލުމުގެ ކުރިން ވެސް ނިންމައިފައިވާ ކަމަށެވެ.\nޖަމްޝީދު ވިދާޅުވީ ހޯމް މިނިސްޓަރުކަމާ އިމްރާން ހަވާލުވިތާ ދުވަސްކޮޅެއް ފަހުން ޖަމްޝީދާއި އިތުރު އެހެން ބޭފުޅުން ތަކެއް މަސްއޫލިއްޔަތުތަކުން އެކަހެރި ކުރަން ނިންމި ކަމަށާއި މިނިސްޓަރުގެ އެ ނިންމުމާ ގުޅިގެން އެ ބޭފުޅުން މިނިސްޓަރާ ބައްދަލުކުރި ކަމަށެވެ.\n"އަޅުގަނޑުމެން މިނިސްޓަރާ ބައްދަލުކުރީ 2018 ވަނަ އަހަރު ނޮވެމްބަރު މަހުގެ 29 ވަނަ ދުވަހު. މިނިސްޓަރު އިމްރާނާ ބައްދަލުކުރެއްވުމުން މިނިސްޓަރު އެންގެވީ ވަގުތުން ރިޓަޔާ ވާން. ނޫނީ މައްސަލަ ބަލައިފައި މަގާމުން ވަކި ކުރާނޭ ކަމަށް ވިދާޅުވީ," ޖަމްޝީދު ވިދާޅުވިއެވެ.\nޖަމްޝީދު ވިދާޅުވީ ރިޓަޔާވާން ތިން ދުވަހުގެ މުހުލަތެއް މިނިސްޓަރު އިމްރާން ދެއްވި ކަމަށެވެ. އެހެންނަމަވެސް އެއްވެސް ބޭފުޅަކު ރިޓަޔާކުރައްވައިފައެއް ނުވެއެވެ. ރިޓަޔާ ނުވުމުން އެ ބޭފުޅުން މަސްއޫލިއްޔަތުން އެކަހެރިކުރެއްވި ކަމަށް އެ ބޭފުޅުން ވިދާޅުވިއެވެ.\nއޭސީޕީ އަހުމަދު މުހައްމަދު ވެސް "ސަން" އަށް ވިދާޅުވީ އެ ބޭފުޅުން މަގާމުގެ މަސްއޫލިއްޔަތުތަކުން އެކަހެރި ވާން އެންގެވިނަމަވެސް އެކަން ކުރަން ޖެހުނު އެއްވެސް ސަބަބެއް ނުވަތަ މައްސަލައެއް މިހާތަނަށް ވެސް ދެއްކިފައިނުވާ ކަމަށެވެ.\nއަހުމަދު ވިދާޅުވީ ކުރިން ވެސް އެތައް ތުހުމަތުތަކެއް ކުރަމުން އައި ކަމަށާއި ގިނަ ތުހުމަތުތައް ގުޅެނީ ފެބްރުއަރީ އެކެއްގައި ސަރުކާރު ވައްޓާލަން ނެރުނު އަމުރާ ގުޅިގެން ހިންގި ފުލުހުންގެ ތަހުގީގާ ކަމަށެވެ.\n"މިހާރު ފުލުހުންގެ ލީޑާޝިޕުގައި ތިއްބެވި އިސް ބޭފުޅުން ގަބޫލުކުރައްވާ ގޮތުގައި އެ ތަހުގީގަކީ ގާނޫނާ ހިލާފު ތަހުގީގެއް،" އަހުމަދު ވިދާޅުވިއެވެ.\n"ޕޮލިސް ބޯޑު އުފެއްދުމާ ހަމައަށް ވެސް އައީ ތުހުމަތުތަކެއް ކުރަމުން. އެކަމަކު އެކަމަށް ފިޔަވަޅެއް އަޅައިފައެއް ނުވޭ، އެހެންވީމާ އެކަމުން ވެސް ހާމަވޭ ދުރާލާ ރޭވިގެން ހިންގި ކަމެއް ކަން މިއީ،" އަހުމަދު ވިދާޅުވިއެވެ.\nޖަމްޝީދާއި އަހުމަދު ވެސް ތުހުމަތު ކުރައްވާ ގޮތުގައި އެ ދެ ބޭފުޅުން މަގާމުން ވަކި ކުރުމުގެ ކުރިން ވެސް އެކި މުވައްސަސާތަކުގެ ވެރީން ހާޒިރުކޮށް، އެ ބޭފުޅުންގެ މައްސަލައެއް ނުވަތަ ހެއްކެއް ލިބޭތީ ސުވާލުކޮށްފައިވެއެވެ.\nދެ ބޭފުޅުންގެ ތުހުމަތުތަކާ ގުޅިގެން ހޯމް މިނިސްޓްރީގެ ބަހެއް މިހާތަނަށް ވަނީ ލިބޭ ގޮތް ނުވެފައެވެ.\nވަކި ކުރި ދެ އޮފިސަރުންގެ ތެރެއިން އޭސީޕީ ޖަމްޝީދަކީ ރައީސް ޔާމީން ދަތުރުފުޅުކުރެއްވި ރިޔާސީ ލޯންޗުކޮޅު "ފިނިފެންމާ"ގައި ބޮންގޮއްވާލި މައްސަލަ ތަހުގީގުކުރުމަށް އެމަނިކުފާނު އުފެއްދެވި ރިޔާސީ ކޮމިޝަނުގެ މެންބަރުކަން ވެސް ކުރެއްވި ބޭފުޅެކެވެ.\nދީނާ ހިލާފު ފޮތެއް ވިއްކާ މައްސަލައެއް ފުލުހަށް\nރަހީނުކުރި މައްސަލައިގައި ދެ މީހަކު ހައްޔަރުކޮށްފި


ކޮވިޑް އަށް ފަހު ލަންކާގެ އިގްތިސާދަށް ޗައިނާގެ އެހީ\nމާސްކާއި ޓެސްޓް ކިޓް ޗައިނާއިން ލަންކާއަށް ހަދިޔާކޮށްފި\nކޮލަމްބޯ (މާޗް 30) - ކޮރޯނާވައިރަސް ކޮންޓްރޯލް ކުރުމަށް ސްރީ ލަންކާ އަށް އެހީތެރިވެދިނުމުގެ ގޮތުން ޗައިނާ އިން ދޭ ތަކެތީގެ ފުރަތަމަ ބެޗުގައި ހިމެނޭ މާސްކާއި ޓެސްޓް ކިޓް އަދި ޕާސަނަލް ޕްރޮޓެކްޓިވް އިކްއިޕްމަންޓް (ޕީޕީއީ) ހަވާލުކޮށްފި އެވެ.\nޗައިިނާގެ ވުހާންއިން ފެނުނު ނުރައްކާތެރި ނޮވެލް ކޮރޯނާ ވައިރަސް އަވަށްޓެރި ސްރީލަންކާއިން ވެސް ފެނިއްޖެ އެވެ.\nކޮލަމްބޯ (ޖެނުއަރީ 20) - ސްރީ ލަންކާގެ ރައީސް ގޯޓާބޭ ރާޖަޕަކްސާ ޗައިނާ އަށް އަދި ބޮޑު ވަޒީރު މަހިންދާ ރާޖަޕަކްސާ އިންޑިއާ އަށް ވަޑައިގަންނަވާ ގޮތަށް ހަމަޖައްސައިފި އެވެ.\nލަންކާ އިން ނަގުލަންދާށި ބޭރުކުރަން އުޅުމުން ހައްޔަރު\nކޮލަމްބޯ (ޖެނުއަރީ 14) - ދިރޭ 200 ނަގުލަންދާއްޓާ އެކު ލަންކާ އެއާޕޯޓުން ޗައިނާ މީހަކު ހައްޔަރުކޮށްފި އެވެ.\nDecember 03, 2019 12\nއިންވެސްޓްކުރަން އާދޭ! ނޫނީ ފުރުސަތު އޮތީ ޗައިނާއަށް\nކޮލަމްބޯ (ޑިސެމްބަރު 3) - ހުޅަނގުގެ ގައުމުތަކާއި އިންޑިއާ އިން ލަންކާގައި އިންވެސްޓް ނުކުރާ ނަމަ އަނެއްކާވެސް ޗައިނާ އިން އިންވެސްޓްމަންޓް ހޯދަން މަޖްބޫރުވާނެ ކަމަށް ސްރީ ލަންކާގެ ރައީސް ގޯޓާބޭ ރާޖަޕަކްސާ ވިދާޅުވެއްޖެ އެވެ.\nއިންޑިއާ އާއި ޗައިނާއާ ދެމެދަށް ނުވަންނާނަން: ގޯޓާބޭ\nކޮލަމްބޯ (ނޮވެމްބަރު 27) - ސުޕަޕަވަރުންގެ ގޮތުގައި ބަލާ އިންޑިއާ އާއި ޗައިނާއާ ދެމެދަށް ނުވަންނާނެ ކަމަށް ސްރީ ލަންކާގެ ރައީސް ގޯޓާބޭ ރާޖަޕަކްސާ ވިދާޅުވެއްޖެ އެވެ.\nއިންތިޚާބަށް ޗައިނާ އިން އެހީއެއް ނުވޭ: ގޮތަބަޔާ\nކޮލަމްބޯ (ސެޕްޓެމްބަރު 15) - އިންތިޚާބަށް ޗައިނާ އިން އެހީވަމުން ނުދާ ކަމަށް ލަންކާގެ ރިޔާސީ އިންތިޚާބުގައި ވާދަކުރާނެކަން އިއުލާންކޮށްފައިވާ ކުރީގެ ބާރުގަދަ ޑިފެންސް ސެކްރެޓަރީ ގޮތަބަޔާ ރާޖަޕަކްސާގެ ޓީމުން ބުނެފި އެވެ.\nލަންކާގެ ހައިވޭއަށް ޗައިނާ އިން އެއް ބިލިއަން ޑޮލަރު\nބެއިޖިން (ފެބްރުއަރީ 2) - ވެރިރަށް ކޮލަމްބޯ އާއި ކެންޑީއާ ދެމެދު ހަދާ ހައިވޭ މަޝްރޫއަށް ޗައިނާ އިން ދޭ އެއް ބިލިއަން ޑޮލަރުގެ ކޮންސެޝަނަލް ލޯނު އެއްބަސްވުމުގައި ދެ ގައުމުން ވަރަށް އަވަހަށް ސޮއި ކުރަން ތައްޔާރުވެއްޖެ އެވެ.\nޗައިނާ ބޭންކުން ލަންކާ އަށް 300 މިލިއަން ޑޮލަރު\nބެއިޖިން (ޖެނުއަރީ 16) - ބޭންކް އޮފް ޗައިނާ އިން ލަންކާ އަށް 300 މިލިއަން ޑޮލަރުގެ ލޯނެއް ދީފައިވާ ކަމަށް ރޮއިޓާސް އިން އިއްޔެ ބުނެފި އެވެ.\nޗައިނާ ބަހުގެ ބޯޑުތައް ލަންކާގައި ބަހައްޓާތީ ޝަކުވާ\nކޮލަމްބޯ (ޖެނުއަރީ 2) - ސްރީ ލަންކާގައި ޗައިނާ އިން ހިންގާ ޕްރޮޖެކްޓްތަކުގެ ސައިޓްތަކުގައި ލަންކާގެ ރަސްމީ ބަސްތައް ކަމަށްވާ ސިންހަޅަ އަދި ތަމަޅަ ބަހުގެ ބަދަލުގައި ޗަައިނާ ބަހުންނާއި އިނގިރޭސި ބަހުން ލިޔެފައި ހުންނަ ބޯޑުތައް ބަހައްޓާތީ ޝަކުވާ ބޮޑުވެއްޖެ އެވެ.\nލޯނުތަކުން ލަންކާ އަށް ގެއްލުމެއް ނުލިބޭނެ: ޗައިނާ\nބެއިޖިން (ނޮވެމްބަރު 28) - ޗައިނާ އިން ސްރީ ލަންކާ އަށް ދޭ ލޯނުތަކަކީ ދަރަނީގެ ދަންތުރައެއް ނޫން ކަމަށާއި ޗައިނާ އަކީ ލަންކާ އަށް ސިޔާސީ އަދި އިގްތިސާދީ ހަމަޖެހުން ގެނެސްދޭ ގައުމެއް ކަމަށް ޗައިނާ ސަރުކާރުގެ އޮފިޝަލަކު ވިދާޅުވެއްޖެ އެވެ.\nލަންކާގެ އިންގިލާބު: އިންޑިއާ އާއި ޗައިނާ ބަލަން\nކޮލަމްބޯ (ނޮވެމްބަރު 11) - ސްރީ ލަންކާގެ ބޮޑު ވަޒީރުގެ މަގާމުން ރަނިލް ވިކްރަމަސިންހަ ދުރުކޮށް އެ މަގާމަށް ކުރީގެ ރައީސް މަހިންދާ ރާޖަޕަކްސާ ހަމަޖެއްސުމާ ގުޅިގެން އެ ގައުމުގައި އުފެދުނު ސިޔާސީ މައްސަލަ ގަނޑަށް އެންމެ ބޮޑަށް ޝައުގުވެރިވި ދެ ގައުމަކީ އިންޑިއާ އާއި ޗައިނާ އެވެ.\nމެންބަރުން ގަންނަން އެހީވާ ކަމަށް ޗައިނާ އަށް ތުހުމަތު\nކޮލަމްބޯ (އޮކްޓޯބަރު 31) - ލަންކާ ޕާލަމެންޓުގެ އަޣުލަބިއްޔަތު، ބޮޑު ވަޒީރު ކަމަށް ހަމަޖެއްސި މަހިންދާ ރާޖަޕަކްސާ އަށް ހޯދައިދިނުމަށް މެންބަރުން ގަތުމަށް ޗައިނާ އިން ޚަރަދު ކުރާ ކަމަށް މަގާމުން ދުރުކުރި ބޮޑު ވަޒީރު ރަނިލް ވިކްރަމަސިންހަގެ ސަރުކާރުގެ ޑިޕިއުޓީ މިނިސްޓަރެއް ކަމަށްވާ ރަންޖަން ރަމަނަޔަކަ ތުހުމަތުކޮށްފި އެވެ.\nލަންކާގެ ތަރައްގީ އަށް ޗައިނާ އިން އަދިވެސް އެހީވާނެ\nޗައިނާގެ ސިލްކް ރޯޑުގައި ލަންކާ އަކީ މުހިންމު ގައުމެއް\nކޮލަމްބޯ (ޖުލައި 29) - ޗައިނާގެ މެރިޓައިމް ސިލްކް ރޯޑުގައި ސްރީ ލަންކާ އަކީ މުހިންމު ބައިވެރިއެއް ކަމަށް ޗައިނާ ސަފީރު ޗެން ޒުއެޔުއަން ވިދާޅުވެއްޖެ އެވެ.\nޗައިނާ އިން 295 މިލިއަން ޑޮލަރުގެ އެހީއެއް ލަންކާއަށް\nJuly 08, 2018 1\nބަނދަރު ހަވާލު ކުރަން ޗައިނާ އިން ޕްރެޝަރެއް ނުކުރޭ


އެސިސްޓެންޓް ކައުންސިލް އޮފިސަރގެ މަޤާމަށް މީހަކު ހޯދުން\nމަޤާމް: އެސިސްޓެންޓް ކައުންސިލް އޮފިސަރ\nމަޤާމްގެ ނަންބަރ: J-340883\nމަޤާމްގެ ރޭންކް: ޖީ.އެސް. 3\nމަޤާމްގެ ކްލެސިފިކޭޝަން: އޮފިސަރ ގްރޭޑް 1\nވަޒީފާ އަދާކުރަންޖެހޭތަނާއި،ރަށް: މިލަދުންމަޑުލު ދެކުނުބުރީ ވެލިދޫ ކައުންސިލްގެ އިދާރާ\nމުސާރަ: -/4,465ރ (ހަތަރު ހާސް ހަތަރު ސަތޭކަ ފަސްދޮޅަސް ފަސް ރުފިޔާ ) (މަހަކު)\nސަރވިސް އެލަވަންސް: -/1،500 (އެއް ހާސް ފަސް ސަތޭކަ ރުފިޔާ) (މަހަކު)\n1- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން ބޭސްފަރުވާގެ ޚިދުމަތް\n3- ސިވިލްސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ\n4- ސިވިލްސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން ސަޕޯރޓިންގ ކޯ އެލަވަންސްގެ ގޮތުގައި ލިބިލައްވާ -/700 ރުފިޔާ (މަހަކު)\nމަޤާމްގެ މަސްޢުލިއްޔަތުތަކާއި ވާޖިބުތައް:\nކައުންސިލުން ފާސްކުރާ ނިންމުންތައް ތަންފީޒްކުރުމަށް ފުރިހަމައަށް އެއްބާރުލުންދީ، އެފަދަ ނިންމުންތައް ތަންފީޒުކުރުމުގައި އިދާރީގޮތުންކުރަންޖެހޭ އެންމެހައި ކަންތައް ސެކްރެޓަރީ ޖެނެރަލްގެ ނުވަތަ ސްޕަވައިޒަރުގެ ލަފަޔާ އިރުޝާދުގެ މަތިންކުރުން.\nކައުންސިލްގެ އިދާރާގެ މަސައްކަތްތަކާއި ކައުންސިލްގެ ނިންމުންތައް ތަންފީޒްކުރުމާގުޅޭ އެންމެހައި ކަންކަމުގައި ކައުންސިލަށާއި ސެކްރެޓަރީ ޖެނެރަލަށް ފުރިހަމައަށް ޖަވާބުދާރީވުން.\nރަށްވެހިންގެ ރަޖިސްޓްރީ ހެދުމާ ރަޖިސްޓްރީއާބެހޭ އެންމެހާކަންކަންކުރުން.\nއުފަންދުވަހުގެ ރަޖިސްޓްރީއާއި އުފަންދުވަހުގެ ސެޓްފިކެޓްހެދުމާބެހޭ މަސައްކަތްކުރުން.\nވިހާ މަރުވާގެ ރެކޯޑް (އާބާދީ ރެކޯޑް) ޤަވާޢިދުން ބެލެހެއްޓުން.\nއައި.ޑީކާޑުހަދައިދިނުމާއި، މީހުންގެ ނަންބަދަލުކުރުމާއިބެހޭ އެންމެހާ މަސައްކަތް ޤަވާޢިދާއެއްގޮތަށް ކުރުން.\nއާބާދީއާއިބެހޭ ރިޕޯޓް ކޮންމެމަހެއް ނިމުމުން ޖެހިގެންއަންނަމަހުގެ 10 ގެކުރިން އަތޮޅުކައުންސިލްގެ އިދާރާއަށް ފޮނުވުން.\nކޮންމެ4މަހަކުން 1 ފަހަރު ރަށާބެހޭ މަޢުލޫމާތު ރިޕޯޓް ކަނޑައެޅިފައިވާ ތާރީޚަށް ފޮނުވުން.\nކައުންސިލްގެ ފުރަތަމަ6މަސްދުވަހުގެ ރިޕޯރޓްއެކުލަވާލާ އެއަހަރުގެ ޖުލައިމަހުގެ 10 ވަނަދުވަހުގެކުރިން އަތޮޅުކައުންސިލްއަށް ފޮނުވުން.\nކައުންސިލްގެ އަހަރީރިޕޯރޓް އެކުލަވާލާ ޖެނުއަރީމަހުގެ 10 ވަނަދުވަހުގެކުރިން އަތޮޅުކައުންސިލަށް ފޮނުވުން.\nރަށުގާ ހިނގާ މުހިއްމުކަންތަކުގެ ޔައުމިއްޔާ ޤަވާޢިދުން ލިޔަމުންގެންދިއުން.\nކައުންސިލްގެ އިދާރާގެ ޔައުމިއްޔާދުވަހުން ދުވަހަށްލިޔެ ސޮފްޓްކޮޕީ ނެޓްވޯކްއަށްލުން. އަދި ހަފްތާއަކު އެއްފަހަރު ހާޑްކޮޕީ ތައް ޕްރިންޓްކޮށް ސޮއިކުރުވާރައްކާތެރިކަމާއެކު ފައިލްކޮށް ބަލަހައްޓާ ކޮންމެއަހަރެއް ނިމުމުން އެއަހަރެއްގެ ހާޑްކޮޕީ ބައިންޑްކޮށް ރައްކާތެރިކަމާއެކު ބެލެހެއްޓުން\nރަށުކައުންސިލުން ޝަރީޢަތަށްފޮނުވަންޖެހޭ މައްސަލަތައް ޝަރީއަތަށް ހުށަހެޅުން.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީ އިންތިޚާބްކުރުމާބެހޭ މަސައްކަތްތަކާ، ކޮމިޓީއާގުޅޭގޮތުން ކައުންސިލްގެ އިދާރާއިން ބަލަހައްޓަންޖެހޭ އިދާރީ ކަންކަންބެލެހެއްޓުން.\nބޯހިމެނުމާއިބެހޭގޮތުންކަމާބެހޭ ފަރާތުން އަންގަވާގޮތަށް އެންމެހާ ކަންކަންކުރުން.\nރަށުކައުންސިލުން އެކަށައަޅާ ސިޔާސަތާގުޅޭގޮތުން ހަދަންޖެހޭ ޤަވާޢިދުތަކާ އުޞޫލުތައްހެދުން.\nރަށުގާހުންނަ ދަޢުލަތުގެ މުއައްސަސާތަކާ ސަރުކާރުގެ އިދާރާތަކަށް ބޭނުންވާ ކަނަކަމުގައި އެހީތެރިވެދިނުން.\nކައުންސިލުންދޭންޖެހޭ ޚިދުމަތްތަކަށް ހަދަންޖެހޭ ޤަވާޢިދާ އުޞޫލުތައްހެދުމާ ފީ ކަނޑައެޅުމާބެހޭ އިދާރީ މަސައްކަތްކުރުން.\nއިންތިޚާބްތަކާގުޅޭގޮތުން އިލެކްޝަންސް ކޮމިޝަނާ އެލް.ޖީއޭއިން އަންގަވާ ކަންކަން ކުރިޔަށް ގެންދިއުން.\nކައުންސިލުން ދަޢުވާކުރުމަށް ނިންމާ މައްސަލަތައް ޝަރީޢަތަށް ހުށަހެޅުން.\nކޮންމެ2މަހުން 1 ފަހަރު ރަށުގާއުޅޭ ބިދޭސީންގެ މަޢުލޫމާތުހޯދާ ބިދޭސީންގެ ދަފްތަރު ލިޔެބެލެހެއްޓުން.\nތަރައްޤީގެ މަޝްރޫޢުތަކާގުޅިގެން ސަރުކާރުގެ މިނިސްޓްރީތަކާ އިދާރާތަކަށް ފޮނުވަންޖެހޭ ރިޕޯރޓްތައް ކައުންސިލުން ކަނޑައަޅާގޮތެއްގެމަތިން ޤަވާޢިދުން ފޮނުވަމުންގެންދިއުން.\nވެލިދޫގާ ހުންނަ ދައުލަތުގެ މުއައްސަސާތަކާ ސަރުކާރުގެ އިދާރާއަށް ބޭނުންވާ އިދާރީކަންކަމުގައި އެހީތެރިވެދިނުން.\nއިދާރީމަސައްކަތްކުރުމަށް ބޭނުންވާ ވަސީލަތްތައް ޤާއިމްކުރުމާއި ބެލެހެއްޓުން.\nޔުނިޓުން ނިމޭ މައްސަލަތައް ދުވަހުން ދުވަހަށް ރައްކާތެރިކަމާއެކު ފައިލްކުރުން\nމަސައްކަތަށް ބޭނުންވާ ތަކެތި ހޯދުމާއި ރައްކާތެރިކަމާއެކު އެތަކެތި ބެލެހެއްޓުން.\nމައްސަލަ ރަޖިސްޓްރީއާއި ޔައުމިއްޔާ ނޯޓް ދުވަހުން ދުވަހަށް ލިޔެބެލެހެއްޓުން\nލިޔަންޖެހޭ ސިޓީ، މެސެޖްފަދަ ލިޔެކިޔުންތައް ލިޔުމާއި، ލިޔެކިޔުންތައް ބެލެހެއްޓުން.\nއެކިފަރާތްތަކަށް ފޮނުވަންޖެހޭ ލިޔެކިޔުންތައް ފޮނުވަންޖެހޭފަރާތްތަކަށް ފޮނުވަންޖެހޭ ތާރީޚްއަށް (މެއިލް، ޖެމްސް، ފެކްސްއިން ފޮނުވަންޖެހޭ ތަކެތި) ފޮނުވުމާއި ހަވާލުކުރުން.\nއިދާރާގެފަރާތުން ފާހަގަކުރާ އެކިއެކި މުނާސަބަތު، ވާކްޝޮޕްފަދަ ކަންކަމާއިގުޅިގެން ކުރަންޖެހޭ އިދާރީކަންކަމާއި އިންތިޒާމްތައް ކުރުމަށްޓަކާ ކުރަންޖެހޭ މަސައްކަތްތަކުގައި އެހީތެރިވުން.\nއިދާރާއިން ކުރާ ޚާއްސަ މަސައްކަތްތަކުގައި ބައިވެރިވުމާއި އިދާރާގެ ރަސްމީމަސައްކަތުގެ ތެރެއިން ހަވާލުކުރެވޭ އެހެނިހެން ކަންތައްކުރުން\n1. ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާޞިލްކޮށްފައިވުން.\n2. ސާނަވީ ނުވަތަ އެއާއެއްފެންވަރު އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\n1. ފުރިހަމަ ކުރައްވާފައިވާ ވަޒީފާއަށް އެދޭ ފޯމު. (މިފޯމް ސިވިލްސަރވިސް ކޮމިޝަންގެ ވެބްސައިޓުން އަދި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.\nވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭ ކާޑުގެ (މުއްދަތުހަމަވެފައިވީ ނަމަވެސް) ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް ނުވަތަ އައި.ޑީ ކާޑުގެއްލިފައިވާ ނަމަ، އެފަރާތެއްގެ އުފަންދުވަހުގެ ސެޓްފިކެޓު، ޕާސްޕޯޓް ނުވަތަ ޑްރައިވިންގ ލައިސަންސް\nސިވިލްސަރވިސްއަށް / ސަރުކާރަށް ޚީދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއްނެތްކަމަށް ، ވަޒީފާއަދާކުރާ އޮފީހުންދޫކޮށްފައިވާ ލިޔުން.\nލިބިފައިވާ ތަޢުލީމީ ސެޓްފިކެޓުތަކުގެ ކޮޕީ:\n(ހ) މޯލްޑިވްސް ކޮލިފިކޭޝަންސް އޮތޯރިޓީއިން ލެވަލް ކަނޑައަޅައި ތައްގަނޑު ޖަހާފައިވާ، މަތީ ތަޢުލީމުދޭ ރާއްޖެއިން ބޭރުގެ މަރުކަޒަކުން ދޫކޮށްފައިވާ ތަޢުލީމީސެޓްފިކެޓްތަކުގެ ކޮޕީއާއި ޓްރާންސްކްރިޕްޓުގެ ކޮޕީ: ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަކުރިކަމުގެ ލިޔުމުގެ ކޮޕީއާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެސެސްމަންޓް ރިޕޯޓްގެ ކޮޕީ އަދި ޓްރާންސްކްރިޕްޓްގެ ކޮޕީ\n(ށ) ރާއްޖޭގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކުގެ ކޮޕީއާއި ޓްރާންސްކްރިޕްޓުގެ ކޮޕީ ، ނުވަތަ ކޯސް ފުރިހަމަކުރިމުގެ ލިޔުމުގެ ކޮޕީއާއި ޓްރާންސްކްރިޕްޓްގެ ކޮޕީ\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރުހިއްސާވާ ކުންފުންޏެއްގައި ވަޒީފާއަދާކޮށްފައިވާ ނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް) ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤަމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n1- އަސާސީ ޝަރުޠު ހަމަވުން (%30)\n2- އަސާސީ ޝަރުޠަށްވުރެ އިތުރަށް ލިބިފައިވާ ތަޢްލީމު (%5)\n3- ލިބިފައިވާ ތަޖްރިބާ (%5)\n* އެޑްމިނިސްޓްރޭޝަންގެ ދާއިރާ\n* މެނޭޖްމަންޓްގެ ދާއިޜާ\n4- އެސެސްމަންޓް (އިމްތިޙާނު ނުވަތަ ޕްރެކްޓިކަލް) (%25)\n5- އިންޓަރވިއު (%35)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 02 ނޮވެމްބަރ 2021 ވާ ހޯމަ ދުވަހުގެ 14.00 ގެ ކުރިން ނ.ވެލިދޫކައުންސިލްގެ އިދާރާއަށެވެ. ވަޒީފާއަށްއެދޭ ފޯމްއައި ލިޔުންތައް އީމެއިލް | [email protected]މެދުވެރިކޮށް ބަލައިގަނެވޭނެއެވެ. އަދި އިއުލާނުގެ ސުންގަޑިހަމަވުމުގެ ކުރިން ސަރުކާރުން އަލަށް ބަންދުދުވަހެއް ކަނޑައަޅައިފިނަމަ ، އެ ކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މި އިދާރާގެ ނޯޓިސްބޯޑު އަދި އިދާރާގެ ވެބްސައިޓްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް ލިޔުމަކުން މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6560010، 6560056 ނަންބަރު ފޯނާއެވެ. އީ-މެއިލް ކުރާނީ[email protected] އަށެވެ. ސިވިލްސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަޑުތަކާއި އުޞޫލުތައް އަދި އެއުޞޫލުތަކާއި ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަންގެ ވެބްސައިޓްގެ ޑައުންލޯޑްސްގެ "އައްޔަންކުރުމުމުގެ އުޞޫލާގުޅޭ (http://www.csc.gov.mv/dv/recruitment-usoolu) އިން ލިބެންހުންނާނެއެވެ.\nޕަބްލިޝްކުރި ގަޑި: 13:08\nސުންގަޑި: 02 ނޮވެންބަރު 2021 02:00


16 aharun dhashuge gaumee coach akah Nizam\n16 އަހަރުން ދަށުގެ ގައުމީ ކޯޗަކަށް ނިޒާމް\nރާއްޖޭގެ 16 އަހަރުން ދަށުގެ ގައުމީ ފުޓްބޯޅަ ޓީމުގެ ކޯޗަކަށް، ޓީސީގެ ކުރީގެ ކޯޗް މުހައްމަދު ނިޒާމް ހަމަޖައްސައިފި އެވެ.\nނިޒާމް އާއެކު އެއްބަސްވުމުގައި ސޮއި ކުރުމަށް، މިއަދު އެފްއޭއެމްގައި ބޭއްވި ރަސްމިއްޔާތަށް ފަހު ނޫސްވެރިންނާ ވާހަކަ ދައްކަވަމުން އެފްއޭއެމްގެ ރައީސް ބައްސާމް އަދީލް ވިދާޅުވީ، 16 އަހަރުން ދަށުގެ ޓީމު ކޯޗުކަން ނިޒާމް އާ ހަވާލު ކުރީ 2023 ގައި ރާއްޖޭގައި ބާއްވާ، އިންޑިއަން އޯޝަން އައިލެންޑް ގޭމްސް އަށް ވަރުގަދަ ޓީމެއް އެކުލަވާލުމަށް ކަމަށެވެ.\n"އަޅުގަނޑުމެންގެ ޒުވާން ޓީމުތަކަށް ފެންވަރު ރަނގަޅު ހަރުދަނާ ކޯޗުންތަކެއް އަންނަން އެބަޖެހޭ، އެގޮތުން އަޅުގަނޑުމެން ބެލި ބެލުމުން މި ނިމިދިޔަ މުބާރާތްތަކާއެކު އަދި ޓީމުތަކުގެ ޕްރޮގްރެސްއަށް ބެލުމަށް ފަހު އަޅުގަނޑުމެންނަށް ނިމިގެން މިދިޔައީ 16 އަހަރުން ދަށުގެ ގައުމީ ޓީމަށް ނިޒާމް," މިއަދު ބޭއްވި ޕްރެސް ކޮންފަރެންސްގައި ބައްސާމް ވިދާޅުވި އެވެ. "ނިޒާމްގެ އަމަލުން ދައްކައިދީފި ނިޒާމް އަކީ ކިހާވަރެއްގެ ކޯޗެއް ކަން، ޓީސީގެ ޓީމަށް އެ ގެނެވިގެން ދިޔަ ބަދަލު އެކި ޓީމުތަކުގައި މަސައްކަތް ކުރަމުން ދިޔައިރު އެ ޓީމުތަކުގައި ގެނެވުނު ކާމިޔާބުތައް."\nއެގޮތުން މިހާރު 16 އަހަރުން ދަށުގެ އުމުރުފުރާގެ ކުދިން ހިމެނޭ ޓީމެއް ރާއްޖޭގެ އެކި ކަންކޮޅު ތަކުން ސްކޮއުޓް ކޮށްގެން ނެގުމަށް ފަހު އެ ޓީމު ޑިވްލަޕް ކުރަމުން ގެންދިއުމެވެ. ބައްސާމް ވިދާޅުވީ އެ އުމުރުފުރާ ޓީމު މައްޗަށް ދާވަރަކަށް އެ ކުޅުންތެރިންނާއެކު ނިޒާމްވެސް އެ އުމުރުފުރާގެ ޓީމު ތަކަށް ޕްރަމޯޓް ވަމުން ދާނެ ކަމަށެވެ.\nނިޒާމް އާއެކު 16 އަހަރުން ދަށުގެ ގައުމީ ޓީމަށް އެންމެ ފުރަތަމަ އޮތް މުބާރާތަކީ މި މަހު 26 ގައި ގަތަރު ގައި ބާއްވާ މުބާރާތެވެ.\n"ހަމައެކަނި މި ޓީމު ހަމަޖެހިގެން ދާނީ މިހާރު އޮތް ސްކޮޑަކަށް ނޫން،" ބައްސާމް ވިދާޅުވި އެވެ. "ނިޒާމްގެ މަސައްކަތުގެ ތެރޭގައި ހަމަޖެހިގެން ދާނެ ރަށްރަށަށް ދަތުރުކޮށް މި އުމުރުފުރައަށް ބޭނުންވާ ކުޅުންތެރިން ހޯދުމަށް ސްކައުޓިން މަސައްކަތްވެސް ކުރިއަށް ދާނެ."\nބައްސާމް ވިދާޅުވީ، އެފްއޭއެމްގެ ޓެކްނިކަލް ޑައިރެކްޓާ އިހްސާން އަބްދުލް ގަނީ (ސާންތީ) ގެ ވިސްނުމަކީ ޒުވާން އުމުރުފުރާގެ ޓީމުތަކަށް ރާއްޖެއިން ލިބެން ހުރި އެންމެ ރަނގަޅު ކޯޗުން ހޯދައިގެން އެ ޓީމުތައް ޑިވަލަޕް ކުރަމުން ދިއުން ކަމަށެވެ. އެގޮތުން ބައްސާމް ބޭނުން ކުރެއްވީ "ޓީޗަރު" މި ލަފްޒެވެ.\n"ކުއްޖަކަށް އެއްޗެއް އުނގަންނައި ދޭއިރު ޓީޗަރަކީ އެންމެ ރަނގަޅު މީހާ ކަމުގައި ވާން ޖެހޭނެ،" ބައްސާމް ވިދާޅުވި އެވެ. "އެގޮތުގެ މަތިން އަޅުގަނޑުމެންގެ (ގައުމީ) ޓީމުތަކުގެ ހެޑް ކޯޗުންނަށްވެސް އަޅުގަނޑުމެން ބޭނުން ވަނީ އެންމެ ތަޖުރިބާ ހުރި އެންމެ ރަނގަޅު ކޯޗުން އަންނަން."\nނިޒާމް ބުނީ، 16 އަހަރުން ދަށުގެ ޓީމުގެ މަސައްކަތުގައި އެންމެ ބޮޑު ބުރަދަނަކަށް ވާނީ މިހާތަނަށް ކުރި މަސައްކަތް ކަމަށެވެ. ނިޒާމްގެ ކޯޗު ކަމުގައި ޓީސީން ވަނީ ދިވެހި ޕްރިމިއާ ލީގްގެ ޗެމްޕިއަންކަން ހޯދައި، 2017 ވަނަ އަހަރު ބަނގުލަދޭޝްގައި ބޭއްވި ޝައިހް ކަމާލް އިންޓަނޭޝަނަލް މުބާރާތުގެ ޗެމްޕިއަންކަން ހޯދާފަ އެވެ.\n"އިންޓަނޭޝަނަލް އެކްސްޕީރިއަންސަކީ ވަރަށް މުހިންމު އެއްޗެއް މިވަރުގެ ޓީމަކާ ހަވާލުވާއިރު،" މި އަހަރު ބަންގުލަދޭޝްގައި އޭއެފްސީ އޭ ލައިސެންސް ކޯޗިން ކޯސް ފުރިހަމަ ކުރި ނިޒާމް ބުންޏެވެ. "އޭޖު ފުރާގެ ޓީމަކާ ހަވާލުވެގެން ނުކުންނައިރު އަޅުގަނޑުމެންނަށް ދިމާވާ އެންމެ ބޮޑު މައްސަލައަކީ އިންޓަނޭޝަނަލް އެކްސްޕޯޝާ ނެތުން، އަޅުގަނޑު ގަބޫލު ކުރަނީ އެއީ އަޅުގަނޑަށް ލިބިގެންދާ ވަރަށް ބޮޑު އެޑްވާންޓޭޖެއް ގޮތުގައި."\nނިޒާމް ބުނީ، މި މަހު 23 ގައި ގަތަރުގައި ބާއްވާ މުބާރާތަށް ވަގުތު ކުޑަތަން ވެފައި ވުމުން އެ މުބާރާތުގައި އެންމެ ރަނގަޅު ފެންވަރުގައި ނުކުޅެވުނަސް އަހަރެއް ފަހުން މަސައްކަތުގެ ނަތީޖާ ފެންނާނެ ވަރު ކުރާނެ ކަމަށެވެ.\n"ކުރިއަށް އޮތް މުބާރާތަކީ ވަރަށް ކުރު މުއްދަތެއް އޮތް މުބާރާތެއް، އެ މުބާރާތުގައި އަދި އަޅުގަނޑަކަށް ހުރިހާ ކަމެއް ނުކުރެވޭނެ،" ނިޒާމް ބުންޏެވެ. "އެހެންނަމަވެސް އިރާދަ ކުރެއްވިއްޔާ މިއަދުން ފެށިގެން ބަލަމާ ހިނގާ އަހަރެއް ދުވަސް ތެރޭގައި މި ޓީމުގެ ނަތީޖާއާއެކު ދެން އަޅުގަނޑު މިތާ އިށީންނަ އިރު ބަލަމާ ދެން އަޅުގަނޑު ދައްކަނީ ކޮން ވާހަކައެއް ތޯ."\nއަހަންނަށް މައާފު ކުރޭ: ޝެގަޓް\nބޫޓާނަށް ރާއްޖޭގެ މައްޗަށް ތާރީހީ މޮޅެއް


Dhuvaalaku anna touristun ge adhadhu haahakah araifi\nދުވާލަކު އަންނަ ޓޫރިސްޓުންގެ އަދަދު ހާހަކަށް އަރައިފި\nބޯޑަރު ހުޅުވުމަށްފަހު ކޮއްދިއްޕަރު ރިސޯޓަށް އައި ފުރަތަމަ ޓޫރިސްޓުންނަށް މަރުހަބާ ކިޔަނީ -- ފޮޓޯ: ކޮއްދިއްޕަރު\nރާއްޖެ އަށް ދުވާލަކު އަންނަ ޓޫރިސްޓުންގެ އަދަދު ހާހަކަށް އަރާފައިވާ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nޕީއެސްއެމްގައި ވާހަކަ ދައްކަވަމުން ޓޫރިޒަމް މިނިސްޓަރު ޑރ. މައުސޫމް ވިދާޅުވީ ބޯޑަރު ހުޅުވާލުމަށްފަހު މިހާތަނަށް ކުރެވުނު މަސައްކަތް ކާމިޔާބު ކަމަށާ، ނަތީޖާ ވެސް ފެންނަމުންދާ ކަމަށެވެ. ނަމަވެސް އެންމެ ހިތްހަމަ ޖެހޭނީ ތަންކޮޅެއް ގިނައިން ޓޫރިސްޓުން އައިސްގެން ކަމަށް މިނިސްޓަރު ވިދާޅުވި އެވެ.\nއިތުރަށް ވިދާޅުވީ މިހާރު ރާއްޖެ އަށް 12 އެއާލައިނަކުން ދަތުރު ކުރަމުންދާ ކަމަށާ، ދުނިޔެއާއި ރާއްޖެ ގުޅިފައިވާ ކަމަށެވެ.\n"ފަތުރުވެރިން އަންނަ އަދަދު ފުރަތަމަ އަންދާޒާ ކުރިން ޖުމްލަ އަދަދު 500،000 އަށްވުރެ އިތުރަށް އަރާނެ ކަމަށް. ކުރިން އުންމީދު ކުރީ އޮކްޓޫބަރު މަހު އަންނަ ފަތުރުވެރިންގެ އަދަދު 1000 އަކަށް އަރާނެ ކަމަށް. އެކަންތައް ހާސިލްވެއްޖެ. އޮކްޓޫބަރުމަހާއި ނޮވެމްބަރު މަހު އަދި ޑިސެމްބަރު މަހު އިރާދުކުރެއްވިއްޔާ 100،000 އަށް ވުރެ ގިނަ ޓޫރިސްޓުން އަންނާނެ،" ޑރ. މައުސޫމް ވިދާޅުވި އެވެ.\nމިނިސްޓަރު އިތުރަށް ވިދާޅުވި ގޮތުގައި މިހާލަތުގައި އެންމެ ބޮޑު ގެއްލުމެއް ލިބުނު ބަޔަކީ ޓޫރިޒަމް މަސައްކަތް ތެރިން ކަމަށާ، ޓޫރިޒަމް މަސައްކަތްތެރިން ވަޒީފާއަށް ނެރުމުގެ މަސައްކަތް ވެސް ކާމިޔާބު ވަމުންދާ ކަމަށެވެ.\n"އެންމެ ފާހަގަ ކޮށްލެވެނީ ރައްޔިތުންގެ ޖީބަށް ޑޮލަރު ވަންނަ ގޮތަށް ބައްޓަން ވެފައިވާ ގެސްޓްހައުސްތައް ހުޅުވިގެން ދިއުން،" މައުސޫމް ވިދާޅުވި އެވެ.\nމިނިސްޓަރު އިތުރަށް ވިދާޅުވި ގޮތުގައި ރާއްޖޭގެ ބޯޑަރު ހުޅުވުމަށްފަހު، ކާމިޔާބު ތަކެއް ލިބުނު ނަމަވެސް ދުނިޔޭގެ ގިނަ ގައުމުތަކުން ތިބީ ނާއުންމީދުގައި ކަމަށެވެ.\n"ޔޫއެންޑަބްލިއުޓީއޯގެ ކްރައިސް ކޮމެޓީގެ ބައްދަލުވުމުގައި ދާދި ފަހުން އަޅުގަނޑު ބައިވެރިވިން. މި ބައްދަލުވުމުގައި ރާއްޖޭގެ ވާހަކަ ކިޔައި ދިނުން. ގިނަ ގައުމުތަކުން އަދި ވެސް ތިބީ ނާއުންމީދުގަ. އެކަމަކު އުންމީދީ ވާހަކަ ތަކެއް ވެސް ދެއްކީ،" ޑރ. މައުސޫމް ވިދާޅުވި އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި ބޯޑަރު ހުޅުވި ފަހުން މިހާތަނަށް އައިސްފައިވަނީ 26،720 ޓޫރިސްޓުންނެވެ. މިހާތަނަށް ރާއްޖޭގެ ރިސޯޓްތަކާއި ހޮޓާ އަދި ސަފާރީ އަދި ގެސްޓްހައުސްތަކުގައި ހުރި ޓޫރިސްޓު އެނދުގެ 55 ޕަސެންޓް މިހާރު އޮޕަރޭޓް ކުރަމުން ގެންދެ އެވެ.\nޓޫރިޒަމް ޓޫރިސްޓް އެރައިވަލް ދައުލަތުގެ އާމްދަނީ + މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ކޮވިޑް-19


Meedhoo bandharu tharahgee kurumuge amalee masakkai nimijje\nމީދޫ ބަނދަރު ތަރައްގީ ކުރުމުގެ އަމަލީ މަސައްކަތް ނިމިއްޖެ\n03 ޖޫން 2021 - 09:39:27\nއައްޑޫ ސިޓީ މީދޫ ބަނދަރު ތަރައްގީ ކުރުމުގެ މަޝްރޫއުގެ އަމަލީ މަސައްކަތް ނިންމާލައިފިއެވެ.\nމީދޫ ބަނދަރު ހެދުމުގެ މަޝްރޫއަކީ 2019 ވަނަ އަހަރުގެ ޖޫން މަހު މިނިސްޓްރީ އޮފް ނޭޝަނަލް ޕްލޭނިން ހައުސިންގް އެންޑް އިންފްރާސްޓްރަކްޗާ އިން އެމްޓީސީސީ އާ ހަވާލުކޮށްގެން ކުރިއަށްގެންދާ މަޝްރޫއުއެކެވެ. މި މަޝްރޫއުގެ ޖުމްލަ އަގަކީ 36.5 މިލިއަން ރުފިޔާއެވެ.\nއެމްޓީސީސީ އިން ބުނީ މީދޫ ބަނދަރު ތަރައްގީ ކުރުމުގެ އަމަލީ މަސައްކަތް މިދިޔަ މެއި މަހުގެ 31 ވަނަ ދުވަހު ނިންމާލާފައިވާ ކަމަށެވެ.\nއެގޮތުން ބަނދަރު ހެދުމުގެ މަޝްރޫއުގެ ދަށުން، މީދޫ ބަނދަރު ފުންކުރުމާއި، ބަނދަރުގެ ނެރު ފުންކުރުމާއި، 621 މީޓަރު އެއްގަމު ތޮށި ލުމާއި، އެއްގަމު ތޮށި ވަށައިގެން 3,125 އަކަމީޓަރު ސަރަހައްދެއްގައި ޕޭވްމަންޓް ހެދުމާއި، ބަނދަރުގައި 11 މީޓަރު 11 މީޓަރުގެ ރޭމްޕް އެއް ހެދުމާއި، ނެރުބައްތި ހަރުކުރުމާއި ބަނދަރު ސަރަޙައްދުގައި ބައްތި ހަރުކުރުމުގެ އިތުރުން، ބަނދަރުގައި މޫރިން ހުކްސް ހަރުކުރުމާއި، ބޮލާޑް ހަރުކުރުމުގެ މަސައްކަތް ހިމެނޭ ކަމަށް އެމްޓީސީސީ އިން މައުލޫމާތުދެއެވެ.\nއެމްޓީސީސީ އިން ބުނީ މީދޫ ބަނދަރަކީ އާންމުކޮށް ރާއްޖޭގައި ތަރައްގީކުރަމުން އަންނަ ބަނދަރުތަކުގެ ޑިޒައިން އާއި ތަފާތު ހިތްގައިމު ބަނދަރެއް ކަމަށެވެ. އެގޮތުން ވާ އައްސާ ކުޅި ތަކުގެ އިތުރުން ވާ އައްސާނެ ބޮލާޑް ވެސް ވަނީ ހަރުކުރެވިފައިވާކަމަށް އެމްޓީސީސީ އިން ބުނެއެވެ. އަދި ބަނދަރުގެ ޑިޒައިން ކުރެވިފައިވަނީ ކުރިން މީދޫ ގައި ދިމާވި ބޮޑު ދިޔައިގައި ރަށަށް ރާޅުއެރުމުގެ މައްސަލަ ދިމާނުވާނެ ގޮތަށް ހުސްކޮށް ކަމަށެވެ.\nއެމްޓީސީސީގެ ފަރާތުން އައްޑޫ ސިޓީގެ ތަރައްގީއަށް ގިނަ މަޝްރޫއު ތަކެއްގެ އަމަލީ މަސައްކަތް ކުރަމުން އަންނަ ކަމަށް އެ ކުންފުނިން މައުލޫމާތުދެއެވެ. އެގޮތުން ހުޅުދޫ ބަނދަރު ތަރައްގީ ކުރުމާއި، ހުޅުމީދޫ ބަހާއުއްދީން މަގު ހެދުމުގެ މަސައްކަތާއި، ހުޅުމީދޫ މިފްކޯ ބަނދަރު ތަރައްގީ ކުރުމާއި، މީދޫ ގޮނޑުދޮށް ހިމާޔަތް ކުރުމުގެ އިތުރުން ހިތަދޫގެ ކުރީގެ ބަނދަރު ތަރައްގީ ކުރުމުގެ މަޝްރޫއު ގެ މަސައްކަތް ކުރަމުން އަންނަ ކަމަށް އެމްޓީސީސީ އިން ބުނެއެވެ. އެމްޓީސީސީ އިން ބުނީ އެ މަޝްރޫއުތަކަށް ގާތްގަނޑަކަށް 237 މިލިއަން ރުފިޔާ ހަރަދުވާނެއެވެ.\nއޭގެ އިތުރުންވެސް އައްޑޫ ސިޓީގައި އިތުރު ތަރައްގީގެ މަޝްރޫއުތައް ކައިރި މުސްތަގުބަލެއްގައި ފެށުމަށް ވަނީ ހަމަޖެހިފައިވާކަމަށް އެމްޓީސީސީ އިން ބުނެއެވެ.\nއެމްޓީސީސީއައްޑޫ ސިޓީޕްލޭނިން މިނިސްޓްރީޕްލޭނިން މިނިސްޓްރީގެ ދާއިރާ


Mathindhaa Boatehgge Thereygai Power Bankeh Govaifi - Vaguthu\nމަތިންދާ ބޯޓެއްގެ ތެރޭގައި ޕަވާ ބޭންކެއް ގޮވައިފި\nމަތިންދާ ބޯޓުތަކުގައި ދަތުރު ކުރާއިރު ވަކި ކަންތައްތަކަށް ހާއްސަ ސަމާލުކަމެއް ދިނުމަށް އަންގައެވެ. އަދި ބައެއް ބޯޓުތަކުގައި ބައެއް ކަހަލަ ތަކެތި ބޭނުން ނުކުރުމަށްވެސް އަންގައެވެ. އެގޮތަށް އަންގާ އެންގުންތަކަށް ސަމާލުވި ނަމަވެސް ކަމެއް ދިމާވުމަކީ އެކަށީގެންވާ ކަމެކެވެ.\nއެގޮތުން ވަރަށް ފަހުން ޗައިނާ އެއާލައިނަކުން ދަތުރު ކުރަމުންދިޔަ މީހެއްގެ ދަބަހުގެ ތެރޭގައި އޮތް ޕަވާބޭންކެއް ވަނީ ގޮވާފައެވެ. ކެބިންގައި ބައްވާފައި އޮތް ދަބަހެއްގެ ތެރޭގައި އޮތް އެ ޕަވާބޭންކް ގޮވި ނަމަވެސް އެއްވެސް މީހަކަށް އަނިޔާވެފައެއް ނުވެއެވެ.\nރިޕޯޓްތައް ބުނާގޮތުގައި، އެ ޕަވާބޭންކް ގޮވުމުން އެ ދަބަހުގައި ރޯވި އަލިފާންގަޑު ނިއްވާލާފައި ވަނީ ފެނާއި ޖޫސް ބޭނުންކޮށްގެންނެވެ.\nގުއަންގޒައު އިން ޝަންހާއިއަށް ދަތުރު ކުރަމުންދިޔަ އެ ފްލައިޓްގައި މި ހާދިސާ ހިނގިިއިރު، އެ މަތިންދާ ބޯޓުގައި ތިބި ފަސެންޖަރުންނަށް އެކަމަށް ސަމާލުވުމަށް އެންގިއެވެ. އަދި ފްލައިޓް އެޓެންޑާއި، ފަސެންރަޖަރަކުވެގެން ވަނީ އެ އަލިފާންގަނޑު ނިއްވާލާފައެވެ.\nމީގެ ކުރިން މަތިންދާ ބޯޓުތަކަށް ނޯޓް7އެރުވުންވެސް މަނާކުރިއެވެ. އެއީ އެ ފޯންތަކުގެ ބެޓަރީތައް ގޮވާތީއެވެ.\n"ފިރިމީހާ އަހަރެންނާ ވަކި ކޮށްލީ ބިޔަ ރާޅެއް"\nއާސާރުގެ ގޮތުގައި ދެ މިސްކިތެއް ތަރައްގީ ކުރަނީ\nއެސްޓީއޯއިން އަލް ނޫރު ހިކި ކިރު ރާއްޖެއަށް ތައާރަފްކޮށްފި\nފެބުރުއަރީ 27, 2018 23:31\nމިހާރު ތިޔަ ޕަވަރބޭންކުތައް ވަކި ޖަމާއަތަކުން ސެޓިފައި ކުރަން އެބަޖެހޭ


Raajjey gai shoot kuri Ajay ge show mi mahu ge 22 gai | Mihaaru\nރާއްޖޭގައި ޝޫޓް ކުރި އަޖޭގެ ޝޯ މި މަހުގެ 22 ގައި\n10 އޮކްޓޯބަރ 2021 - 06:43\nމިދިޔަ މަހު ބޮލީވުޑްގެ އެކްޓަރު އަޖޭ ދޭވްގަނާ އެކު ރާއްޖޭގައި ޝޫޓްކުރި ޑިސްކަވަރީ ނެޓްވޯކްގެ "އިން ޓު ދަ ވައިލްޑް" ގެ ޝޯގެ އެޕިސޯޑް ޓީޒާއެއް ދައްކާލައި އެ ގެނެސްދޭ ތާރީހު ވެސް އިއުލާންކޮށްފި އެވެެ.\nއެ އެޕިސޯޑް އެންމެ ފުރަތަމަ ޕްރީމިއާ ކުރާނީ ޑިސްކަވަރީ ޕްލަސް އިން މި މަހުގެ 22 ގަ އެވެ. އޭގެ ފަހުން މި މަހުގެ 25 ޑިސްކަވަރީ ޗެނެލް އިން ގެނެސްދޭނެ އެވެ.\nއަޖޭއާ އެކު ރާއްޖޭން ގެނެސްދޭން ބިއާ ގްރިލްސްގެ "އިން ޓު ދަ ވައިލްޑް" ގެ ޓީޒާ އިން ޝޫޓްކުރި ސަރަހައްދުގެ މަތިން ނަގާފައިވާ ޑްރޯންގެ މަންޒަޒުރަކާއި އަޖޭ ލޯންޗެއްގެ ތެރޭގައި އުޅޭ ތަނާއި ކަނޑުއަޑީގެ މަންޒަރުތަކެއް ދައްކާލާފައިވެ އެވެ. މި އެޕިސޯޑްގައި ފެންނާނީ ކަނޑުވުމުން ސަލާމަތްވާން އަޖޭ މަސައްކަތްކުރާ ގޮތެވެ. މި ޝޫޓްކޮށްފައި ވަނީ ވ. އަތޮޅުގަ އެވެ.\nއަޖޭގެ އިތުރުން ބެއާ ގްރިލްސްއާ އެކު ބޮލީވުޑްގެ ޒުވާން އެކްޓަރު ވިކީ ކޯޝަލް ވެސް "އިން ޓު ދަ ވައިލްޑް" އަށް ރާއްޖޭގައި ޝޫޓްކުރި އެވެ. އޭނާގެ އެޕިސޯޑާ ބެހޭ ވާހަކައެއް ޑިސްކަވަރީން އަދި ހާމައެއް ނުކުރެ އެވެ.\nދިވެހިރާއްޖެ ބޮލީވުޑް އިންޑިއާ ރިއަލިޓީ ޝޯ ސެލެބްރިޓީން އަޖޭ ދޭވްގަން ސްޓްރީމިން ޓީވީ


ދަރީން ތަރުބިއްޔަތު ކުރުން.2 – DhiSalafiyyah\nދަރީން ތަރުބިއްޔަތު ކުރުން.2\n27/09/2011 އަޚްލާޤް, ދީންއަލް އަޚް މުޙައްމަދު ނިހާދު ޖަމާލު\n2. އަނބިމީހާއިއެކީ އެއްދާން ކުރުން\nއިސްވެދިޔަ ލިޔުމުގައި އަޅުގަނޑު އިޝާރާތްކުރި ފަދައިން، ދަރީން ތަރުބިއްޔަތުކުރުމުގެ މަރުޙަލާ ފެށެނީ ޒަވާޖީ ޙަޔާތެއް ފަށަން މީހަކު ޚިޔާރު ކުރާ ހިސާބުންފެށީގެންނެވެ. މިގޮތުން ކައިވެންޏަށްފަހު އަންހެންމީހާއި އެއްދާންކުރުމުގެ ކުރީން ދުޢާ ކުރުމަކީވެސް ޚުލްޤް ރަނގަޅު ދަރިން ތިމާއަށް ލިބުމަށްޓަކައި މެދުވެރިވާ ސަބަބުތަކުގެ ތެރެއިން އެއް ސަބަބަކެވެ. އިތުރު އެކަލޭގެފާނު ޙަދީޘް ކުރައްވާފައިވާ ޙަދީޘްއެއްގެ މާނައިގައިވެއެވެ.\n“ތިޔަބައިމީހުންގެތެރެއިން މީހަކު އަނބިމާހާއާއިއެކު އެއްދާންކުރަން ނިޔަތްގެންފި ކަމުގައިވަނީނަމަ\nبِسْمِ اللَّهِّ اللَّهُمَّ جَنِّبْنَا الشَّيْطَانَ وَجَنِّبِ الشَّيْطَانَ مَا رَزَقْتَنَا މިފަދައިން ކިޔާށެވެ. އަދި އެ ގުޅުމުގެ ސަބަބުން އެދެމަފރީންނަށް ދަރިޔަކު ލިބުމަށް މާތްﷲ އިރާދަކުރައްވާނަމަ ޝައިޠާނާއަށް ދުވަހަކުވެސް އެ ދަރިފުޅާ ކައިރިނުވެވޭހުއްޓެވެ. “\n3. ދަރިފުޅު ވިހެއުން\nކުއްޖާ ވިހެއުމާ ގުޅިގެން ވިހާވެސް އަވަހަކަށް އެ ކުއްޖާގެ ކަނާތު ކަންފަތްދޮށުގައި ބަންގި އަދި ވާތު ކަންފަތްދޮށުގައި ޤަމަތް ދޭންވާނެއެވެ. ކުއްޖާވިހޭ ކަމުގައިވީނަމަވެސް ނުވަތަ ބަނޑު ފަޅައިގެން (ސިޒޭރިއަން ހައްދައިގެން) ކުއްޖާ ނެގި ކަމުގައިވީނަމަވެސް ވީއެއްމެ އަވަހަކަށް މިގޮތަށް ޢަމަލު ކުރެވޭތޯ ބަލަންވާނެއެވެ. އިތުރު އެކަލޭގެފާނުގެ ޙަދީޘްފުޅެއްގެ މާނައިގައިވެއެވެ.\n“މީހާ އަށް ދަރިއަކު ލިބޭވަގުތު އެކުއްޖާގެ ކަނާތު ކަންފަތްދޮށުގައި ބަންގި، ވާތު ކަންފަތްދަދޮށުގައި ޤަމަތްދީފިނަމަ އެ ކުއްޖާއަށް އުއްމުއްޞިބްޔާނުގެ އުދަގުލެއް ނުވާނެއެވެ. “\n(އުއްމުއްޞުބްޔާން އަކީ ހަށިގަނޑުގައި އުފެދޭ ވަޔެކެވެ. ނުވަތަ ޖިންނިއެއްގެ ފަރާތުން ވާ އުދަގޫތަކެކެވެ. )\n4. ތަޙްނީކު ކުރުން\nތަޙްނީކް ކުރުމަކީ ފިއްތާފައިވާ ކަދުރުކޮޅެއް އިނގިލިން ފިތާލުމަށްފަހު މަތީ ތަލީގެ ދެފަރާތުގައި ހާކާލުމެވެ. ކަދުރު ކޮޅެއް ނެތްނަމަ އެހެން ފޮނި ކޮންމެ އެއްޗެއްވެސް އެންމެ ރަނގަޅުވާނެކަމުގައި އުއްމަތުގެ ބޮޑެތި ޢިލްމުވެރީން ދެކެވަޑައިގަންނަވައެވެ.\nއަބޫ މޫސާ ރަޟިޔަﷲ ޢަންހުގެ ކިބައިން ރިވާވެގެންވެއެވެ، އެކަލޭގެފާނު ވިދާޅުވިއެވެ.\n“ތިމަންކަލޭގެފާނަށް ފިރިހެން ކުއްޖަކު ލިބުނީމާ ރަސޫލާ ޞައްލަﷲ ޢަލައިހިވަސައްލަމް ގެ އަރިހަށް ގެނައީމެވެ. އެ ހިނދެ އިތުރު އެކަލޭގެފާނު އެކުއްޖާއަށް އިބްރާހީމްއޭ ވިދާޅުވެ ނަންދެއްވިއެވެ. އަދި ކަދުރު ކޮޅެއް މަޑު ކުރައްވާފައި އެކުއްޖާގެ ތަލީގައި ހާކާލައްވައި އެކުއްޖާއަށް ރަޙްމަތް ލެއްވުމަށް އެދި ދުޢާ ކުރެއްވިއެވެ“.\nމި ފުރުޞަތުގައި އަޅުގަނޑު ފާހަނގަ ކޮށްލަމެވެ. ތަޙްނީކް ކުރުމުގައި ކުއްޖާ އަށް ލިބިގެންދާ ޞިއްޙީ ފައިދާތަކުގެ ތެރެއިން ކުއްޖާގެ ބަރުދަން ލުއިވިޔަނުދީ ހިފެހެއްޓުމަށް އެކަން އެހީ ވެދޭކަމުގައި ޒަމާނީ ސައިންސް ވެރީން ވިދާޅުވެއެވެ. ވީމާ މާތް ނަބިއްޔާ ގެ ސުންނަތަށް ތަބާވުމަށާއި އަދި އެހެންމެ ދުޅަހެޔޮ ޞިއްޙަތެއްގައި ކުއްޖާގެ ހެދިބޮޑިވުން މަގުފަހު ކޮށްދިނުމުގެ ގޮތުން މިގޮތަށް ޢަމަލު ކުރުމަކީ ވަރަށް އެދެވިގެންވާ ކަމެކެވެ. އިންޝާﷲ ފައިދާ ކުރާނެއެވެ.\nކިޔުންތެރީންގެ ސަމާލުކަމަށް: ބަންގިއާއި ޤަމަތް ދިނުމާބެހޭގިތުން ލިޔުމުގައި ބަޔާންކުރެވިފައިވާ ރިވާޔަތަކީ ބަލިކަށި ރިވާޔަތެކެވެ.


Fenboduvumuge Sababun India In 100 Ahvure Gina Maru | Thiladhun\nއިބްރާހިމް މުހައްމަދު ސެޕްޓެމްބަރ 30, 2019\nއަވަށްޓެރި އިންޑިޔާގެ އުއްތަރަ ޕްރަދޭޝް އާއި ބިހާރުގައި ފެންބޮޑުވުމުގެ ސަބަބުން މިހާތަނަށް 100 އަށްވުރެ ގިނަ މީހުން މަރުވެފައިވާކަމަށް އެޤައުމުގެ ކަމާބެހޭ ފަރާތްތަކުން ހާމަކޮށްފިއެވެ.\nކަމާ ބެހޭ ފަރާތްތަކާ ހަވާލާދީ ޚަބަރު ފަތުރާ ވަސީލަތްތަކުން ބުނާގޮތުގައި އުއްތަރަ ޕްރަދޭޝް އިން ވަނީ، މިދިޔަ ބުރާސްފަތި ދުވަހުން ފެށިގެން ފެންބޮޑުވުމާ ގުޅިގެން 93 މީހުން މަރުވެފައެވެ. ބިހާރުން ވަނީ 29 މީހުން މަރުވެފައެވެ.\nފެންބޮޑުވުމުގެ ސަބަބުން އާއްމު ދިރިއުޅުމަށްވެސް ވަނީ އަސަރުކޮށްފައެވެ. އެގޮތުން ރޭލު ދަތުރުތައް ކުރުމަށް ހުރަސް އެޅިފައިވާއިރު، މަގުތަކުގައި އުޅަނދުފަހަރު ދުއްވުމަށްވެސް ވަނީ ދަތިވެފައެވެ. ހަމައެހެންމެ، ހޮސްޕިޓަލުތަކާއި އެނޫންވެސް ސިއްހީ ހިދުމަތްދޭ ތަންތަނަށާއި، ސްކޫލުތަކަށާއި އަދި ކަރަންޓު ފޯރުކޮށްދޭ ތަންތަނަށްވަނީ ފެނުގެ އަސަރުކޮށްފައެވެ.\nމީގެއިތުރުން، ބިހާރުގައި ހުންނަ ބޮޑު ޖަލެއްގެ ތެރެއަށް ފެންވަނުމުގެ ސަބަބުން އެތަނުގައި ތިބި ގައިދީން، ރައްކާތެރިކަމާއެކު އެހެން ޖަލުތަކަށް ބަދަލުކުރުމުގެ މަސައްކަތް ކުރަމުންދާކަމަށްވެސް އިންޑިޔާގެ ނޫސްތަކުން ބުނެފައިވެއެވެ.\nބޯކޮށް ވާރޭވެހުމުގެ ސަބަބުން މި ސަރަޙައްދުތަކުގައި ފެންބޮޑުވެފައިވާއިރު، ނަޖިސް ހިންދާ ވަޅުގަނޑުތަކަށް ފެން އެޅި، އެވަޅުގަނޑުތައް ފުރުމުގެ ސަބަބުން ނަޖިސް ބޭރުވެ، އެހެން މައްސަލަތައްވެސް ދަނީ ކުރިމަތިވަމުންނެވެ.\nއުއްތަރަ ޕްރަދޭޝް އާއި ބިހާރުގެ ސްޓޭޓް ޑިޒާސްޓަރ މެނޭޖްމަންޓް އޮތޯރިޓީތަކުން ހަރަކާތްތެރިވަމުންދާއިރު، ފެން ހިންދުމަށް ވައިގެ އަސްކަރިއްޔާގެ އެހީތެރިކަމަށްވަނީ އެދިފައެވެ.


Form hushanaalhanees registry vefaivaa massala party thakun...\nހޯމަ 16 ސެޕްޓެންބަރ 2019\n1441 މަހައްރަމް 17\nރާއްޖެ - ރިޔާސީ އިންތިޚާބު 2018\nފޯމު ހުށަނާޅަނީސް ރިރަޖިސްޓްރީ ކޮށްފައިވާ މައްސަލަ ޕާޓީތަކުން ހުށަހަޅައިފި\nމައްސަލަ ހުށަހެޅީ އޭގެ ހެކިތަކާވެސް އެކުގައި\nކ. މާލެ 16 އޯގަސްޓު 2018 | ބުރާސްފަތި 19:19 5,096\nގުޅިފައިވާ ޕާޓީތަކުން އިލެކްޝަންސް ކޮމިޝަނަށް މައްސަލަ ހުށަހެޅުމަށްފަހު ނޫސްވެރިންނަށް މައުލޫމާތު ދެއްވަނީ - ރާއްޖެ އެމްވީ\nރީރަޖިސްޓްރީ ވުމަށް އިލެކްޝަންސް ކޮމިޝަނަށް ފޯމް ހުށަނާޅާ ބަޔަކު ރަޖިސްޓްރީކޮށްފައިވާ މައްސަލަ، ގުޅިފައިވާ ޕާޓީތަކުން އިލެކްޝަންސް ކޮމިޝަނަށް ހުށަހަޅައިފިއެވެ.\nސެޕްޓެމްބަރު 23 ގައި ބާއްވާ ރިޔާސީ އިންތިޚާބުގެ ކަންކަމުގައި ގުޅިފައިވާ ޕާޓީތަކުން އިސްކޮށް އުޅުއްވާ ބައެއް ބޭފުޅުން މައްސަލަ ހުށަހެޅުއްވުމަށްފަހު ނޫސްވެރިންނަށް މައުލޫމާތު ދެއްވަމުން ވިދާޅުވީ އިލެކްޝަންސް ކޮމިޝަނަށްވެސް އެކަން ފާހަގަ ކުރެވިފައިވާތީ ބަލަމުންދާ ކަމަށް ކޮމިޝަންގެ މެމްބަރުން ވިދާޅުވިކަމަށެވެ.\nއެމްޑީޕީގެ ޗެއަރޕާސަންގެ ނައިބު އިދާރީ ޢަލީ ނިޔާޒު ވިދާޅުވީ ރީރަޖިސްޓްރޭޝަންގެ މަރުހަލާގައި ވަރަށް ބޮޑެތި މައްސަލަތަކެއް ފާހަގަ ކުރެވިފައިވާ ކަމަށާއި ރަށުގައި އަބަދު ދިރިއުޅެމުންދާ މީހުން ވެސް ދުނިޔޭގެ އެތައް މިތަނަށް ރަޖިސްޓްރީ ކުރެވިފައިވާ ކަމަށެވެ.\nނިޔާޒް ވިދާޅުވީ އިލެކްޝަންސް ކޮމިޝަނާ ބައްދަލުކޮށް އެމައްސަލަ ހުށަހެޅީ އޭގެ ހެކިތަކާ އެކުގައި ކަމަށެވެ.\n"ޝަރީފް ވިދާޅުވި މިކަން ބަލަމުންދާކަމަށް. އަދި އެކޮމިޝަންގެ ސަމާލުކަމަށްވެސް އެކަން އައިސްފައިވާ ކަމަށް. ވިދާޅުވި އެހެންވާން ދިމާވި ސަބަބެއް ކަމަށްވާނީ ކޮންމެވެސް މީހަކު ފޯމެއް ހުށަހެޅުމުން ކަމަށް. މާނައަކީ ވަގު ފޯމްތަކެއް މިތާ އުޅެނިއްޔޭ އެހެންބަޔަކު ހުށަހަޅައިގެން. އަޅުގަނޑުމެން ދެންނެވިން އެއީ އެއް ނޫނޭ ހަމައެކަނި އަޅުގަނޑުމެން ޝައްކު ކުރާ މައްސަލައަކީ. އިލެކްޝަންސް ކޮމިޝަންގެ ސާވަރ ތެރެއަށް ނުވަތަ ޑޭޓާބޭސް ތެރެއަށް ބަޔަކު ވަންނަނީކަމަށް ޝައްކު ކުރެވޭކަމަށް ދެންނެވިން. ޔަޤީންކަން ދެއްވަނީ އެކަން ނުވާނެ ކަމަށް،" ނިޔާޒް ވިދާޅުވިއެވެ.\nއެމްޑީޕީގެ އިންތިޚާބާ ގުޅޭ ހުވަދު އަތޮޅު ކޯޑިނޭޓަރ އަދި ކުރީގެ މިނިސްޓަރު މުހައްމަދު އަސްލަމް ވިދާޅުވީ ރަޖިސްޓްރީ ނުކުރާ މީހުންނާއި ރަޖިސްޓްރީ ނުކުރާ ތަންތަނަށް ރަޖިސްޓްރީކޮށްފައިވާ 40 މައްސަލައެއް ފާހަގަ ކުރެވިފައިވާ ކަމަށެވެ.\n"އަޅުގަނޑުމެން އަބަދުވެސް ބުނަމުން މިދަނީ މިއަހަރު މި ބޭއްވޭ ރިޔާސީ އިންތިޚާބުގެ ރީރަޖިސްޓްރޭޝަނާ އަދި ވޯޓު ލުމާއި ވޯޓު ގުނުމުގެ ތެރޭގައި ސަރުކާރު ހިންގަވާ ޕާޓީގެ ބޭފުޅުންގެ ނުފޫޒާއެކީގައި ވަރަށް ބޮޑަށް އޮޅުވާލުމުގެ ކަންކަން އެބަކުރައްވައޭ. އަޅުގަނޑުމެން ދައްކަމުން އައި ވާހަކައެއް ވަރަށް ބޮޑަށް ފެންމަތި ވެގެން މިދިޔައީ. އަޅުގަނޑުމެން މިއެދެނީ ހުރިހާ ބޭފުޅުންވެސް އަމިއްލަފުޅަށް ޔަޤީން ކުރައްވާށޭ އެބޭފުޅަކު ވޯޓުލުމަށް އޮތް ތަނެއް. ފޯމު ލިޔަސް ނުލިއަސް 1414 އަށް މެސެޖްކޮށްގެން އެކަން ބައްލަވާށޭ" އަސްލަމް ވިދާލުވިއެވެ.\nއަސްލަމް ވިދާޅުވީ ދިމާވެގެން މިއުޅެނީ ވަރަށް ބޮޑު މައްސަލައެއް ކަމަށާއި އެކަންކުރި ބަޔަކާމެދު ފިޔަވަޅު އެޅި ޖިނާއީ ކުށެއްގެ އަދަބު ލިބެން ޖެހޭނެކަމަށް ޤަބޫލު ކުރައްވާ ކަމަށެވެ.\nޖުމްހޫރީ ޕާޓީގެ ތަރުޖަމާން އަހުމަދު ސަމީރު ވިދާޅުވީ މައްސަލަތައް ހުރި ފޯމްތައް ހާމަކުރާއިރު އައިޑީކާޑް ނަމްބަރާއެކު ހާމަކުރައްވާނެ ކަމަށް އިލެކްޝަންސް ކޮމިޝަނުން ވިދާޅުވެފައިވާ ކަމަށެވެ. އަދި ފޯމްތައް ޗެކްކުރުމާއި މައްސަލަތައް ދެނެގަތުމަށް ފަސޭހަ ގޮތްތަކެއް ހަދައިދިނުމަށް އެދިފައިވާނޭ ކަމަށް ސަމީރު ވިދާޅުވިއެވެ.\nއެންމެ ފަހުން އަޕްޑޭޓް ކުރީ:3މަސް ކުރިން | ރިވިއު ކުރީ: ހުސެން ފިޔާޒް\nޝުޖޫން އާއި އަޒްމިރަލްދާ ފުރަތަމަ ފަހަރަށް ސުޕްރީމް ކޯޓުގެ ބެންޗުގައި\nނޫސްވެރިކަމުގެ އެވޯޑް ހުސައިނާއި މުރުޝިދަށް، ރަންގަލަން މުހުސިނާއި އަލީއަށް\nހުޅުމާލޭގައި 24 ގަޑިއިރު ވިޔަފާރީގެ ހުއްދަ ދޭނެ ސަރަހައްދުތައް ކަނޑައަޅައިފި\nއެމްއެންޔޫއެސްޔޫ ފުޓްސެލް ފިއެސްޓާ: އެފްއީ މޮޅުވި އިރު އެފްއެލްއައިއެސް އިން ސައިރެކްސް ހިފަހައްޓައިފި\nހޮންގްކޮންގްގައި ކުރިއަށް ދާ މުޒާހަރާ ރޫޅާލުމަށްޓަކައި ކަރުނަ ގޭސް ބޭނުން ކުރަނީ\nނޫސްވެރިކަމުގެ ޝަރަފުގެ އަލިމަސް ގަލަން ރައީސް ނަޝީދަށް\nނޫސްވެރިކަމަކީ ޑިމޮކްރަސީގެ އެއް ތަނބު: ނައިބު ރައީސް\nވެރިކަން ކުރުމުގެ ފުރުސަތު ދެއްވާ، 2023 ގެ އިންތިހާބަށް ޖޭޕީން ކެނޑިޑޭޓަކު ނެރޭނެ\nތަހުޤީޤް ރިޕޯޓް އާންމުކުރުމަކީ ގޯހެއް!\nސަލްމާން ހާން ހަދިޔާއަކަށް ފްލެޓެއް ދިން ވާހަކަ ރަނޫ ދޮގުކޮށްފި\nކޫލީ ނަންބަރ 1'' ގެ ސެޓްގައި ރޯވި އަލިފާނުގެ ސަބަބުން އެއްވެސް މީހަކަށް އަނިޔާނުވޭ\nދަރިވަރަކާއިއެކު ބަދުއަހުލާގި އަމަލު ހިންގަން އުޅެނިކޮށް ބިދޭސީ ޓީޗަރަކު ހައްޔަރުކޮށްފި


"Dose Furihama Kohfaivaa Meehun Fassivumun Dheyha Kohdhenee Mujuthamau Gai Bali Oiy Minvaru" - Vaguthu\nކޮވިޑް-19 އިން ރައްކާތެރިވުމަށްދޭ ވެކްސިންގެ ޑޯޒް ފުރިހަމަކޮށްފައިވާ މީހުން ފައްސިވުން ގުޅިފައި އޮންނަނީ މުޖުތަމަޢެއްގައި ބަލި އޮތް މިންވަރާއި ކަމަށް އެމެރިކާގެ ތަޖުރިބާކާރު ފިޒީޝަނަކު ވިދާޅުވެއްޖެ އެވެ.\nޖޯންސް ހޮޕްކިންސް ބްލޫމްބާގް ސްކޫލް އޮފް ޕަބްލިކް ހެލްތުގެ އެސިސްޓެންޓް ޕްރޮފެސަރ ކަމުގެ މަޤާމުވެސް އަދާކުރައްވާ ޑރ. ކައުސަރު ތަލާތު ނޫސްތަކަށް މަޢުލޫމާތު ދެއްވަމުން ވިދާޅުވީ، ޑޯޒް ފުރިހަމަކޮށްފައިވާ މީހުންނަށް ކޮވިޑް-19 ޖެހުމުގައި އޮތީ ވަރަށް ކުޑަ ފުރުސަތެއް ކަމަށާއި، އެހެނަސް ވައިރަސްގެ އަސަރު މާބޮޑަށް ކުރާނަމަ ބަލި ޖެހުމުގެ ފުރުސަތު އޮންނަ ކަމަށެވެ.\nއެހެންކަމުން ކޮވިޑް-19 ގެ ވެކްސިން ދީފައިވާ މީހުންނަށް މި ބަލި ޖެހުމުން އެކަމުން ހާމަވަނީ އެމީހަކު ދިރިއުޅޭ މުޖުތަމަޢެއްގެ ތެރޭގައި ބަލި އިތުރު މިންވަރާއި ނުރައްކާ ބޮޑުކަން ކަމަށް ޑރ. ކައުސަރު ވިދާޅުވިއެވެ.\nޑރ. ކައުސަރު ވިދާޅުވީ މުޖުތަމަޢެއްގެ ގިނަ ބަޔަކަށް ވެކްސިން ޑޯޒް ލިބުމަކީ އެ މުޖުތަމަޢެއްގައި ބަލި އޮންނަ މިންވަރާއި ނުރައްކާ މިންވަރު ކުޑަކޮށްދޭނެ ކަމެއް ކަމަށެވެ. އެހެންކަމުން ކޮވިޑް-19 ގެ ނުރައްކަލުން އަރައިގަތުމަށް މުޖުތަމަޢެއްގައި ދިރިއުޅޭ ގިނަ މީހުން ވެކްސިން ބޭނުން ކުރުމަކީ މުޙިންމު ކަމެއް ކަމަށް އޭނާ ފާހަގަކުރެއްވި އެވެ.\n"މުޖުތަމަޢެއްގައި ދިރިއުޅޭ ގިނަ މީހުން ވެކްސިން ޖަހައިގެން ތިބުމަކީ ބަލި ފެތުރުމަށް ހުރަސް އެޅޭނެ ކަމެއް. އެއީ ބަލީގެ އަސަރު މުޖުތަމަޢުގައި އޮތް މިންވަރު ދަށްވާކަމަށް ވާނަމަ، ވެކްސިން ޖަހައިގެން ތިބޭ މީހުންނަށް ވެކްސިނުން ލިބިދޭ ރައްކާތެރިކަން ފޫއަޅުވާލައި ބައްޔަށް އެމީހަކު ހުށަހެޅޭނެ މިންވަރުވެސް ކުޑަވާނެތީ،" ޑރ. ކައުސަރު ވިދާޅުވިއެވެ.\nމިހާތަނަށް ދުނިޔެއިންނ އެންމެ ގިނަ ބަޔަކަށް ކޮވިޑް-19 ޖެހުނު އެމެރިކާގެ ތަފާސްހިސާބުތަކަށް ބަލާއިރު އެޤައުމުގެ 77 މިލިއަން މީހަކަށް މިހާރު ވަނީ ވެކްސިން ޑޯޒް ހަމަކޮށްފައެވެ. މީގެ ތެރެއިން ކޮވިޑަށް ފައްސިވެފައި ވަނީ 5800 އެއްހައި މީހުން ކަމަށް އެޤައުމުގެ ސެންޓާސް ފޯ ޑިޒީޒް ކޮންޓްރޯލް އެންޑް ޕްރިވެންޝަން (ސީޑީސީ) އިން ބުނެއެވެ.\nއެޤައުމުން ވެކްސިން ޑޯޒް ހަމަކޮށްފައިވަނިކޮށް ފައްސިވި މީހުންގެ ތެރެއިން 396 މީހަކު ހޮސްޕިޓަލުގައި އެނދުމަތި ކުރަން ޖެހުނު ކަމަށާއި، މީގެ ތެރެއިން 74 މީހަކު މަރުވި ވޭދަނަތައް ފެންމަތިވެފައިވާ ކަމަށް ސީޑީސީން ބުނެފައި ވެއެވެ.\nއޭޕްރީލް 16, 2021 06:38\nދޭހަ ކޮށްދެނީ ތީ ޖަހަންނުޖެހޭ އެއްޗެއް ކަން..މިއީ ވިޔަފާރި އެއް ކަން. ޢިންސާނީ ދަރިފަސް ކޮޅުގެ ބޮޑުބައެއް މަރުވުން ނުވަތަ ބަލިވެ ހަލާ ކުވުން ކަން. ވިސްނާ ބަޔަ ކަށް ދުވާލުހާ ސާފު ކަމެއް.\nއޭޕްރީލް 16, 2021 14:28\nއެ ފޭކް ވެކްސިން ވިއަސް ހެޔޮތޯ؟ ވެކްސިންގެ މައްސަލަ ހުރިވާހަކަ ކޮންމެސް ނުބުނާތި.\nއޭޕްރީލް 16, 2021 14:29\nއޭގެން އެނގެނީ ތިޔަ ވެކްސިން ތީ މާ ކަމުނުދާ ވެކްސިނެއްކަން. އިދިވެސް ހޭވެރިކްންވާކަށް ނޫޅެމުތަ؟ ރަނގަޅު ކޮލިޓީ ވެކްސިނެއް މި ދިވެހި ސަރުކާރުން ދިވެހިންނަށް ނުދިނެއްނު. ވޯޓު ހޯދަން ނާއްނައްޗޭ.\nއޭޕްރީލް 16, 2021 14:52\nބަލި އޮތްމިންވަރެެއްނޫން ދޭހަކޮއްދެނީ، ދޭހަކޮއްދެނީ ކޮވިޑް19 އޭމިކިޔާ ޚިޔާލީ އެއްޗަކީ ނިކަމެތި މީސްތަކުން އިތުރަށް ނިކމެތިކޮށް އެބައި މީހުން އަޅުވެތި ކުރުވުމަށް ކުރާ މަސެއްކަތެއްކަމެވެ.


Amatty ah kura 42 dhauva ahves inkaaru koffi\nއައްމަޓީއަށް ކުރާ 42 ދައުވާއަށް ވެސް އިންކާރު ކޮށްފި\n13 އޮކްޓޯބަރ 2021 - 22:11:55\nހުޅުމާލޭގައި ފްލެޓް އަޅައިދޭން ބުނެ ގިނަ ބައެއްގެ އަތުން މަކަރާ ހީލަތުން ފައިސާ އަތުލި މައްސަލާގައި ސީލައިފްގެ މެނޭޖިން ޑިރެކްޓަރު އަހުމަދު މޫސާ މުހައްމަދު (އަންމަޓީ)ގެ މައްޗަށް އުފުލާފައިވާ 42 ދައުވާގެ ތެރެއިން މިއަދުގެ އަޑުއެހުމުގައި ދައުލަތުން އިއްވި 20 ދައުވާއަށްވެސް އޭނާ އިންކާރުކޮށްފި އެވެ.\nއައްމަޓީގެ މައްޗަށް 42 ދައުވާއެއް ދައުލަތުން ކުރެއެވެ. އެއީ ހިޔާނާތްތެރިވުމުގެ ކުށުގެ 12 (ބާރަ) ދައުވާއަކާއި، ހިޔާނާތްތެރިވުމުގެ ކުށުގެ 25 ދައުވާއެއްގެ އިތުރުން ހިޔާނާތްތެރިވުމުގެ ކުށުގެ ފަސް ދައުވާއެކެވެ.\nމި ހުރިހާ ދައުވާތައް ދައުލަތުން އިއްވާ ނިންމާލެވިފައި މިވަނީ ދެ އަޑުއެހުމަކުންނެވެ. އެކަމަށްޓަކައި ފުރަތަމަ އަޑުއެހުން ބާއްވާފައިވަނީ މިދިޔަ ސެޕްޓެމްބަރު މަހުގެ 12ވަނަ ދުވަހުއެވެ. އެ ދުވަހުގެ އަޑުއެހުމުގައި އިއްވާފައިވަނީ 20 ދައުވާއެކެވެ.\nއެ ހުރިޙާ ދައުވާތަކަށްވެސް އޭނާ އެދުވަހު ވަނީ އިންކާރު ކޮށްފައެވެ.\nއޭގަފަހުން ބާކީ އޮތް އަޑުއެހުންތައް އިއްވުމަށް މިއަދު ބޭއްވި އަޑުއެހުމުގައި ދައުލަތުން އޭނާގެ މައްޗަށް ދައުވާތައް އިއްވާ ނިންމާލުމުން އެ ހުރިހާ ދައުވާތަކަށްވެސް އޭނާ ވަނީ އިންކާރުކޮށްފައެވެ.\nއޭނާގެ މައްޗަށް ދައުލަތުން ކުރާ މި 42 ދައުވާ ސާބިތުވެއްޖެނަމަ 65 އަހަރު ދުވަހުގެ ޖަލު އަދަބެއް ކަނޑައެޅޭނެކަމަށް ދައުލަތުން ވަނީ ބުނެފައެވެ.\nއައްމަޓީގެ މައްޗަށް ދައުވާކުރަން ފޮނުވާފައިވަނީ ހުޅުމާލޭގައި ހައުސިން ޔުނިޓުތަކެއް ހެދުމަށް 200 އަށް ވުރެ ގިނަ މީހުންގެ އަތުން މަކަރާއި ހީލަތުން ބޮޑެތި އަދަދުތަކުން ފައިސާ ނަގައި، އެ ފައިސާއަށް ހިޔާނާތްތެރިވެފައިވާތީއެވެ.\nއައްމަޓީގެ މައްޗަށް ހިޔާނާތުގެ 42 ދައުވާއެއް ކުރަން ފޮނުވައި، އޭނާ ބަންދުގައި ބަހެއްޓީ ހެއްކަށް ނުފޫޒު ފޯރުވާނެކަމަށާއި، މުޖުތަމައަށް ނުރައްކާވާ ކަމަށް ބުނެއެވެ. ނަމަވެސް މާލެއިން ފުރައިގެން ނުދިއުމަށް ޝަރުތުކޮށް ކްރިމިނަލް ކޯޓުން ޖޫން މަހުގެ 17ވަނަ ދުވަހު ވަނީ އޭނާ ބަންދުން ދޫކޮށްލާފައެވެ.\nއެ އަމުރު ހައިކޯޓުގައި ދައުލަތުން އިސްތިއުނާފު ކުރުމުން އަންމަޓީއަކީ ބަންދުގައި ބަހައްޓަން ޖެހޭ މީހެއް ކަމަށް ނިންމާ އޭނާ ހައްޔަރުކުރުމަށް ދައުލަތުގެ މައްޗަށް ހައިކޯޓުން އަމުރު ނެރުނެވެ.\nއެ އަމުރުގެ ދަށުން ބަންދުގައި ހުރި އަންމަޓީގެ ބަންދު ރިވިއު ކުރުމަށް ޖިނާއީ އިޖުރާއަތުގެ ގާނޫނުގެ ދަށުން ލާޒިމްކުރާތީ، ދައުލަތުން މިފަހުން ކުރިމިނަލް ކޯޓަށް ހުށަހެޅަމުން އިތުރު ޝަރުތަކެއް މަތިކޮށްފައި ނަމަވެސް ބަންދުން ދޫކޮށްލުމަށް އައްމަޓީ އެދިފައިވެއެވެ. އެގޮތުން ކޯޓަށް ނުވަތަ ދައުލަތުގެ އިދާރާއަކަށް ކޮންމެ ދުވަހަކު ހާޒިރުވާން ޖެހޭ ގޮތަށް ޝަރުތުކޮށް ނުވަތަ ކަފާލާތުގެ ދަށުން މީހަކު ޖާމިނުވެގެން ދޫކޮށްދިނުމަށް ވެސް އޭނާ އެދިފައިވެއެވެ.\nއޭގަފަހުން އޮތް ބަންދުގެ މުރާޖާ އަޑުއެހުމުގައި ވެސް އައްމަޓީވަނީ އޭނާގެ ދަރިން ޖާމިނުކޮށްފައި ނަމަވެސް ބަންދުން ދޫކޮށްލުމަށް އެދިފައެވެ. ނަމަވެސް ކޯޓުން ނިންމީ އައްމަޓީއަކީ ވަލު ދޮރާއަށިންވެސް ފިލާފާނެ މީހަކަށްވާތީ އޭނާ ދޫ ނުކޮށްލެވޭނެ ކަމަށެވެ.


2 ޖޫން 2015\n[މެއި 30، 2015 ގެ ބަޔާ ގުޅޭ]\nކައިވެންޏަށް ފަހުގައި، ކޮންމެ މީހަކަށް ވެސް އިވެނީ އެ މީހަކު އަޑުއަހަން ބޭނުންވާ ތަންކޮޅުގެ އަޑު އެކަންޏެވެ.\nއަހަރެން ދިން އެތައް ސިގުނަލެއްގައި އޭނާއަޅައެއްނުގަތެވެ. އަހަރެންގެ ޙަޤީޤީ ބޭނުމެއް ނަވީންއަށް ނޭނގުނެވެ. އަހަރެން ދިނީ ކެކުޅުންތަކެއް އުތުރިއަރަމުންދާ ކަމުގެ ސިގުނަލުކަމެއް ނުވިސްނުނެވެ. އާނއެކެވެ. ބޭނުންވާ ކަންތައް ދުލުން ބުނެވުނީހެވެ. އަކުރުން އަކުރަށެވެ. ފިލިން ފިއްޔަށެވެ. އެކަމަކު އެ އަށް އަހަރެން ލޯތްބެއް ނުކިޔަމެވެ. ކައިވެނީގެ އުފަލަކީ، ކޮންމެ ފަހަރަކު ބުނެކިޔައިގެން ހޯދޭނެ އެއްޗެއް ނޫނެވެ.\nއަހަރެންގެ ދެ ކުދިން ފެނުމުން އަހަރެންގެ ހިތަށް ފިނިކަން ލިބެއެވެ. ދަރިން ލިބުމުން ދެމަފިރިންގެ ގުޅުން ވާން ޖެހޭނީ ވެސް ވަރުގަދައެވެ. ހީނަރެއް ނޫނެވެ. ބައްޕަގެ ލޯބި ދަރިންނަށް ކިހާ މުހިންމުކަން އަހަންނަށް އެނގެއެވެ. އެކަމަކު، ފިރިމީހާގެ ލޯބި އެ ދަރިންގެ މަންމައަށް ވަކިން މުހިންމެވެ. ކުދިންނާ ނުލައި ދެމަފިރިން ވަގުތުކޮޅެއް ހޭދަކުރަން ޖެހެއެވެ. ކައިވެނި ސަލާމަތް ކުރުމަށް ޓަކައެވެ. ލޯބީގެ ހުޅުކޮޅު ނިވުނު ނުދިނުމަށް ޓަކައެވެ. ހަޔާތުގެ ޑައިރީގައި ލިޔަން ހުރި ލޯބީގެ ސަފުހާތައް އެއްކޮށްފައި ހީރަހެއް ނުޖެހޭނެއެވެ. އަހަރެންނަކީ އާދަވެ ފޮތްލިޔާ މީހަކީމެވެ. އަހަރެންގެ ވާހަކަ ކިޔާލާ ކޮންމެ މީހެއްވެސް ބުނަނީ އަހަރެން ލިޔަނީ އަހަރެންގެ ވާހަކައޭއެވެ.\nމަހިތަށް އަރާ މަށަށް ވެސް ސިންޑުރެއްލާއަށް ލިބުނު ކަހަލަ ޖާދޫ ގެ މާމައެއް ލިބޭނެ ނަމައޭ، ވަގުތުން ޖާދޫއިން ހުރިހާ ކަމެއް ހައްލުކޮށްލާނަމެވެ.\nޝުޢައިބު އާދަވެ ގުޅައެވެ. ޙަބަރު ބަލާލައެވެ.\nއަޅެ އަހަންނަށް ނަވީން ބޭވަފާތެރިވާނެ ނަމަ ކިހާ ރަނގަޅު. އޭރުން ގިލްޓީ ނުވެ މަށަށް އޭނަޔާ ވަކިވެވުނީސް .”\nއަހަރެން އެ ކަހަލަ އެއްޗެއް ބުނާނީ ކިހާ ހިސާބަކަށް ދިޔައީމަކަން ޝުޢައިބަށް ވިސްނެއެވެ. އެހެންނަމަވެސް، ޖަޒުބާތުގައި އަހަރެން ޖެހުނަ ނުދޭން ޝުޢައިބު މަސައްކަތް ކުރިއެވެ .\n“ރަޙްމާ ތީ ހެއްވާ މަންޖެއެއް،” ސަމާސާ ރާގެއްގައި ޝުޢައިބު ބުންޏެވެ. “ކުރިއަކުން ނޭނގޭތަ ރައްޓެހިވެގެން އުޅޭއިރު އުޅޭ ގޮތަށް އެކަކު ވެސް އިނީމަކާ ނޫޅޭނެކަމެއް؟”\n“ޝުޢައިބު ބުންޏަސް ތި ވާހަކަ ގަބޫލެއް ނުކުރާނަން،” އަޑަށް ބާރުލާފައި އަހަރެން ބުނީމެވެ. “ރައްޓެހި ވެގެން އުޅުނުއިރުގެ ފީލިންގްސް ފަހުން ވެސް ހުންނަން ޖެހޭނެ. އެކަކު ފެނުމުން އަނެކަކުގެ ހިތުގެ ވިންދު އަވަސް ވާން ޖެހޭނެ. ކުރިން ކުރެވުނު ސަމާސާތައް ފަހުން ވެސް ކުރާހިތް ވާން ޖެހޭނެ. ކޮންމެވެސް ލާނެތްކަމެއް ކުރަން ހިތް އެދެން ޖެހޭނެ. ކުރިން ދިޔަހެން އެކުގައި ހިނގާލަން ދެވެން ޖެހޭނެ. ނުނިދާ، ވާހަކަދައްކާލަން ތިބެވެން ޖެހޭނެ. އަނެކަކު ރަކިވާ ކަހަލަ އެއްޗެހި ބުނެލެވެން ޖެހޭނެ. ކައިވެންޏަށް ދުވަސްކޮޅެއް ވާއިރު މުޅިން އެހެން މީހަކު ގޭގަ އުޅެގެން ނުވާނެ. ކައިވެނި ކުރާއިރަށް ލައިފް ނުޖެހޭ ވަޒީފާއަކަށް ވާކަށް. ނަވީން ރައްޓެހި ވެގެން އުޅުނުއިރު އެ ފެނުނު ސިފަތައް ދެކެއޭ މަ ލޯބިވީ. އެ ކަންކަން ދޫކޮށްލާފަ، ކުރިން ނެތް ކަންތައްތަކެއް މި ފެންނަން ފެށީ.”\nމިސާލަކަށް؟” ޝުއައިބު ސުވާލު ކުރިއެވެ.”\nހުރިހާ ވާހަކައެއް ޝުއައިބު ގާތަކު ވެސް ނުދެއްކެއެވެ. ވައިފަކަށް ވުމަކީ، އަހަރެން ކުރިމަތީގައި ބޭނުންހާ ކަމެއް ކުރުމަށް ފިރިމީހާއަށް ދެވޭ ހުއްދައެއް ނޫނެވެ. ކޮންމެ ކަމެއް ކޮށްފައި ހިނިގަނޑަކުން ނިންމައެއް ނުލެވޭނެއެވެ. އަޑުގެ ކޮޅަށް ވައި ލާފާނެއެވެ. ވަސް ނުބައި ކޮށްފާނެއެވެ. ކުދިކުދި ކަންތައްތައްކަން އެނގެއެވެ. އެހެންވިޔަސް، އެ ފަދަ ކަންކަން ކުރުމުން އަހަރެން ފަކުރުގަންނަކަން ނަވީންއަށް އެނގޭނެއެވެ. އަހަރެންގެ ލޮލަށް ފެންނަ މަންޒަރުތަކުން ހިތުގައި ދެވިފައި އޮންނަ މަޤާމަށް ބަދަލު އާދެއެވެ. ހަތަރުދަމު، އެންމެ ގާތުގައި ހުންނަ މީހާ ކުރާ ހަރަކާތްތަކުން އޭނަޔާ ދޭތެރޭ ދެކޭ ގޮތް ބަދަލު ވެއެވެ. އަބަދަކު އެ ވާހަކައެއް ނުދެއްކޭނެއެވެ. ޙަޤީޤަތުގައި ނަވީން ގާތް ވުމުން އަހަންނަށް މިހާރު ލިބެނީ ނުތަނަވަސްކަމެކެވެ. ކިތަންމެ މަސައްކަތެއް ކުރިޔަސް އެ ނުތަނަވަސްކަމެއް ނުފިލައެވެ. މީ ލޯތްބެއް ނޫނެވެ. ޤުރުބާނީއެކެވެ. ދަރިންނަށް ޓަކައެވެ. އިރެއްގައި ލޯބި ވެވުނު މީހާއަށް ޓަކައެވެ.\n“އަޅާނުލާ!” އަހަރެން ޖަވާބު ކުރުކޮށްލީމެވެ.\nހިތުގެ ވިންދު އަވަސް ވާން ޖެހެނީ ތަންމައްޗާ ހިސާބަކުން ނޫނެވެ. ފިރިމީހާ ބަލައިލާ ގޮތާއި، ބުނެލާ ލަފުޒު ވެސް ދައުރެއް އަދާ ކުރެއެވެ. އެ ފަދަ ކުދިކުދި ކަންތައްތައް ނަވީން ހަނދާން ނެތެން ފެށުމުން އަހަރެންގެ ހިތް ރޮއެހަދައެވެ. އެ ރުއިން އަޑުނާހައި، އަހަންނަށް އުފާ ހޯދައިދިނުމުގެ ބޭނުމުގައި ނަވީން ދެން ކުރި އެއްވެސް ކަމަކުން އަހަރެންގެ ހިތެއް ނުފުރުނެވެ. ހިތް ނުފުރުމުން ހަށިގަނޑު ނުރުހުން ވެއެވެ. ސިކުނޑިއަށް އިހުސާސް ފޯރުކޮށްދިނުން ހުއްޓައިލައެވެ. އެއް ފަހަރު ވެސް އެ ކަން ހުއްޓައިލައިފި ނަމަ ދެން އަލަކުން ނުފަށައެވެ. އެހާ ހިސާބުން މަޖުބޫރު ވަނީ ކައިވެނި ރޫޅާލާށެވެ. ނުވަތަ ފިރިމީހާއަށް ދޮގުހަދާށެވެ. ނުލިބުނު އުފާ ލިބުނުކަމަށް ހެދޭށެވެ. ކައިވެނި ހިމާޔަތް ކުރަން ބޭނުން ވާތީއެވެ. ފިރިމީހާ ހިތުގައިޖައްސަން ބޭނުން ނުވާތީއެވެ. ދަރިންގެ މުސްތަޤްބަލު ރައްކާތެރި ކުރަން ބޭނުން ވާތީއެވެ. ކައިވެންޏަށް ފަހުގައި ދެން މުޅި އުމުރު އުފަލުގައި ހޭދަ ކުރެވޭނެހެން ހީކުރެވެއެވެ. އެކަމަކު، އެއީ ކުރެވޭ ކުށްހީއެކެވެ. ކައިވެންޏަށް ފަހުގައި ވެސް އޮންނަނީ ޒިންމާ ބޮޑު ހަޔާތެކެވެ. ބުރަ ދިރިއުޅުމެކެވެ. އެއް މައްސަލައަށް ފަހު އަނެއް މައްސަލައެވެ.\nއެއްފަހަރާ ދެ އަލިފާންދަނޑީގައި ރޯކުރިޔަސް އޭގެ ހުޅުކޮޅުގެ އުމުރު ވަރަށް ކުރު ވާނެއެވެ. އަލިފާންދަނޑި ނިވުމުގެ ކުރިން އަލުން ހުޅުކޮޅެއް ރޯކުރަން ޖެހޭނެއެވެ. ފިރިއެއްގެ ކިބައިގައި އެ ހުނަރު ހުންނަން ޖެހެއެވެ. ނަވީންއަށް ދޮގުހަދަން އަހަންނަށް މަޖުބޫރެވެ. ހުރިހާ އުފަލެއް ލިބެއޭ ކިޔައި އޮޅުވާލުމަކީ އަހަރެން އެންމެ ބޭނުންވި ގޮތެއް ނޫނެވެ. އެކަމަކު، ކައިވެނި ރޫޅޭކަށް ބޭނުމެއް ނޫނެވެ. ނަވީން ދޫކޮށްލާކަށް ހިތަކަށް ކެތެއް ނުވިއެވެ. އަހަރެން އުފާކޮށް ނުދެވުނަސް ވެހެވެ.\nއަހަރެންގެ ފިރިމީހާއަށް ވުރެ އޯގާތެރި ފިރިއެއް ނުހުންނާނެއެވެ. އޭނަގެ އެހީތެރިކަމާއި ހެޔޮކަން އަދަދެއް ނުކުރެވޭނެއެވެ. އުފަލާއި ހިތާމައަކީ ވެސް އެއީއެވެ. ލޯތްބަށް އެދި ސަލާންޖަހަމުން ގޮސް އެންމެ ފަހުން އަހަރެންގެ ހަށިގަނޑު ފިނި ވެއްޖެއެވެ. މީ ވަރަށް ހިތްދަތި ދިރިއުޅުމެކެވެ. ކަމެއް ނުވެސް ވާ ކަމަށް ހެދިގެން އުޅެވިދާނެއެވެ. އެހެންނަމަވެސް، ހިތަށް ވަރަށް ތަދުވެއެވެ. ގިނަ ރޭރޭ އަހަރެންގެ ލޮލަކަށް ނިންޖެއް ނާދެއެވެ. އަހަރެން ފެންނަ މީހަކަށް ހީވާނީ އަހަރެން ވަރަށް އުފަލުގައި އުޅޭހެންނެވެ. އެއީ ބޭރުފުށަށް އަހަރެން ދައްކާ ދަޅައެކެވެ. ޙަޤީޤަތުގައި، އަހަރެންގެ ހިތުގެ ސަހަރާއަކަށް ހަނދުވަރުގެ އަލިކަމެއް ނުފޯރައެވެ. އެހެން ވިޔަސް އަހަރެން މިހެން އުޅޭނަމެވެ. އަހަރެން ނަވީން ބޭނުން ވާ ވަރަށް ވުރެ މާ ބޮޑަށް ނަވީންއަށް އަހަރެން ބޭނުން ވެއެވެ. އެކުގައި އުޅެން އަހަރެން ބޭނުންވާ މީހަކީ ނަވީންއެެވެ. އަހަރެން ވަރި ވެއްޖެއްޔާ ނަވީން ވަރަށް ދެރަ ވާނެއެވެ. ވަރަށް އެކަނި ވާނެއެވެ. އެ މަންޒަރު ފެނުމަށް ވުރެ އަހަރެންގެ ފުރާނަ ގެންދެވިޔަސް މާ ރަނގަޅެވެ. އެކުގައި އުޅުމަކީ އަހަރެންގެ އަމިއްލަ ނިންމުމެކެވެ. އެހެން މީހަކު ކުށްވެރި ކުރާކަށް ނެތީމެވެ.\n“މީވީގޮތޭ… އަދުބަދަލްވެއްޖެޔޭ މުޅި ޒަމާން” (ނިމުނީ)\n[ނޯޓް: ރޯޒީ ޝަރީފްއަކީ ސިއްހީ ދާއިރާއާއި ރީތިވުން އަދި ބިއުޓީ ދާއިރާއިންވެސް ރާއްޖެއިން ބޭރުން ތަޢުލީމު ޙާސިލް ކުރައްވާފައިވާ ބޭކަނބަލެކެވެ. އައްޑު އަތޮޅަށް އުފަން ރޯޒީ ކައިވެނި ބައްލަވައިގެން އުޅުއްވަނީ އޭދަފުށީ މަގޫމާގެ އަހްމަދު ނަބީލުއާ އެވެ.\nރޯޒީ ވަނީ އައްޑޫ ލައިވްގައި އޭނާގެ ގިނަ ވާހަކަ ތަކާއި ސިއްޙީ އާޓިކަލްތައް ލިޔުއްވާފަ އެވެ. މީގެ އިތުރުން ރޯޒީ ޝަރީފް އަކީ ގިނަ ބޭފުޅުންތަކެއްގެ ހިތުގެ އުދާސް ޕޮރުގުރާމްގައިވެސް ލިޔުއްވާފައިވާ އެބޭފުޅުންނާ ދިމާވާ ދަތި އުނދަގޫ މައްސަލަތަކުގައި ނޫހުގެ ޒަރިއްޔާއިން އޭގެ ޙައްލު ހޯއްދަވައިދެއްވާ ފައިވާ ބޭކަނބަލެކެވެ.]\nޖޫން 4, 2015 at 4:16 pm\nހާދަ ހާސަރު ދިގުވަނީ އޭ ދޯ މިހާރު… ފޫހި ތަންކޮޅެއް އަސަރު ގަދަ ކޮށްލަބަލަ….. ނައިސް ސްޓޯރީ ކީޕް އިޓް އަޕް…..


Cochin ferry furathama boat mi mahu 26 gai Rajje bandharu kuranee\nކޮޗިން ފެރީ ފުރަތަމަ ބޯޓު މިމަހު 26 ގައި\nދާދި ފަހުން ބޭއްވި ރަސްމިއްޔާތެއްގައި ފޮރިން މިނިސްޓަރު ޝާހިދާއި އިންޑިއާ ސަފީރު ސަންޖޭ ސުދީރު ބައިވެރިވެވަޑައިގަންނަވަނީ. -- ފޮޓޯ: ފޮރިން މިނިސްޓްރީ\nރާއްޖޭގައި ގާއިމުގެ ތިބޭ އިންޑިއާ ސިފައިންގެ މައްސަލަ ހޫނުވެ އެމަކާ ދިވެހިންގެ ގިނަ ބަޔަކު ދެކޮޅު ހަދަމުން ދަނިކޮށް އިންޑިއާގެ ކޮޗިން އާއި ރާއްޖެއާ ދެމެދު ކާގޯ ފެރީގެ ހިދުމަތް ފަށަން ޝެޑިއުލް ކޮށް މިމަހުގެ 26 ވަނަ ދުވަހު ފުރަތަމަ ބޯޓު ރާއްޖެ ބަނދަރު ކުރާނެ ކަމަށް ރިޕޯޓުތައް ބުނެފި އެވެ.\nއެގޮތުން، އެ ކާގޯ ބޯޓު ތޫތުކުޅިން މިމަހުގެ 20 ވަނަ ދުވަހު ފުރައިގެން 22 ވަނަ ދުވަހު ކޮޗިން ބަނދަރަށް ކައިރި ކުރުމަށް ފަހު ރާއްޖެއަށް ދަތުރު ފަށަން ވަނީ ހަމަޖެހިފަ އެވެ. މި ހިދުމަތުގެ ދަށުން އަންނަ ފުރަތަމަ ކާގޯ ފެރީ ރާއްޖެއަށް ވަންނާނީ މިމަހުގެ 26 ވަނަ ދުވަހު ކަމަށް މިހާރު ވަނީ ޝެޑިއުލްކޮށްފަ އެވެ. އަދި ކޮންމެ މަހަކު މިފަދަ ދެ ތިން ދަތުރު ކުރަން ވަނީ ރާވާފަ އެވެ.\nއެކަމާ ގުޅޭ ގޮތުން، ފޮރިން މިނިސްޓްރީން އަވަސްއަށް މައުލޫމާތު ދެމުން ބުނީ މި މަހު ފަހުކޮޅު އެ ހިދުމަތް ފަށާނެ ކަމަށެވެ. ނަމަވެސް، ފުރަތަމަ ބޯޓު އަންނަ ތާރީހު ރަސްމީކޮށް ފަހުން އިއުލާނު ކުރާނެ ކަމަށެވެ.\nފޮރިން މިނިސްޓްރީ އަބްދުﷲ ޝާހިދު ކޮޗިން ފެރީ + ދިވެހި އިންޑިއާގެ ގުޅުން


Pakistan ge kureege boduvazeeru Nawaz ah hukumkuri fandiyaaru...\nފަނޑިޔާރުގެ އޯޑިއޯއެއް ލިކުވެފައިވާކަމަށް ބުނެވޭ\nކ. މާލެ 13 ޖުލައި 2019 | ހޮނިހިރު 20:50 2,996\nނަވާޒް ޝަރީފްގެ މައްޗަށް ހަތް އަހަރުގެ ހުކުމް އިއްވާފައިވަނީ 2017 ވަނަ އަހަރުގެ ޑިސެމްބަރު - ގޫގުލް\n"ފިއްތުންތަކެއްގައި ހުންނަވައިގެމް" ޕާކިސްތާނުގެ ކުރީގެ ބޮޑުވަޒީރު ނަވާޒު ޝަރީފްގެ މައްޗަށް ކުށް ސާބިތުވާކަމަށް ނިންމަވައި ހުކުމް ކުރެއްވި ފަނޑިޔާރުމަގާމުން ދުރުކޮށްފައިވާކަމަށް އެ ގައުމުގެ ލޯ މިނިސްޓްރީން ބުނެފިއެވެ.\nނަވާޒް ޝަރީފްގެ މައްޗަށް ޑިސެމްބަރު މަހު ހަތް ހައަހަރުގެ ޖަލުހުޖުމެއް އިއްވެވި ފަނޑިޔާރު އަރުޝަދު މާލިކް މަގާމުގެ މަސްއޫލިއްޔަތުތަކުން ވަކިކޮށްފައިވާކަމަށް ލޯ މިނިސްޓަރ ފާރޫގް ނަސީމް އިއުލާނުކުރެއްވީ ހުކުރު ދުވަހުއެވެ.\nފަނޑިޔާރު ވަކިކޮށްފައި މިވަނީ އެ ހުކުމް ކުރެއްވީ މަޖުބޫރީ ހާލަތެއްގައި ކަމަށް، ސިއްރުން ނަގާފައިވާ ވީޑިއޯއެއްގައި ފަނޑިޔާރު އެއްބަސްވެ ވަޑައިގަންނަވާކަމަށް ނަވާޒް ޝަރީފްގެ ދަރިކަނބަލުން އަދި އިދިކޮޅުލީޑަރު މަރްޔަމް ނަވާޒް ވިދާޅުވެފައިވަނިކޮށެވެ.\nމީގެ އިތުރުންވެސް ނަވާޒް ޝަރީފަށް ހުކުމް ކުރެއްވީ އެއްވެސް ހެއްކެއް އޮވެގެން ނޫންކަމަށް ފަނޑިޔާރު މާލިކް އަމިއްލަ ފުޅަށްވެސް އެއްބަސްވެވަޑައިގެންފައިވާކަމަށް މަރްޔަމް ވިދާޅުވިއެވެ.\nއެ ވާހަކަ ފަނޑިޔާރު ދޮގުކުރައްވައެވެ.


Shipping agent inn registry kuran jehey gavaaidhu uvaalaifi\nޝިޕިން އޭޖެންޓުން ރަޖިސްޓްރީ ކުރަން ޖެހޭ ގަވާއިދު އުވާލައިފި\n17 ސެޕްޓެމްބަރ 2020 - 11:16:09\nމޯލްޑިވްސް ޓްރާންސްޕޯޓް އޮތޯރިޓީގައި ޝިޕިން އޭޖެންޓުން ރަޖިސްޓްރީ ވާން ޖެހޭ ގޮތަށް އެކުލަވާލި ގަވާއިދު އުވާލައިފި އެވެ.\nއެ ގަވާއިދާ މެދު ޝިޕިން އޭޖެންޓުންގެ ކަންބޮޑުވުންތަކެއް ހުރުމުން، ގަވާއިދު އުވާލާފައިވާ ކަމަށް ޓްރާންސްޕޯޓް އޮތޯރިޓީން ވަނީ ބުނެފަ އެވެ.\n"މި ގަވާއިދުގައި ބައިނަލްއަގުވާމީ މިންގަނޑުތަކާ ތައާރަޒުވާ ޓެކްނިކަލް މައްސަލަތަކެއް ހުރުމާއެކު، މުރާޖައާ ކުރުމަށް ގަވާއިދު އުވާލި ވާހަކަ އާންމުކޮށް އަންގާ އިއުލާނު ކުރީމެވެ،" އެ އޮތޯރިޓީން ބުނެފައި ވެއެވެ.\nއެ ގަވާއިދަށް އަމަލު ކުރަން ފެށި ފަހުން ޝިޕިން އޭޖެންޓުން ރަޖިސްޓްރީވުމަށް ދިން މުއްދަތު ތިން ފަހަރެއްގެ މަތިން އިތުރުކޮށްދީފައި ވެއެވެ. ގަވާއިދު އުވާލިއިރު 112 ފަރާތަކުން ރަޖިސްޓްރީ ވާން ހުށަހަޅާފައި ވެއެވެ.\nއުވާލި ގަވާއިދުގައި އޮތް ގޮތުން ޝިޕިން އޭޖެންޓު ނުވަތަ ފުރައިޓު ފޯވާޑަރާއި ކޮންސައިނީ މުދަލެއް ހަވާލުކޮށް އެ މުދާ އެންމެ ފަހު ބަނދަރަށް ބޭލުމާ ހަމަޔަށް ދައްކަންޖެހޭ އެންމެހައި ފައިސާ ދައްކަންވާނީ ޝިޕިން އޭޖެންޓް ނުވަތަ ފުރައިޓް ފޯވަޑަރެވެ.\nޑެލިވަރީ އޯޑަރު ދޫކުރުމަށް ޝިޕިން އޭޖެންޓް ނުވަތަ ފުރައިޓް ފޯވާޑަރު ސީދާ ގޮތުން އަދި ނުސީދާކޮށް ނަމަވެސް ކުރިން އެއްބަސްވެފައިވާ ފުރައިޓުގެ އިތުރަށް އެއްވެސް އިތުރު ފީއެއް ކޮންސައިނީގެ އަތުން ނުނެގޭނެ ކަމަށް އެ ގަވާއިދުގައި ވެއެވެ.\nއޭގެ އިތުރުން އެ ގަވާއިދާ ހިލާފަށް އަމަލު ކުރާ ފަރާތްތައް 10،000 ރުފިޔާއިން ޖޫރިމަނާ ކުރެވޭނެ ކަމަށް ވެސް ލިޔެފައި ވެއެވެ.\nޓްރާންސްޕޯޓްޓްރާންސްޕޯޓް އޮތޯރިޓީޝިޕިން ކުންފުނި\nބްރިޖުގައި 24 ގަޑިއިރު މުދާ އުފުލުމުގެ ހުއްދަ ދީފި


2 Million followeruna eku Surbhi ge shukuru supportarunnah\nދެމިލިއަން ފޮލޯވަރުންނާއެކު ސުރްބީގެ ޝުކުރު ސަޕޯޓަރުންނަށް\nއިންސްޓަގުރާމުން ދެ މިލިއަން މީހުން ފޮލޯކުރުމާއެކު ސްޓާ ޕްލަސް އިން ދައްކަމުން އަންނަ މަޝްހޫރު ޝޯ އިޝްގްބާޒް އިން ވިދާލި ތަރި އަނިކާ، އަސްލު ނަމުން ނަމަ ސުރްބީ ޗަންދްނާ އޭނާގެ ސަޕޯޓަރުންނަށް ޝުކުރު އަދާކޮށްފިއެވެ.\nސުރްބީ އެންމެ ފުރަތަމަ ފެނިފައިވަނީ ޒީ ޓީވީ އިން ދެއްކި ގަބޫލް ހޭ އިން ހަޔާގެ ރޯލުންނެވެ. އެރޯލުން އެނާއަށް ބޮޑު މަގުބޫލު ކަމެއް ލިބިގެން ދިޔައިރު އޭނާ އެންމެ ފަހުން ފެނިގެން ދިޔައީ އިޝްކުބާޒިންނެވެ. ރިޕޯޓުތައް ބުނާގޮތުގައި އެޝޯ ސުރްބީ ދޫކޮށްލާފައިވަނީ އާ ޖެނެރޭޝަނާ ގުޅިގެން، އޭނާއަށް މަންމަގެ ރޯލުން ކުޅެން ޖެހޭތީއެވެ.


Bappaafulhu bandhukuri fahun Ghassan2faharah badhdhalukuravvaifi | Mihaaru\nޣައްސާން: ބައްޕާފުޅާއި ބޭބޭފުޅު ފާރިސް ހައްޔަރުކޮށްފައިވާއިރު ވެސް ހުންނެވީ ސަރުކާރުގެ އިސް މަގާމެއްގައި.\nބައްޕާފުޅު ބަންދުކުރި ފަހުން ޣައްސާން ދެ ފަހަރަށް ބައްދަލުކުރައްވައިފި\n13 މާޗް 2018 - 11:55 35 comments\nސަރުކާރު ވައްޓާލަން އުޅުމުގެ ތުހުމަތުގައި ބައްޕާފުޅު، ކުރީގެ ރައީސް މައުމޫން އަބްދުލްގައްޔޫމް ހައްޔަރުކޮށް ދޫނިދޫގައި ބަންދުކުރި ފަހުން، ދަރިކަލުން ޣައްސާން މައުމޫން، އެ މަނިކުފާނާ ދެ ފަހަރަށް ބައްދަލު ކުރައްވައިފި އެވެ.\n"މިހާރު" އަށް ކަށަވަރުވެފައިވާ ގޮތުގައި، ރައީސް އޮފީހުގެ ސްޓޭޓް މިނިސްޓަރެއްގެ މަގާމުގައި ހުންނެވި ޣައްސާން، ބައްޕާފުޅާ ދެ ވަނަ ފަހަރަށް ބައްދަލުކުރެއްވީ އިއްޔެ އެވެ. ދެ ފަހަރު ވެސް މި ބައްދަލުކުރެއްވީ، ފުލުހުންގެ ބަންދުގައި ތިބޭ މީހުންނާ ބައްދަލުކުރަން އޮންނަ އުސޫލުން ބޭރުންނެވެ.\nއާއްމު އުސޫލަކީ، ބަންދުގައި ތިބޭ މީހުންނާ އެކު އާއިލީ ބައްދަލުވުންތައް ހަމަޖައްސައިދެނީ، އެކަމަށް އެދި ފުލުސް އޮފީހަށް ފޯމެއް ހުށަހެޅުމުންނެވެ. އެކަމަކު ދެ ފަހަރު ވެސް ޣައްސާން ބައްދަލުކުރެއްވީ، "ޚާއްސަ އުސޫލަކުން" އަމިއްލަފުޅަށް ވަޑައިގެންނެވެ.\nއެނގިފައިވާ ގޮތުގައި ޣައްސާން ދޫނިދު އަށް ވަޑައިގަތުމުން ބައްޕާފުޅާ ބައްދަލުކުރެއްވުމުގެ ކަންތައް ހަމަޖައްސައިދެނީ ވެސް، އާއިލާގެ އެހެން ބޭފުޅުންނާ އެކު ބައްދަލުވުންތައް ބާއްވައިދޭ އާންމު އުސޫލުގެ ބޭރުންނެވެ. އާއިލާގެ އެހެން ބޭފުޅުން ވަޑައިގަތުމުން ސަލާމް ކުރެއްވުމަށް ފަހު، ވާހަކަ ދައްކަވަން ތިއްބަވަން ޖެހެނީ ވަކި ދެ ކޮޓަރިއެއްގަ އެވެ.\nފުލުހަކާ އެކު މައުމޫން ވަކި ކޮޓަރިއެއްގައި އަދި އާއިލާގެ ބޭފުޅުން ވަކި ކޮޓަރިއެެއްގައި ތިއްބަވައިގެން ބައްދަލުކުރައްވަނީ ދެ ކޮޓަރި ގުޅޭ ގޮތަށް ހަދާފައި ހުންނަ ބިއްލޫރި ކުޑަ ދޮރެއްގެ ދެ ފަރާތުގައި ތިއްބަވައިގެންނެވެ. ވާހަކަ ދައްކަވަން ޖެހެނީ ފޯން އަތްގަނޑެއްގެ ޒަރީއާއިންނެވެ.\nނަމަވެސް މިއާ ޚިލާފަށް ޣައްސާން ވަޑައިގެން މައުމޫނާ ބައްދަލު ކުރައްވަނީ އެއް ތަނެއްގައި ތިއްބަވައިގެންނެވެ. އަދި ޣައްސާން ބައްދަލުކުރައްވާއިރު، މައުމޫންގެ ވާހަކަތައް އަޑުއިވޭ ފަށުގައި ފުލުހަކު ވެސް ނުހުރެ އެވެ.\nGhassan goaheh nuhadhaane, "siyaasee manfaa" Raees Yameen nangavaa: Maumoon\nޕީޕީއެމްގެ ފަސް ވަނަ އަހަރީ ދުވަހު ކޭކު ފެޅުމުގެ ރަސްމިއްޔާތުގައި މައުމޫންގެ އާއިލާގެ ބޭފުޅުން ބައިވެރިވެވަޑައިގަންނަވަނީ. --ފޮޓޯ/މިހާރު\nމައުމޫނާ، ޣައްސާން ބައްދަލުކުރެއްވި އިރު އޭނާ އަދިވެސް ރައީސް އަބްދުﷲ ޔާމީނާ އެކު ހުންނެވީ ބައްޕާފުޅާއި ބޭބޭފުޅު ފާރިސް މައުމޫން ހައްޔަރުކުރުން ވެސް މައްސަލައެއްގެ ގޮތުގައި ދެކިވަޑައި ނުގަންނަވާތީ ކަމަށް ބުނެ ވަރަށް ބޮޑަށް ފާޑުކިއުން އަމާޒުވެފައި ވަނިކޮށެވެ.\nMajubooru kameh nei, Adhives hunnaanee Raees Yameen aa eku: Ghassan\nރައީސް ޔާމީނާއި މައުމޫނާ ދެމެދު އުފެދުނު ޚިޔާލު ތަފާތުވުންތަކުގައި އިދިކޮޅު ފަރާތްތަކާ އެކު މައުމޫން މަސައްކަތް ފެއްޓެވުމުން ވެސް ޣައްސާނާއި އެއްބަނޑުއެއްބަފާ ދައްތާފުޅު ދުންޔާ މައުމޫން ތިއްބެވީ މި ސަރުކާރުގެ އިސް މަގާމުތަކުގަ އެވެ. އެކަމަކު، މައުމޫން ހައްޔަރުކުރީ ގާނޫނާ ޚިލާފަށް ކަމަށް ވިދާޅުވެ، ފަހުން ދުންޔާ ވަނީ ހެލްތު މިނިސްޓްރީގެ ސްޓޭޓް މިނިސްޓަރު ކަމުގެ މަގާމުން ވަކިވެވަޑައިގެންފަ އެވެ.\nޣައްސާން، ރައީސް ޔާމީނާ އެކު ހުންނަވަނީ މަޖުބޫރުވެވަޑައިގެން ކަމަށް ދައްކާ ވާހަކަތައް ދޮގުކުރައްވައި އޭނާ ވިދާޅުވެފައި ވަނީ ކުރިއަށް އޮތް ތަނުގައި ވެސް ހުންނަވާނީ ރައީސް ޔާމީނާ އެކުގައި ކަމަށެވެ. އޭގެ ސަބަބުން އާއިލާގެ ތެރޭގައި އޮތް ގުޅުންމުން ދުވަހަކު ވެސް ވަތްކެއް ނުވާނެ ކަމަށް ވެސް ވަނީ ވިދާޅުވެފަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ޕޮލިސް ޣައްސާން މައުމޫން ކުއްލި ނުރައްކަލުގެ ހާލަތު ދޫނިދޫ\nނަދީމްއާ ފުރަތަމަ ފަހަރަށް ސުވާލުކޮށްފި\nމައުމޫންގެ އެދުމަކީ އިސްލާހު ކުރުމުގައި ސާބިތުވެ ތިބުން


Fandiyaarun ge gaanoon ah genai islaahu thasdheeg kuravvaifi | Mihaaru\nރައީސް ޔާމީން: ފަނޑިޔާރުންގެ ގާނޫނަށް މަޖިލީހުން ގެނައި އިސްލާހު އެމަނިކުފާނު މިއަދު ވަނީ ތަސްދީގު ކުރައްވާފައި --ފޮޓޯ/ރައީސް އޮފީސް\nކުށެއް ސާބިތުވެއްޖެ ނަމަ އޮޓަމެޓިކުން ފަނޑިޔާރުކަން ގެއްލޭ އިސްލާހު ތަސްދީގު ކުރައްވައިފި\n14 މާޗް 2018 - 14:57 14 comments\nފަނޑިޔާރެއްގެ މައްޗަށް ޖިނާއީ ކުށެއް ސާބިތުވެ އިސްތިއުނާފް މަރުހަލާ ނިމޭއިރު ވެސް އެ ހުކުމް ދަމަހައްޓައިފި ނަމަ މަޖިލީހުުގެ ދައުރެއް ނެތި، އޮޓަމެޓިކުން ފަނޑިޔާރުކަން ގެއްލޭ ގޮތަށް ފަނޑިޔާރުންގެ ގާނޫނަށް ގެނައި އިސްލާހު ރައީސް އަބްދުﷲ ޔާމީން މިއަދު ތަސްދީގު ކުރައްވައިފި އެވެ.\nގާނޫނު އަސާސީގެ 154 ވަނަ މާއްދާ ބުނާގޮތުން ފަނޑިޔާރަކު މަގާމުން ވަކި ކުރެވެނީ ޖުޑިޝަލް ސާވިސް ކޮމިޝަން(ޖޭއެސްސީ) އިން ހުށަހަޅާ ހުށަހެޅުމަކަށް ބިނާކޮށް، ރައްޔިތުންގެ މަޖިލީހުގެ ޖަލްސާއަށް ހާޒިރުވާ މެމްބަރުންގެ ތެރެއިން ތިން ބައި ކުޅަ ދެ ބައި މެމްބަރުންގެ އަޣުލަބިއްޔަތުންނެވެ.\nއެކަމަކު ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ފަނޑިޔާރުންގެ ގާނޫނަށް ހުށަހަޅުއްވައި، މަޖިލީހުން އިއްޔެ ފާސްކުރި އިސްލާހުގައިވާ ގޮތުން ޖިނާއީ ކުށެއް ފަނޑިޔާރެއްގެ މައްޗަށް ސާބިތުވެގެން އިސްތިއުނާފް މަރުހަލާ ނިމޭއިރު ވެސް އެ ހުކުމް ދަމަހައްޓައިފި ނަމަ މަޖިލީހުގެ ދައުރެއް ނެތި އޮޓަމެޓިކުން އެ ފަނޑިޔާރަކު ވަކިވާނެ އެވެ. އަދި އެ ހާލަތުގައި ގާނޫނު އަސާސީގެ 154 ވަނަ މާއްދާގައި ބުނާ ގޮތަށް މަޖިލީހަށް ހުށަހަޅައި، ފާސްކުރަން ނުޖެހޭނެ ކަމަށް ވެސް އެ އިސްލާހުގައިވެ އެވެ.\nސަބަބެއްގެ ގޮތުގައި އެ އިސްލާހުގައިވަނީ ކުށެއްް ސާބިތުވެގެން ފަނޑިޔާރަކު ވަކިވާ ވަކިވުމަކީ ތައުދީބީ ނުވަތަ ސުލޫކީ ފިޔަވަޅަކާ ގުޅިގެން ވަކިވާ ވަކިވުމެއް ކަމަށް ނުވާތީ އެވެ.\nމީގެ އިތުރުން ފަނޑިޔާރެއްގެ މައްޗަށް ކުށެއް ސާބިތުވެއްޖެ ނަމަ އިސްތިއުނާފްގެ ހުރިހާ މަރުހަލާ ނިންމަންޖެހޭ މުއްދަތު ވެސް އެ އިސްލާހުގައި ވަނީ ކަނޑައަޅައިފަ އެވެ. އެގޮތުން އިސްތިއުނާފްގެ ކޮންމެ މަރުހަލާއަކުން ވެސް އެފަދަ މައްސަލަތައް 30 ދުވަސް ތެރޭގައި ނިންމަންޖެހޭ ގޮތަށް އެ އިސްލާހުގައިވަނީ ހިމަނައިފަ އެވެ.\nޖިނާއީ ކުށެއްގެ ތުހުމަތުގައި ފަނޑިޔާރަކު ހައްޔަރުކޮށްފި ނަމަ މުސާރަ ލިބޭ ގޮތަށް އެ ފަނޑިޔާރަކު ސަސްޕެންޑް ކުރަންޖެހޭ ގޮތަށް ވެސް އިސްލާހުގައިވަނީ ކަނޑައަޅައިފަ އެވެ. އަދި ފަނޑިޔާރެއްގެ މައްޗަށް ކުށެއްގެ ދައުވާ އުފުލައިފި ނަމަ މުސާރަ ނުލިބޭ ގޮތަށް ސަސްޕެންޑް ކުރަން ޖެހޭނެ ކަމަށް ވެސް އެ އިސްލާހުގައިވެ އެވެ.\nއެ އިސްލާހު އެގޮތަށް ފާސްކުރީ ޖިނާއީ ބޮޑެތި ތުހުމަތުތަކެއްގައި އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު ހައްޔަރު ކޮށްފައި ވަނިކޮށެވެ. އެ ބޭފުޅުންގެ މައްޗަށް ރިޝްވަތުގެ ތުހުމަތާއި ގާނޫނާ ޚިލާފަށް ސަރުކާރު ބަދަލުކުރަން އުޅުމުގެ ތުހުމަތު ވެސް ކުރެ އެވެ. އެހެންވެ އެ ދެ ބޭޭފުޅުންގެ މައްޗަށް ކުށެއް ސާބިތުވެގެން އިސްތިއުނާފު މަރުހަލާ ނިމިއްޖެ ނަމަ، މިއަދު ތަސްދީގު ކުރެއްވި އިސްލާހުގެ ދަށުން އެ ދެ ބޭފުޅުންގެ މަގާމު ގެއްލޭނެ އެވެ.\nއިތުރު ލިޔުންތައް ރައްޔިތުންގެ މަޖިލިސް ފަނޑިޔާރުން ރައީސް އަބްދުﷲ ޔާމީން ފަނޑިޔާރުން ވަކިކުރުން\nފަނޑިޔާރުންގެ ގާނޫނުގެ މައްސަލަ މާދަމާ ނިންމަނީ\nފަނޑިޔާރުންނަށް އޮތް އެންމެ ބޮޑު ހިމާޔަތް ބޭކާރު!\nރާޣިބްގެ ތުހުމަތުތައް ޖޭއެސްސީން ދޮގުކޮށްފި


SunOnline: Male' City ge Branch thakun online noon hidhumaiythah dheynee appointment dhookohgen: BML\nމާލެ ސިޓީގެ ބްރާންޗުތަކުން އޮންލައިން ނޫން ހިދުމަތްތައް ދޭނީ އެޕޮއިންޓްމަންޓް ދޫކޮށްގެން: ބީއެމްއެލް\n06 Jun 2020, 20:13\nމާލެ ސިޓީގައި ގާއިމުކޮށްފައިވާ ބޭންކް އޮފް މޯލްޑިވްސް (ބީއެމްއެލް) ގެ ބްރާންޗުތަކުން އޮންލައިން ނޫން ހިދުމަތްތައް ދޭނީ އެޕޮއިންޓަމަންޓް ދޫކޮށްގެން ކަމަށް އެ ބޭންކުން ބުނެފިއެވެ.\nފުރަބަންދަށް ދިން ލުއިތަކާއެކު މޮނީޓަރިންގެ ހާލަތުގައި ނެތް ރަށްތަކުގެ ބީއެމްއެލް ރަށްރަށުގެ ބްރާންޗުތައް މިހާރުވެސް އަންނަނީ ހުޅުވަމުންނެވެ. ނަމަވެސް މީގެ ކުރިން މާލެ ސިޓީގެ ބްރާންޗުތައް ހުޅުވާފައި ނުވެއެވެ.\nބީއެމްއެލް އިން ބުނީ އަންނަ ހަފްތާގެ ހޯމަ ދުވަހުން ފެށިގެން އޮންލައިން އަދި ސެލްފް-ސަރވިސް ބޭންކިންގ މެދުވެރިކޮށް ލިބެން ނުހުންނަ ހިދުމަތްތައް ކަސްޓަމަރުންނަށް ފޯރުކޮށްދިނުމަށްޓަކައި ބީއެމްއެލްގެ ބްރާންޗް ތަކާއި ސާވިސް ސެންޓަރުތައް ހުޅުވުމަށް މިހާރު ނިންމާފައިވާ ކަމަށެވެ.\nއެގޮތުން ހިދުމަތް ދިނުމަށް ހަމަޖެހިފައިވަނީ ހޯމަ، އަންގާރަ އަދި ބުރާސްފަތި ދުވަހުގެ ހެނދުނު 09:00 އިން ފެށިގެން މެންދުރުފަހު 2:00 އަށް ކަމަށް ބީއެމްއެލް އިން ބުންޏެވެ.\nހިދުމަތް ދިނުމަށް ހަމަޖެހިފައިވާ މާލެ ސިޓީގެ ބްރާންޗްތަކުގެ އެޕޮއިންޓްމަންޓަށް އެދުމުގެ ފުރުސަތު އާދިއްތަ ވިލޭރޭ 12:00 އިން ހުޅުވޭނެ ކަމަށް ބީއެމްއެލް އިން ބުންޏެވެ. އަދި އެޗްޕީއޭ އިން ކަނޑައަޅުއްވާފައިވާ ގައިދުރުކަން ބެހެއްޓުމުގެ އުސޫލޫތަކާ އެއްގޮތަށް ދުވާލަކަށް ހިދުމަތްދިނުމަށް ހަމަޖެހިފައިވަނީ ކަނޑައެޅިފައިވާ އަދަދެއްގެ ކަސްޓަމަރުންނަށް ކަމަށް ބީއެމްއެލް އިން ބުންޏެވެ.\n"ކޮންމެ ދުވަހަކަށްވެސް އެޕޮއިންޓްމަންޓް ހެދުމުގެ ފުރުސަތު އެޕޮއިންޓްމަންޓް ޕޯޓަލް ނުވަތަ އެސްއެމްއެސް މެދުވެރިކޮށް އޭގެ ކުރީ ދުވަހު ހަމަޖެއްސުމުގެ ފުރުސަތު ލިބޭނެއެވެ. މިސާލަކަށް ހޯމަ ދުވަހު އެޕޮއިންޓްމަންޓް ހެދުމުގެ ފުރުސަތު އާދިއްތަ ވިލޭރޭ 12:00 އިން ފެށިގެން ހުޅުވާލެވޭނެ،" ބީއެމްއެލް އިން ބުންޏެވެ.\nޕޯޓަލް އަދި އެސްއެމްއެސް އިން އެޕޮއިންޓްމަންޓަށް އެދޭނީ ކިހިނެތް؟\nބީއެމްއެލްގެ ވެބްސައިޓްގައިވާ އެޕޮއިންޓްމަންޓް ޕޯޓަލް މެދުވެރިކޮށް އެޕޮއިންޓްމަންޓް ހައްދަވަން ބްރާންޗް ނުވަތަ ސާވިސް ސެންޓަރ ހިޔާރުކުރެއްވުމަށްފަހު ރިކުއެސްޓް ފޮނުވާށެވެ. އެޕޮއިންޓްމަންޓް ހަމަޖެހުމުން ކަސްޓަމަރުގެ މޮބައިލް ނަންބަރަށް މޯލްޑިވްސް ޕޮލިސް ސަރވިސް އިން އެސްއެމްއެސްއަކުން 'ޕަރމިޓް' ފޮނުވާނެއެވެ. އެޕޮއިންޓްމަންޓް ހަމަޖެހިފައިވާ ގަޑިއަށް ބޭންކަށް ވަޑައިގަންނަވަންވާނެއެވެ.\nއެސްއެމްއެސް އިން އެޕޮންޓްމަންޓަށް އެދޭނަމަ، 455 އަށް އެސްއެމްއެސް ކުރައްވާށެވެ. އެސްއެމްއެސް ކުރައްވާނީ ތިރީގައި މިވާ ގޮތަށް ކޮންމެ މައުލޫމާތެއް ވަކި ލައިނެއްގައެވެ.\nމިސާލު: ކަސްޓަމަރ ސަރވިސް ސެންޓަރ މެދުވެރިކޮށް ކާޑު ބަލައިގަތުމަށް\n"ވެކްސިން ލިބެންދެން އެތެރޭގެ އިންފެކްޝަން ރޭޓު މަދުކުރޭ"


Sihhee dhaairaa digitalize kuran Fenaka aa havaalu koffi | ThePress\nހެލްތް މިނިސްޓަރީ އާއި ފެނަކަ އާ ދެމެދު އެއްއޯޔޫއެއްގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން\nސީއްހީ ދާއިރާ ޑިޖިޓަލައިޒް ކުރުމަށް މިނިސްޓްރީ އޮފް ހެލްތް އަދި ފެނަކަ ކޯރޕަރޭޝަން ލިމިޓެޑާއި ދެމެދު "މެމޮރެންޑަމް އޮފް އަންޑަސްޓޭންޑިން" އެއްގައި މިއަދު ސޮއިކޮށްފިއެވެ.\nއެމްއޯޔޫއަށް ސޮއިކުރުމަށް ބޭއްވި ރަސްމިއްޔާތުގައި އެމްއޯޔޫގައި ސޮއި ކުރެއްވީ، ހެލްތް މިނިސްޓަރީގެ ފަރާތުން މިނިސްޓަރު އަހްމަދު ނަސީމް އަދި ފެނަކަ ކޯޕަރޭޝަންގެ ފަރާތުން އެ ކުންފުނީގެ އެމްޑީ އަހްމަދު ސައީދު އެވެ.\nހެލްތް މިނިސްޓްރީން ބުނީ، މި އެމްއޯޔޫގެ ސަބަބުން ފެނަކާގެ އައިޓީ ޓީމުން ސިއްހީ ދާއިރާގެ އައިޓީ އިންފްރާސްޓްރަކްޗާގެ އޮޑިޓް ހެދޭނެ ކަމަށެވެ. އެގޮތުން، ސިއްހީ ދާއިރާ ޑިޖިޓަލައިޒް ކުރުމަށްޓަކައި އިތުރަށް ހަރުދަނާ ކުރަން ޖެހޭ ކަންތައްތައް އެނގިގެން ދާނެ ކަމަށް ހެލްތް މިނިސްޓްރީން ބުނެއެވެ.\nމި ފަދަ މަޝްރޫއެއްގެ ސަބަބުން ސިއްހީ ހިދުމަތްދޭ ތަންތަނުން ދެމުންދާ ހިދުމަތްތަކާއި ކުރެވޭ މަސައްކަތްތަކުގެ މައުލޫމާތުތައް ފަސޭހައިން ޑޭޝްބޯޑްސް ފަދަ އެކި ޑިޖިޓަލް ވަސީލަތްތައް މެދުވެރިކޮށް މިނިސްޓްރީ އޮފް ހެލްތަށް ދުވަހުން ދުވަހަށް ފެންނާނެ ފަދަ ނިޒާމެއް ގާއިމްކުރުމަށް މަގު ފަހިވެގެން ދާނެ ކަމަށް ވެސް އެ މިނިސްޓްރީން ބުނެއެވެ.\nއަދި މި މަސައްކަތުގެމި މިނިސްޓްރީގެ އެއް އަމާޒު ކަމަށްވާ ސިއްހީ ދާއިރާގައި ބޭނުން ކުރަމުންދާ އެކި ސިސްޓަމްތަކާއި އެޕްލިކޭޝަންތައް ނެޝަނަލް ހެލްތު އިންފޮމޭޝަން ސިސްޓަމާ ގުޅާލުމަށް މަގު ފަހިވެގެންދާނެ ކަމަށް ވެސް އެ މިނިސްޓްރިން ބުނެއެވެ.\nހަބަރު ހެލްތު މިނިސްޓްރީ އަހުމަދު ނަސީމް އަހުމަދު ސައީދު ފެނަކަ


ކޮންމެ 10 މީހަކުން އެކެއްގެ އާމްދަނީ ކޮވިޑް19 އާއި މުޅިން ހުއްޓުނު: ސާރވޭ | Sandhaanu\nކޮންމެ 10 މީހަކުން އެކެއްގެ އާމްދަނީ ކޮވިޑް19 އާއި މުޅިން ހުއްޓުނު: ސާރވޭ\nކޮންމެ 10 މީހަކުން އެކެއްގެ އާމްދަނީ ކޮވިޑް19 އާއި މުޅިން ހުއްޓުނުކަމަށް ސާރވޭ އަކުން ދައްކައިފިއެވެ.\nއެޗްޕީއޭއާއި ޔުނިވާސިޓީ ގުޅިގެން މިދިޔަ މޭ މަހު ކޮށްފައިވާ ސާރވޭގައި ބުނާގޮތުން ބައިވެރިިންގެ ތެރެއިން ކޮންމެ 10 މީހަކުން އެކެއްގެ އާމްދަނީ ލިބޭނެ މަގު ވަނީ މުޅިން ބަންދުވެފައިކަމަށެވެ. އޮންލައިން ކޮށް ކުރިއަށް ގެންދިޔަ މިސާރވޭގެ ފުރަތަމަ ބުރުގައި 2،871 ބައިވެރިޔަކު ވަނީ މައުލޫމާތު ހިއްސާކޮށްފައެވެ.\nކޮވިޑް19ގެ އިޖްތިމާއީ އަދި އިގްތިސޯދީ ކަންކަމަށް ކުރި އަސަރުގެ ޖުމްލަ ހުލާސާއެއް އެނގިގެންދިޔައިރު އެކި ފަރާތްތަކުން ދަނީ މިފަދަ ސާރވޭތައް ކުރަމުންނެވެ.\nކޮވިޑް19ގެ ސަބަބުން ގިނަ ބައެއްގެ މާލީ ފުދުންތެރިކަމަށް ވަރަށް ބޮޑަށް އަސަރުކޮށްފައިވާއިރު ސާވޭގެ ބައިވެރިންގެ ތެރެއިން 65 ޕަސެންޓް މީހުންގެ މާލީ ފުދުންތެރިކަން ވަރަށް ބޮޑަށް ދަށަށް ދިޔައެވެ. 23 ޕަސެންޓް މީހުންނަށް ކޮންމެސް ވަރަކަށް އަސަރުކުރިއިރު ކޮވިޑް19ގެ އަސަރު މާ ބޮޑަށް ނުކުރާ ކަމަށް ބުނެފައި ވަނީ 10 ވިޔަފާރީގެ ތެރެއިން އެންމެ ވިޔަފާރިއަކުންނެވެ.


"Maldives, The sun will shine again" fathuruverikan alun hulhuvaaluma behey plan ifthithaah kuranee!\n"މޯލްޑިވްސް، ދަ ސަން ވިލް ޝައިން އަގެއިން" ފަތުރުވެރިކަން އަލުން ހުޅުވާލުމާ ބެހޭ ޕްލޭން އިފްތިތާހްކުރަނީ\nރާއްޖޭގެ ފަތުރުވެރިކަން އަލުން ހުޅުވާލުމާބެހޭ ޕްލޭން “މޯލްޑިވްސް، ދަ ސަން ވިލް ޝައިން އަގެއިން” ޖޫން 8 ވަނަ ދުވަހު ވާރޗުއަލްކޮށް އިފްތިތާޙުކުރުމަށް ތައްޔާރުވަމުންދާކަމަށް މޯލްޑިވްސް މާރކެޓިން އެންޑް ޕަބްލިކް ރިލޭޝަންސް ކޯޕަރޭޝަން، އެމްއެމްޕީއާރުސީން ބުނެފިއެވެ.\n“މޯލްޑިވްސް، ދަ ސަން ވިލް ޝައިން އަގެއިން”ގެ ނަމުގައި ރާއްޖޭގެ ފަތުރުވެރިކަން އަލުން ހުޅުވާލުމާއި ބެހޭ ޕްލޭން އެކުލަވާލަމުންދަނީ ފަތުރުވެރިކަމާބެހޭ ދާއިރާގެ ކަމާބެހޭ ސްޓޭކް ހޯލްޑައުންނާއެކުކަމަށް އެމްއެމްޕީއާރސީއިން ހާމަކުރައްވައެވެ.\nރާއްޖޭގެ ފަތުރުވެރިކަން އަލުން ހުޅުވާލުމުގެ5ސިނާރިއޯއެއް ކަމާބެހޭ ފަރާތްތަކުން ދިރާސާ ކުރަމުންދާއިރު، މީގެތެރެއިން އެންމެ އެކަށީގެންވާ އަދި ވާނެކަމަށް އެންމެ ބޮޑަށް ލަފާކުރެވޭ ސިނާރިއޯއަކީ އޮކްޓޫބަރުމަހު ފަތުރުވެރިކަން އަލުން ފެށުމެވެ.\nއެހެންކަމުން މިޕްލޭންގައި ރާއްޖޭގެ ފަތުރުވެރިކަން އަލުން ފަށާއިރު ކަމާބެހޭ ފަރާތްތަކާއި، ހިދުމަތްދޭ ފަރަތްތަކުން ގެންނަން ޖެހޭ ބަދަލުތަކުގެ އުސޫލާއި، އެހެނިހެން ތަފްސީލްތައް ހިމެނޭނެކަމަށް އެމްއެމްޕީއާރސީން މައުލޫމާތު ދެއްވައެވެ.\nތިންގަޑިއިރަށް ދިގުދެމިގެންދާ މި ޕްލޭން ލޯންޗްކުރުމަށް ހަމަޖެހިފައިވަނީ ޖޫން 8 ވަނަދުވަހުގެރޭ 8 ގަހާއިރު ފޭސްބުކް މެދުވެރިކޮށެވެ.\nމި ހަފްލާގައި ރާއްޖެއިން ބޭރުގެ ނުފޫޒެ ގަދަ ފަރާތްތަކާއި، މަޝްހޫރު ފަންނާނުންނާއި ތަރިންގެ އިތުރުން ވެސް ގިނަ ފަރާތްތަކެއް ބައިވެރިވުމަށް ވަނީ ހަމަޖެހިފައެވެ.\nއެމްއެމްޕީއާރުސީން ނެރިފައިވާ ބަޔާނުގައިވާގޮތުން ރާއްޖެއިން ތައްޔާރުވަމުން މިދަނީ ރައްކާތެރިކަމުގެ ފިޔަވަޅުތައް އަޅާ އަލުން ފަތުރުވެރިންނަށް މަންޒިލް ހުޅުވާލުމަށް ކަމަށެވެ.


މާލޭގެ މަގުތަކުގައި ހުރި ސަރުކާރުގެ މުދަލަށް ގެއްލުން ދެމުން ގެންދާ މައްސަލަ ބަލައިދިނުމަށް މާލޭސިޓީގެ މޭޔަރ ސަލާމަތީ ބާރުގައި އެދިވަޑައިގެންފި – Maldivian Democratic Party\nމާލޭގެ މަގުތަކުގައި ހުރި ސަރުކާރުގެ މުދަލަށް ގެއްލުން ދެމުން ގެންދާ މައްސަލަ ބަލައިދިނުމަށް މާލޭސިޓީގެ މޭޔަރ ސަލާމަތީ ބާރުގައި އެދިވަޑައިގެންފި\nމާލެ ފެހިކޮށް ރައްޔިތުންނަށް އުފާވެރި މާޙައުލެއް ގާއިމްކުރުމަށް ސަރުކާރުން ހިންގަވާ މާލެ ފެހިކުރުމުގެ ޕްރޮގްރާމުގެ ދަށުން މާލޭގެ މަޖީދީމަގާ ޗާންދަނީ މަގުގައި އިންދާފައިހުރި ފެންފޯއް ރުއްތަކަށް ގެއްލުންދީ ގިނަޢަދަދެއްގެ ރުއްތައް އުފުރާ ބިންދާ ފިހާރަތަކަށް ގެއްލުންދީ މާލޭގެ އަމަންއަމާން ކަން ނަގާލުމަށް މަސައްކަތް ކުރަމުންދާ ދިއުން ހުއްޓުވާ އެފަދަ ފަރާތް ތަކާމެދު ފިޔަވަޅު އަޅައިދިނުމަށް މާލޭގެ މޭޔަރ ރާއްޖޭގެ ސަލާމަތީ ބާރުގައި އެދިވަޑައިގެންފިއެވެ.\nމަގުތަކަކީ އެންމެންނަށް ވެސް އަމާންކަމާއެކު ހިނގާ ބިގާވެ އުޅުމުގެ މިނިވަންކަން ޙުދޫދެއް ނެތި ލިބިފައިވާ ތަނެއްނޫންކަމަށާ\nމަގުތަކުގައި ވެސްހިނގަނީ އިންސާނުންކަމަށް ވީހިނދު ކޮންމެ އިންސާނަކަށްވެސް ﷲ ދެއްވާފައިވާ އަމިއްލަ މިނިވަންކަމުގެ ޙައްގު އެއްވެސްފަރާތަކުން ނިގުޅައި ނުގަނެވޭނޭ ގޮތަށް މަގުތަކުގެ އަމާންކަމާ ރައްކާތެރިކަން ގާއިމްކޮށް ދިނުމުގެ ގާނޫނީޒިންމާ އެޅިފައިވަނީ ރާއްޖޭގެ ތަންފީޒީ ބާރުގެ ކޮނޑުގައިކަން މާލޭ މޭޔަރ ކަށަވަރުކޮށް ދެއްވާފައިވެއެވެ.\nމާލޭގެ މަގުތަކުގައި އިންދާފައިވާ ފެންފޯއް ރުއްތަކަކީ ރައްޔިތުންގެ ޙައްގެއް ކަމަށާ އެރުއްތަށް ހަލާކުކުރި ފަރާތްތަކުން އެޙައްގު ރައްޔިތުންނަށް ފުރިހަމައަށް އަދާކުރައްވަން ޖެހިވަޑައިގަންނަވާނޭ ކަމުގައިވެސް މޭޔަރ ވިދާޅުވިއެވެ.\nފެންފޯއްރުއްތަކަށް ސަރުކާރުން ވަނީ ބޮޑު ހޭދައެއް ކުރައްވާފައިކަމަށާ މިހާތަނަށް ލައްކައެއްހާ ރުފިޔާ އެމަސައްކަތަށް ހޭދަވެފައިވާކަން ވެސް މޭޔަރ ފާހަގަ ކުރެއްވިއެވެ.


Lanka hamalaaakee Baghouz ge badhaluhifumeh: IS leader\nއެ ވީޑިއޯގައި ބަޣުދާދީ ބުނެފައި ލަންކާގައި ދިން ބޮމުގެ ހަމަލާތަައް ދިނީ ސީރިއާގެ ބާޣޫޒް ސަރަހައްދު އައިއެސްގެ އަތްދަށުން ހިފުމުން އެކަމުގެ ބަދަލު ހިފަން ކަމަށެވެ.\nމިދިއަ ހަފްތާގެ އާދީއްތަ ދުވަހު ސްރީލަންކާގައި ދިން ބޮމުގެ ހަމަލާތަކަކީ ސީރިއާގެ ބާޣޫޒް ސަރަހައްދު އިސްލާމިކް ސްޓޭޓް (އައިއެސް) ގެ އަތްދަށުން އަތުލުމުގެ ބަދަލުހިފުމެއްކަމަށް، އެ ހަނގުރާމަވެރި ދީނީ ހަރުކަށި ޖަމާއަތުގެ ލީޑަރު ބުނެފި އެވެ.\nއައިއެސް ގެ ލީޑަރު އަބޫ ބަކްރު އަލް ބަޣުދާދީ އާންމުކުރި ވީޑިއޯއެއްގައި އެހެން ބުނެފައިވަނީ، ލަންކާގައި ދިން ބޮމުގެ ހަމަލާތަކަކީ މިދިޔަ މަހު ނިއުޒީލެންޑުގެ ކްރައިސްޓްޗަޗުގައި ހުރި ދެ މިސްކިތަކަށް ދިން ބަޑީގެ ހަމަލާތަކުގެ ބަދަލު ހިފުމެއް ކަމަށް ލަންކާ ސަރުކާރުން ބުނެފައިވަނިކޮށެވެ.\nމީގެ ފަސް އަހަރުކުރިން، ސީރިއާ އާއި އިރާގުގެ ބައެއް ސަރަހައްދުތަކުގައި އައިއެސްގެ ހިލާފަތު އިއުލާންކުރި ފަހުން ބަޣުދާދީ ވީތަނެއް ނޭނގި ތިއްބާ، އައިއެސްގެ އަލް ފުރްގާން ނެޓްވޯކް މެދުވެރިކޮށް ނެރުނު 18 މިނިޓުގެ ވީޑިއޯ ރެކޯޑްކޮށްފައި ވަނީ ކޮން އިރަކު ކަމެއް ނޭނގެ އެވެ. ނަމަވެސް އައިއެސް އިން ބުނެފައި ވަނީ އެ ވީޑިއޯ ރެކޯޑްކޮށްފައި ވަނީ އެޕްރީލް މަހު ކަމަށެވެ.\nލަންކާގައި ހަމަލާތައް ދިނުމުގެ ފަހަތުގައިވާ ދީނީ ހަރުކަށި ފިކުރުގެ ޖަމާއަތަށް ބޭރުން އެހީތެރިކަން ފޯރުކޮށްދީފައިވާކަމަށް ބޮޑު ވަޒީރު ރަނިލް ވިކްރަމަސިންހަ ވަނީ ވިދާޅުވެފަ އެވެ. އެގޮތުން، ސީރިއާ އަދި އިރާގުގައި ހަރަކާތްތެރިވާ އިސްލާމިކް ސްޓޭޓް (އައިއެސް) ގެ އަތެއްވާކަމަށް ރަނިލް ވަނީ ތުހުމަތުކުރައްވައިފަ އެވެ.\nއެ ހަމަލާގެ ފަހަތުގައި ތިބި އިތުރު މީހުން ހޯދުމުގެ އޮޕަރޭޝަންތައް ކުރިއަށްދާއިރު، ގައުމީ ސަލާމާތަށް ނުރައްކަލެއް ކުރިމަތިވެދާނެކަމަށް ބުނެ މޫނު ބުރުގާ އެޅައިގެން އުޅުންވެސް މިއަދުން ފެށިގެން ވަނީ މަނާކޮށްފަ އެވެ.\nސީރިޔާ ސްރީލަންކާ އެމެރިކާ + ޓެރަރިޒަމް އިސްލާމިކް ސްޓޭޓް ސްރީލަންކާގެ ބޮމުގެ ހަމަލާ


Tesla inn smartphone nerenee – adduLIVE\nޓެސްލާ އިން ސްމާޓްފޯނު ނެރެނީ\nApr 08, 2022, 11:03 އަހުމަދު އަދްޝަން\nމަހުޖަނު އީލޮން މަސްކްގެ ކާރު ކުންފުނި، ޓެސްލާ އިން މިހާރު ސްމާޓްފޯނެއް ނެރުމުގެ މަސައްކަތްކުރަމުން އަންނަ ކަމަށް ރިޕޯޓްތައް ބުނެފި އެވެ.\nޓެކް ޚަބަރުތައް ގެނެސްދޭ ބައެއް މީޑިއާތަކުން ބުނި ގޮތުގައި " މޮޑެލް ޕައި" ގެ ނަން ދީފައިވާ މި ފޯނުގެ ފުރަތަމަ މޮޑެލް ނެރޭނެ ކަމަށް ބެލެވެނީ އަންނަ އަހަރުގެ ފަހުކޮޅު ނުވަތަ 2024 ގެ ކުރީކޮޅު އެވެ. މިހާރު އިލެކްޓްރިކް ކާރު އުފެއްދުމުގައި ރަސްކަންކުރަމުން އަންނަ ޓެސްލާ އިން ސްމާޓްފޯނު އުފެއްދުމުގެ މަސައްކަތުގެ ތެރެއަށް ވަން ކަމަށް މީޑިއާތަކުން ބުންޏަސް އެކަން އެ ކުންފުނިން ހާމަކޮށްފައެއް ނުވެ އެވެ.\nބައެއް މީޑިއާތަކުން ބުނީ ވަރަށް ސިއްރިޔާތުގައި "މޮޑެލް ޕައި" ގެ މަސައްކަތް ކުރިއަށްދާތާ މިހާރު ދުވަސްތަކެއްވެއްޖެ ކަމަށާއި ފޯނާ ބެހޭ ވާހަކަތައް ޓެސްލާ އިން އާންމުކުރާނެ ކަމަށް ގަބޫލުކުރެވެނީ ނެރުމާ ކައިރިކޮށްފައި ކަމަށެވެ. އީލޮންގެ ކުންފުންޏަކުން ސްމާޓްފޯނެއް ނެރުމަކީ މާ ހައިރާންވާން ޖެހޭ ވަރުގެ ކަމެއް ވެސް ނޫނެވެ. އޭނަ އަކީ އަބަދު ވެސް އާ ކަންކަން ކުރަން ބޭނުންވާ އަދި މިހާރު ސެޓެލައިޓް ފައުޖަކާ އެކު "ސްޓާލިންކް" ގެ ނަމުގައި އިންޓަނެޓް ވިއުގައެއް ވެސް ބިނާކޮށްފައިވާ މީހެކެވެ. އެއީ އޭނަގެ ޖައްވީ ކުންފުނި، ސްޕޭސް އެކްސްގެ ދަށުންނެވެ.\nމީޑިއާތަކުން ބުނި ގޮތުގައި ސްޕާޓްފޯނު ނެރޭނީ ވެސް "ސްޓާލިންކް" ނެޓްވޯކް ލިބޭ ގޮތަށް ވަރަށް ހާއްސަ ފީޗާތަކެއް ވެސް ހިމަނައިގެން، މާކެޓްގައި މިހާރު ހުރި ފޯނުތަކާ ވާދަކުރެވޭ ވަރުގެ ވަރުގަދަ އުފެއްދުމެއްގެ ގޮތުގަ އެވެ. އަދި މިއީ އީލޮން އަބަދު ވެސް ވަކާލާތުކުރަމުން އަންނަ އެއް ދާއިރާ ކަމަށްވާ "ނިއުރާލިންކް" ވެސް ގުޅިލާމެހިފައިވާ އުފެއްދުމަކަށް ވާނެ އެވެ. "ނިއުރާލިންކަކީ" ޓެކްނޮލޮޖީގެ ތެރެއިން އިންސާނުންގެ ވިސްނުމާއި އިހުސާސްތައް ކޮންޓްރޯލްކޮށްދޭ އެއްޗެކެވެ.\nފޯނު އުފެއްދުމާ ބެހޭ އެއްވެސް ވާހަކައެއް ޓެސްލާ އިން ނުދެއްކިޔަސް އެ ކުންފުނީގެ ފޯނު އޮންނާނެ ގޮތުގެ ތަސައްވުރުގެ ފޮޓޯތަކާއި ވީޑިއޯ ކަމުގެ ތަޖުރިބާކާރުން އާންމުންނަށް ތިލަ ވެސް ކޮށް ދީފައިވެ އެވެ. ތިރީގައި މިއޮތީ އެފަދަ ވީޑިއޯއެކެވެ.


Raajje Ah Emme Gina In Annanee India Ge Fathuruverinnaa Airline Thah - Vaguthu\nމި އަހަރުގެ މިހާތަނަށް އައިއިރު، ރާއްޖެ އަށް އެންމެ ގިނަ ފަތުރުވެރިންނާއި އެއާލައިންތައް އަންނަ ގައުމަކަށް އިންޑިއާވެއްޖެއެވެ.\nޓޫރިޒަމް މިނިސްޓްރީން އެންމެ ފަހުން އާންމުކުރި ތަފާސް ހިސާބުތައް ދައްކާ ގޮތުގައި މި އަހަރުގެ މިހާތަނަށް ރާއްޖެ އަށް 788،846 ފަތުރުވެރިން ރާއްޖެ ޒިޔާރަތް ކުރި އިރު، 172،104 މީހުން އައީ އަވަށްޓެރި އިންޑިއާ އިންނެވެ. ފަތުރުވެރިން އެވްރެޖުކޮށް 9.1 ރޭ ރާއްޖޭގައި ހޭދަކުރާ އިރު، އިންޑިއާ އިން ގިނައިން އަންނަނީ ގަލްފުގެ ގައުމުތަކަށް ދިޔުމަށް ކަރަންޓީނުވާން އަންނަ މީހުންނެވެ.\nމި އަހަރުގެ ދެވަނަ ކުއާޓަރުގެ ތެރޭގައި ރާއްޖޭގައި ކޮވިޑް-19 ފެތުރޭ މިންވަރު އިތުރުވާން ފެށުމާ ގުޅިގެން އިންޑިއާ ހިމެނޭ ގޮތަށް އޭޝިއާގެ ގައުމުތަކުން ރާއްޖެ އަށް ފަތުރުވެރިން އައުން މަނާ ކުރިއެވެ. އޭރުގައި ރާއްޖޭގެ އެއް ވަނަ މާކެޓުގެ ގޮތުގައި އޮތީ ރަޝިއާއެވެ.\nނަމަވެސް ޖުލައި މަހުގެ ތެރޭ އިންޑިއާ ހިމެނޭ ގޮތަށް އޭޝިއާގެ ފަތުރުވެރިންނަށް ރާއްޖެ ހުޅުވާލުމާއެކު، އެ ގައުމުން އަންނަ ފަތުރުވެރިންގެ އަދަދު ވަނީ އިތުރުވާން ފަށައިފައެވެ. މިއާއެކު، މާލެ އާއި ހުޅުމާލޭގައި ހުރި ގެސްޓްހައުސް ފަދަ ތަންތަން ވަނީ ފުރިފައެވެ.\nމި އަހަރު އެންމެ ގިނަ ފަތުރުވެރިން އައި ފަސް ގައުމު\n1. އިންޑިއާ - 172،104 މީހުން\n2. ރަޝިއާ - 162،801 މީހުން\n3. ޖަރުމަނު -46،218 މީހުން\n4. އެމެރިކާ -31،793 މީހުން\n5. ޔޫކްރެއިން -27،386 މީހުން\nމިދިޔަ އަހަރު އެންމެ ގިނަ ފަތުރުވެރިން އައި ފަސް ގައުމު\n1. އިންޑިއާ - 62,960 މީހުން\n2. ރަޝިއާ - 61,387 މީހުން\n3. އިނގިރޭސި ވިލާތް - 52,720 މީހުން\n4. އިޓަލީ - 46,690 މީހުން\n5. ޖަރުމަނު - 36,435 މީހުން\n2019 ގައި އެންމެ ގިނަ ފަތުރުވެރިން އައި ފަސް ގައުމު\n1. ޗައިނާ - 284,029 މީހުން\n2. އިންޑިއާ - 166,030 މީހުން\n3. އިޓަލީ - 136,343 މީހުން\n4. ޖަރުމަނު - 131,561 މީހުން\n5. އިނގިރޭސި ވިލާތް - 126,199 މީހުން\nރާއްޖޭގެ ބޯޑަރު އަލުން ހުޅުވާލިފަހުން އެންމެ ގިނަ ފަތުރުވެރިން އައިސްފައިވަނީ މިދިޔަ މަހުއެވެ. އެއީ 143,599 ފަތުރުވެރިންނެވެ.\nސެޕްޓެމްބަރު 11, 2021 08:57\nރާއްޖެ މީގެކުރިން މަޝަހޫރުވެފައިވަނީ ނަމްބަރ ވަން ހޮލިޑޭ ޑެސްޓިނޭޝަންގެ ގޮތުގައި!! މިހާރު އިޝްތިހާރު ވެފައިވަނީ ނަމްބަރ ވަން ކޮރަންޓީން ޑެސްޓިނޭޝަންގެ ގޮތުގައި!! މިއީ ދެރަކަމެއް! ރާއްޖޭގެ ޓޫރިޒަމް ބްރޭންޑުގެ އަގު ޔޫރަޕްގެ ގައުމުތަކުގެ ކުރިމަތީ ވެއްޓިއްޖެ!! ރާއްޖޭގެ މައި އެއަރޕޯޓުން ޚިދުމަތް ނުދެވި އެތައް ގަޑިއިރެއް ލަސްވޭ މިހާރު! ޔޫރަޕްގެ ޓޫރިސްޓުން މިހާރު ރާއްޖެއިން ފުރައިގެންދަނީ ހިތްހަމަ ނުޖެހުމާ ރުޅިވެރިކަން އެއަރޕޯޓްގައި ތިބޭ މުވައްޒަފުންނަށް ބަންޑުން ކޮށްލާފަ!! މިއީ ވަރަށް ދެރަކަމެއް! މިކަން ކަން ބަލާ ބަޔަކު ރާއްޖެއަކު ނެތް!!\nސެޕްޓެމްބަރު 11, 2021 13:21\nމިއީ ވަރަށް ރަނގަޅު ވާހަކައެއް! އަރާމްކޮށްލަށް އަންނަމީހުން އެރައިވަލްގައި އެތަށްގަޑިއިރު އަދި ޑިޕާޗާ އަދި އެހާމެ އުނދަގޫބޮޑު! މިއަކަށް ނުކިޔޭނެ ޙިދުމެއް ދެނީއެކޭ!\nސެޕްޓެމްބަރު 11, 2021 10:16\nއިންޑިޔާ މީހުންނަށް ޓޫރިސްޓް ވިސާގައި މިޤައުމަށް އާދެވިފައި ދިވެހިންނަށް އިންޑިޔާއަށް ޓޫރިސްޓް ވިސާގައި ނުދެވެނީ!!!\nސެޕްޓެމްބަރު 11, 2021 10:59\nއިންޑިޔާ އިން އައްނަނީ ފަތުރުވެރިންނެއްނޫން ކަރަންޓީނު ވެރިން މާލޭގެ އާދައިގެ ގެސްޓުހައުސް ތަކުގައި ތިބެނީ ކޮޓަރިއެއްގައި6މީހުން7މީހުން ތިބޭ ހޮތާތަކުން ބަތްޕާރުސަލް ގެނެސްގެންކަނީ ، ފެރީޓާމިނަލްގަ ހުއްނަ ޓްލޮރީ ތަށްވެސް ވަގަށްގެންދަނީ މިއީ ފަތުރުވެރިން އުޅޭގޮތްތަ ؟\nސެޕްޓެމްބަރު 12, 2021 22:55\nއިންޑިޔާއިން އަންނަފަތުރުވެރިން އެބަތިބޭ މުދާއުފުލާ ފެރީބޯޓްތަކުގަ ހުޅުމާލެފަޅުގަ 14ދުވަހު


O level Top 10 Gai Haassa Ehee Ah Beynunvaa Dharivaraku Himenijje - Vaguthu\nއޯލެވެލް ޓޮޕް 10 ގައި ހާއްސަ އެހީއަށް ބޭނުންވާ ދަރިވަރަކު ހިމެނިއްޖެ\nމިއަދުގެ ޕްރެސްގެ ތެރެއިން --- ވަގުތު އިމޭޖްސް/ އަމީން ހުސައިން ފަހުމީ\n2018 ވަނަ އަހަރުގެ އޯލެވެލް އިމްތިހާނުގައި ބައިވެރިވި ކުދިންގެ ތެރެއިން ހާއްސަ އެހީއަށް ބޭނުންވާ ކުއްޖަކު ޓޮޕް 10 ގައި ހިމެނިއްޖެއެވެ.\nއެޑިއުކޭޝަން މިނިސްޓްރީ އިން މިހެން ވިދާޅުވެފައި ވަނީ މިއަދު އެ މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން އެ މިނިސްޓްރީގެ ސްޓޭޓް މިނިސްޓަރ ޑރ. އަބްދުﷲ ރަޝީދުއެވެ.\nސްޓޭޓް މިނިސްޓަރ އަބްދުﷲ ރަޝީދު ވިދާޅުވެފައި ވަނީ ކުރީ އަހަރަށްވުރެ މިއަހަރުގެ ނަތީޖާ ގިނަ މާއްދާ ތަކަކުން މަތިވެފައި ވާ ކަމަށާއި 2018 ވަނަ އަހަރު އޯލެވެލް އި،މްތިހާނުގައި ބައިވެރިވި ކުދިންގެ ތެރެއިން 376 ދަރިވަރުން ޓޮޕް 10 އަށް ހޮވިފައިވާއިރު އޭގެތެރޭގައި ހާއްސަ އެހީއަށް ކުއްޖަކު ހިމެނޭ ކަމަށެވެ.\nވަގުތު އިމޭޖް / އަމީން ފަހުމީ\n2018 ވަނަ އަހަރު މުޅި ޖުމުލަ 5433 ދަރިވަރުން ގްރޭޑު 10 ގައި ކިޔަވާފައިވާއިރު ޖީސީއީ އޯލެވެލް އިމްތިހާނުގައި ފުލް ސްޓްރީމްގައި ބައިވެރިވެފައި ވަނީ 4571 ދަރިވަރުންނެވެ. ބާކީ 862 ކުދިން ފުލް ސްޓްރީމްގައި ކިޔަވާފައި ނުވާއިރު އެކުދިން ބައިވެރިވެފައި ވަނީ ދަސްވާރާއި ބީޓެކަށް ކަމަށް ޑރ. އަބްދުﷲ ރަޝީދު ވިދާޅުވެފައި ވެއެވެ.\n2018 ވަނަ އަހަރުގެ އޯލެވެލް އިމްތިހާނުން 100 އިންސައްތަ ފާސް ލިބިފައި ވަނީ ހަމައެކަނި ލިޓްރެޗާއިންނެވެ.\n2018 ވަނަ އަހަރުގެ އޯލެވެލް އަދި އެސްއެސްސީ އިމްތިހާނުގައި މާއްދާތަކުން ފާސްވެފައިވާ ނިސްބަތަކީ:\nއިސްލާމް - %82.9\nދިވެހި - %86.1\nއިނގިރޭސި - %50.3\nހިސާބު - %59.8\nކެެމިސްޓްރީ - % 84.5\nފިޒިކްސް - %80.4\nބައޮލޮޖީ - %80.4\nއިކޮނޮމިކްސް - %79.5\nބިޒްނަސް ސްޓަޑީޒް - %77\nއެކައުންޓްސް - %75.7\nކޮމާސް - %65\nލިޓްރެޗަރ - %100\nކޮމްޕިއުޓާރ ސްޓަޑީޒް - %86\nޖިއޮގްރަފީ - %77\nޓްރެވެލް އެންޑް ޓޫރިޒަމް - %70\nއާޓްސް - %56\nޑރ. ރަޝީދު ވިދާޅުވެފައި ވަނީ ތާޖުއްދީން ސްކޫލުގެ ލޮލަށް ރަނގަޅަށް ނުފެންނަ ދަރިވަރަކު އޯލެވެލް ޓޮޕް 10 ގައި ހިނޭ ކަމަށާއި އަދި ޖަމާލުއްދީން ސްކޫލްގެ ހާއްސަ އެހީއަށް ބޭނުންވާ3ދަރިވަރަކު ޓޮޕް 10 ގައި ހިމެނިފައިވާ ކަމަށެވެ.\nވަގުތު އިމޭޖްސް / އަމީން ފަހުމީ\n2018 ވަނަ އަހަރުގެ އޯލެވެލް އިމްތިހާނުން އޭ، ބީ އަދި ޑީ ލިބިފައިވާ ނިސްބަތް 2017 ވަނަ އަހަރާ އަޅާ ބަލާއިރު މަތިވެފައިވާ ކަމަށާއި ސީ އަދި ޔޫ ލިބުނު ނިސްބަތް ދަށްވެފައިވާ ކަމަށްވެސް ޑރ. ރަޝީދު ވިދާލުވެފަި ވެއެވެ. އަދި ޔޫ ލިބިފައިވާ ނިސްބަތް އެއްވަރެއްގައި ހިފެހެއްޓިފައިވާ ކަމަށްވެސް ޑރ. ރަޝީދު ވިދާޅުވެފައި ވެއެވެ.\nމިނިސްޓްރީ އިން އިތުރަށް ވިދާޅުވެފައި ވަނީ މި ނަތީޖާ އަކީ އަދި ވަގުތީ ނަތީޖާއެއް ކަމަށާއި ނަތީޖާ އަށް ބަދަލު އައިސްފާނެ ކަމުގައެވެ. އަދި ޓޮޕް 10 ގެ ކްރިޓީރިއާ އަށް އެއްވެސް ބަދަލެއްނާންނަ ކަމަށްވެސް އެމިނިސްޓްރީ އިން ހާމަކޮށްފައި ވެއެވެ.\nޖެނުއަރީ 22, 2019 14:35\nޝުކުރިއްޔާ ރައީސް ޔާމީން. ހާއްޞަ އެހީއަށް ބޭނުންވާ ކުދިންނަށް ތަނަވަސްކޮށްދީ ހޯދައިދިން އެންމެހާ ފުުރުޞަތުތަކަށް.\nތީގެ ކްރެޑިޓް މިސަރުކާރުން ނަގާނެ\nޖެނުއަރީ 23, 2019 19:20\nޝުކުރިޔާ ރައީސް އިބޫ\nޖެނުއަރީ 24, 2019 15:03\nޖެނުއަރީ 27, 2019 12:09\nކިޔެވުމަށް ޝަވްޤުނުހުންނަ އެފަންނުގައި ދަށްކުދިންނަށް ރައީސް ޔާމީންގެ ސަރުކާރުން ތަޢާރަފްކުރި "އެއްވެސްކުއްޖަކު ބަކީނުކުރުމުމުގެ" ސިޔާސަތު ކާމިޔާބުވެ މެއިން ސްޓްރީމްތައްފިޔަވައި ވޮކޭޝަނަލް ، ބީޓެކް ، ދަސްވާރު ، ޕްރޮގްރާމުތަކުގެ ފޮނިމީރުކަން ދަރިވަރުންނަށާއި ބެލެނިވެރިންނަށް އެދަނީ ލިބެމުންނެވެ. ދަރިވަރުން އެވަނީ އޭގެ ކުރިން ކުރިނާރާވަރަށް ކުރިއަރާފައެވެ. ދުރުވިސްނޭ މޮޅު މާލިމީއަކާ ހުންގަނު ހަވާލުކުރުމުގެ ނަތީޖާއަކަށްވަނީ ސަލާމަތީ ބަނދަރަކަށް ވާޞިލްވުމެވެ. ދެންވާގޮތް ދެކެން ތިބޭށެވެ.


Huvadhoo ge Fakhuru : Nahil Muguraali Record Ge Adhadhu3Ah ހުވަދޫގެ ފަޚުރު : ނާހިލް މުގުރާލި ރިކޯޑްގެ އަދަދު3އަށް – Huvadhoo News Huvadhoo ge Fakhuru : Nahil Muguraali Record Ge Adhadhu3Ah Huvadhoo News\nހުވަދޫގެ ފަޚުރު : ނާހިލް މުގުރާލި ރިކޯޑްގެ އަދަދު3އަށް\nނާހިލް ނިޒާރު، 200 މީޓަރު ދުވުމުގައި މުބާރާތުގެ ތެރެއިން : ފޮޓޯ ރާއްޖެއެމްވީ\nމިހާރު ކުރިއަށްދާ 23 ވަނަ އިންޓަރސްކޫލް އެތްލެޓިކްސް މުބާރާތުގައި އިތުރު ރިކޯޑެއް ގދ. އަތޮޅު ތައުލީމީ މަރުކަޒުގެ ނާހިލް ނިޒާރު މުގުރާލައިފިއެވެ.\nމިއީ މި މުބާރާތުގައި ބައިވެރިވެ ނާހިލް މުގުރާލި ތިންވަނަ3ރިކޯޑެވެ. އޭނާ މި ރިކޯޑް މުގުރާލާފައިވަނީ ލޯންގް ޖަމްޕް 6.43 މީޓަރު ޖަހައިގެންނެވެ.\nމިއީ ނާހިލް މުގުރާލި3ވަނަ އިންޓަރ ސްކޫލް ރިކޯޑެވެ. އެގޮތުން އެންމެ ފުރަތަމަ އޭނާ މުގުރާލީ 100 މީޓަރު ދުވުމުގެ ރިކޯޑެވެ. އެ ރިކޯޑް މުގުރާލާފައިވަނީ މިމުބާރާތުގައި މި މަހު 24 ވަނަ ދުވަހު އޮތް ދުވުމުގައި 11.2 ސިކުންތުން ރޭސް ނިންމައިގެންނެވެ.\nއަދި ނާހިލް 200 މީޓަރު ދުވުމުން ރިކޯޑް މުގުރާލާފައިވަނީ މިމުބާރާތުގައި އިއްޔެ އޮތް ދުވުމުގައި ބައިވެރިވެ 23.2 ސިކުންތުން ރޭސް ނިންމައިގެންނެވެ.\n3 ރިކޯޑާއި އެކު ނާހިލް އަކީ އިންޓަރ ސްކޫލްގައި މިހާރު އެންމެ ބާރު ދުވުންތެރިޔާއަށް ވާއިރު، މީގެ ކުރިންވެސް މިމުބާރާތުގައި ވާދަކޮށް ގިނަ ކާމިޔާބީ ވަނީ ހޯދާފައެވެ. ނާހިލް އަކީ 100 މީޓަރާއި، 200 މީޓަރު ދުވުމާއި ލޯންްގް ޖަމްޕްގެ އިތުރުން ރިލޭތަކުގައިވެސް ގިނަ ކާމިޔާބީ ހޯދާ ދަރިވަރެކެވެ.\nހުވަދޫ މީޑިއާ އަށް މައުލޫމާތު ދެއްވަމުން ނާހިލްގެ ކޯޗް ރައުހަތު ޤުދުރަތުﷲ ބުނީ މި ފަހަރު މުބާރާތަކީ ރާއްޖޭގައި މިހާތަނަށް ބޭއްވޭ އެންމެ ލޯޑް ބޮޑު މުބާރާތް ކަމަށާއި، ނާހިލް ހުސްވަގުތު ލިބެންވާ ވަރަށް ލިބުނު ނަމަ މި ރިކޯޑްތައް މިއަށްވުރެ ބޮޑުތަނުން މުގުރާލާނެ ކަމަށެވެ.\n3 ރިކޯޑް މުގުރާލި ނާހިލް އާއި އޭނާގެ ކޯޗް ރައުހަތު\n100 މީޓަރު ދުވުމުން ނާހިލް އިންޓަރސްކޫލްގެ ރެކޯޑް މުގުރާލައިފި


Dhivehinnah Commonwealth scholarship ah kurimathilevey gothah anekka ves hamajassaifi | Mihaaru\nކޮމަންްވެލްތުގެ މައިއިދާރާގައި ރާއްޖޭގެ ދިދަ ނަގަން އިއްޔެ ބޭއްވި ރަސްމިއްޔާތުގައި އެޖަމާއަތުގެ ސެކްރެޓަރީ ޖެނެރަލްއާ ފޮރިން މިނސްޓަރު އަބްދުﷲ ޝާހިދު ސަލާންކުރައްވަނީ.\nދިވެހިންނަށް ކޮމަންވެލްތު ސްކޮލަޝިޕަށް ކުރިމަތިލެވޭ ގޮތަށް އަނެއްކާވެސް ހަމަޖައްސައިފި\n07 ފެބުރުއަރީ 2020 - 21:04 11 comments\nރާއްޖެ ކޮމަންވެލްތާ އަލުން ގުޅުމުން ކޮމަންވެލްތު ސްކޮލަޝިޕްތަކަށް ދިވެހިންނަށް ކުރިމަތިލެވޭ ގޮތަށް އަނެއްްކާވެސް ހަމަޖައްސައިފިއެވެ.\nފޮރިން މިނިސްޓްރީން ބުނީ ކޮމަންވެލްތު ސްކޮލަޝިޕް ހޯދަން ދިވެހިންނަށް ކުރިމަތިލެވޭ ގޮތަށް އެ ޖަމާއަތުން ހަމަޖެއްސީ ކޮމަންވެލްތުގެ ސެކްރެޓަރީ ޖެނެރަލް ޕެޓްރީޝިއާ ސްކޮޓްލެންޑާ އެކު ފޮރިން މިނިސްޓަރ އަބްދުﷲ ޝާހިދު މިއަދު ބޭއްވެވި ބައްދަލުވުމުގައި ޝާހިދު އެކަމަށް އެދިވަޑައިގަތުމުން ކަމަށެވެ. ދިވެހިންނަށް ކުރިމަތިލެވޭ ސްކޮލަޝިޕްތަކާ ބެހޭ މައުލޫމާތު ވަރަށް އަވަހަށް ކޮމަންވެލްތުން ހާމަކުރާނެ ކަމަށް ވެސް ފޮރިން މިނިސްޓްރީން ބުންޏެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި 2016 ވަނަ އަހަރު ކޮމަންވެލްތުން ރާއްޖެ ވަކިވުމަށް ފަހު، އެ ޖަމިއްޔާގެ މެމްބަރުކަން އަލުން ލިބުނީ މިދިޔަ ހޮނިހިރު ދުވަހު އެވެ. ރާއްޖެ އަކީ މިހާރު ކޮމަންވެލްތުގެ 54 ވަނަ މެމްބަރު ގައުމެވެ.\nކޮމަންވެލްތާ އަލުން ގުޅުމުން، އެ ޖަމާއަތުގެ މައި އިދާރާގައި އިއްޔެ ދިވެހި ދިދަ ނެގި އެވެ.\nއިނގިރޭސި ވިލާތުގެ ލަންޑަނުގައި ބޭއްވި، ރާއްޖޭގެ ގައުމީ ދިދަ ނެގުމުގެ ރަސްމިއްޔާތުގައި، ފޮރިން މިނިސްޓަރު އަބްދުﷲ ޝާހިދުގެ އިތުރުން ކޮމަންވެލްތުގެ ސެކްރެޓަރީ ޖެނެރަލް ޕެޓްރީޝިއާ ސްކޮޓްލެންޑާއި ރާއްޖެ އިން އެ ގައުމަށް ކަނޑައަޅާފައި ހުންނަވާ ސަފީރު ޑރ. ފަރަހަނާޒް ފައިސަލާއި ކޮމަންވެލްތުގެ 53 ގައުމުގެ މަންދޫބުން ބައިވެރިވެވަޑައިގަތެވެ.\nCommonwealth ge mai idhaaraagai dhivehi dhidha4aharah fahu vihuren fashaifi\nރާއްޖެ އަލުން ކޮމަންވެލްތާ ގުޅުނުކަން އެންގެވުމަށް ކޮމަންވެލްތުގެ ސެކްރެޓަރީ ޖެނެރަލް ޕެޓްރީޝިއާ ރައީސް އިބްރާހިމް މުހައްމަދު ސޯލިހަށް މިދިޔަ ހޮނިހިރު ދުވަހު ފޯނުން ގުޅުއްވުމުން އެ މަނިކުފާނު ވަނީ އެކަމާ އުފާފުޅުކުރައްވައި ދިވެހި ސަރުކާރަށް ދެއްވި އެއްބާރުލުމާއި އެހީތެރި ކަމަށްޓަކައި ޝުކުރު އަދާކުރައްވައިފަ އެވެ.\nރާއްޖެ، ކޮމަންވެލްތާ އަލުން ގުޅުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދުގައި ވެސް ހިމެނޭ ކަމެކެވެ.\nޔާމީންގެ ސަރުކާރުގައި ރާއްޖެ، ކޮމަންވެލްތުން ވަކިވީ، އޭރު ސަރުކާރުން ބައެއް ކަންކަމުގައި އަމަލު ކުރަމުން އައި ގޮތުން، ކޮމަންވެލްތުގެ މިނިސްޓީރިއަލް އެކްޝަން ގްރޫޕް (ސީމެގް) ގެ ރަސްމީ އެޖެންޑާގައި ރާއްޖެ ހިމަނައި، އިސްލާހު ނުވެއްޖެ ނަމަ އެ ޖަމާއަތުން ޜާއްޖެ ސަސްޕެންޑު ކުރާނެ ކަމުގެ އިންޒާރު ދީފައި ވަނިކޮށެވެ. އެހެންވެ، ކޮމަންވެލްތުން ވަކިވާން ޔާމީންގެ ސަރުކާރުން ނިންމީ އެ ފިޔަވަޅުން ސަލާމަތް ވުމަށެވެ.\nއިތުރު ލިޔުންތައް ކޮމަންވެލްތު އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-ކޮމަންވެލްތު\nކޮމަންވެލްތު ބައްދަލުވުމުގައި ރާއްޖެ ބައިވެރިކުރަންޖެހޭ